ৱিকিপিডিয়া:ৰাইজৰ চ'ৰা (উদ্ভাৱনশালা)/Archive/1 - অসমীয়া ৱিকিপিডিয়া\nৱিকিপিডিয়া:ৰাইজৰ চ'ৰা (উদ্ভাৱনশালা)/Archive/1\n< ৱিকিপিডিয়া:ৰাইজৰ চ'ৰা (উদ্ভাৱনশালা)\nএই পৃষ্ঠাখন হৈছে ৱিকিপিডিয়া:ৰাইজৰ চ'ৰা (উদ্ভাৱনশালা)ত হোৱা আলোচনাৰ সংৰক্ষিত পাঠ। অনুগ্ৰহ কৰি এই পৃষ্ঠাত একো নিলিখিব।\n1 অসমীয়া ৱিকিপিডিয়াৰ উদ্যোগত আয়োজন কৰিবলৈ ওলোৱা আলোকছবি আৰু প্ৰৱন্ধ প্ৰতিযোগিতাৰ নিয়মাৱলী\n1.1 আলোক ছবি প্ৰতিষোগিতা (প্ৰতিযোগীৰ বাবে নিয়মাৱলীৰ খচৰা)\n1.2 প্ৰবন্ধ প্ৰতিষোগিতাৰ নিয়মাৱালী\n2 Language support group for Avaric\n3 চতুৰ্থ অসমীয়া ৱিকিপিডিয়া মিটআপ\n3.1 অনুস্থিতব্য সভাৰ কাৰ্য্যাবিৱৰণী\n4 নতুন বেটুপাত\n4.3 অন্যান্য মতামত\n5 হস্তলিখিত প্ৰবন্ধ সংগ্ৰহ\n6 মিডিয়া যোগ\nঅসমীয়া ৱিকিপিডিয়াৰ উদ্যোগত আয়োজন কৰিবলৈ ওলোৱা আলোকছবি আৰু প্ৰৱন্ধ প্ৰতিযোগিতাৰ নিয়মাৱলীসম্পাদনা কৰক\nআলোক ছবি প্ৰতিষোগিতা (প্ৰতিযোগীৰ বাবে নিয়মাৱলীৰ খচৰা)সম্পাদনা কৰক\nউদ্দেশ্য: অসমীয়া ৱিকিপিডিয়াৰ বাবে উন্নত মানৰ অসম বিষয়ক আলোক-ছবিৰ সংগ্ৰহ আৰু তাৰে উন্নত মানৰ ছবি সমূহক পুৰস্কৃত কৰা।\nভাগ লোৱাৰ নিয়ম: ছবিসমূহ ৱিকিপিডিয়াত নিজৰ নামত এটা একাউণ্ট খুলি যোগ দিব পাৰিব। অসমীয়া ৱিকিপিডিয়াৰ প্ৰথম পৃষ্ঠাতে (http://as.wikipedia.org) বাওঁফালে 'ফাইল আপলোড' বুলি অংশ এটা পাব। 'ফাইল আপলোড' পৃষ্ঠালৈ যোৱাৰ বাবে ছবি আপলোড কৰাৰ সমল পাব। তাতে থকা সাৰাংশ অংশত ছবিখনৰ সৰু বিৱৰণ এটা দিব। বিৱৰণৰ একেবাৰে আৰম্ভণিতে "(প্ৰতিযোগিতাৰ বাবে)" বুলি উল্লেখ কৰিব। ৱিকিপিডিয়াত আপলোড কৰাত অসুবিধা পালে, তলৰ ই-মেইল ঠিকনালৈ পঠিয়ালেও হ'ব। ই-মেইলত ৱিকিপিডিয়াৰ প্ৰতিযোগিতাৰ বাবে ছবি (wikipedia photo contest) বুলি উল্লেখ কৰিব।\nআলোকছবি সমূহ অসম সংক্ৰান্তীয় তথ্য প্ৰকাশ কৰা বিধৰ হ'ব লাগিব। অসমৰ লগত জড়তি যিকোনো বিষয়ৰ ছবি হ'ব পাৰে। (মুগা-পলুৰপৰা আৰম্ভ কৰি নয়ন-নীলিমলৈ, দীপবাহন ৰিক্সাৰপৰা আৰম্ভ কৰি সত্ৰীয়া নৃত্যৰ হস্তলৈ, বাহকা তিতাৰ পাতৰপৰা আৰম্ভ কৰি পৰশুৰাম কুণ্ডলৈ, চাং-গোহালিৰপৰা আৰম্ভ কৰি তলাতল ঘৰলৈ--- মুঠতে অসম বিষয়ক তথ্য থকা যিকোনো ছবি)\nছবিত সম্বলিত বিষয়টোৰ ওপৰত চুটিকৈ অকণমান লিখি দিলে কিছুমান ক্ষেত্ৰত তথ্যৰ গুৰুত্ব বুজাত সহায়ক হয়। কিন্তু এইটো বাধ্যতামূলক নহয়।\nমূল উদ্দেশ্য (তথ্য প্ৰকাশ) অক্ষুণ্ণ ৰাখি শিল্পীয়ে নিজৰ সৃজনীশীলতা আৰোপ কৰাত কোনো বাধা নাই। প্ৰতিযোগিতাৰ বিচাৰত ঘাইকৈ কলাত্মক দিশটোৰহে বিচাৰ কৰা হ'ব।\nএকোজন প্ৰতিযোগীয়ে ইচ্ছানুসাৰে যিমান ইচ্ছা ছবি দিব পাৰিব। লগতে ছবিসমূহক একোটা ছিৰিজত ভাগ কৰা, এটা বিষয়ক পূৰ্ণ ভাৱে ছবিৰে প্ৰকাশ কৰা বা আন যিকোনো নিজস্ব উদ্ভাৱনী কৌশল প্ৰয়োগ কৰি প্ৰতিযোগীয়ে ভাগ ল'ব পাৰে।\nছবিসমূহত কেপছন নিদিলেও অসুবিধা নাই। থাকিলেও সেইটো বিমূৰ্ত নাম হোৱাতকৈ ছবিখনে দাঙি ধৰা তথ্যৰ ওপৰত হোৱা উচিত।\nছবি ৰঙীন/ ক'লা-বগা হ'ব লাগিব। (অলপমান সন্দেহ আছে: মই এনেকৈ দিছোঁ কাৰণ অপ্ৰয়োজনীয় ৰঙৰ ব্যৱহাৰে মূল তথ্যক বিকৃত কৰিব পাৰে। যেনে, জাহাজী কলৰ ছবি এখন ছেপিয়া ৰঙেৰে তুলিলে যিমানে কলাত্মক নহ'লেও ৰঙৰ ফালৰপৰা তথ্য বিকৃত কৰা বুজাব।)\nছবিসমূহৰ দৃশ্যমান অংশত কোনো ৱাটাৰমাৰ্ক, কপিৰাইট মাৰ্ক, শিল্পীৰ নাম বা আন যিকোনো পোষ্ট-প্ৰডাকছ্‌নৰ সময়ত যোগ দিয়া অংশ থাকিব নোৱাৰিব। ছবিত থকা তাৰিখ আৰু সময়টোও গুচাই দিব লাগিব।\nছবিসমূহৰ আকাৰ কমেও ৬৪০ পিক্সেল (দীঘ বা প্ৰস্থ) হ'ব লাগিব। ৰিজ'লিউছনৰ বাবে বিশেষ বাধ্য-বাধকতা নাই যদিও কমেও ৭২ পিক্সেল/ইঞ্চি হ'ব লাগিব। প্ৰয়োজনতকৈ ডাঙৰ আকাৰৰ ফাইল আপলোড নকৰিব। ভাল ৰিজ'লিউছনৰ ছবি বিচাৰৰ বাবে সুবিধা হয় হেতুকে প্ৰতিযোগীয়ে যিমানে ভাল ৰিজ'লিউছনৰ ছবি আপলোড কৰে, সিমানে ভাল।\nছবি কম্প্ৰেছ কৰাৰ সময়ত সাৱধানতা অৱলম্বন কৰিব, যাতে প্ৰয়োজনীয় ডিটেইল্‌ছ কমি নাযায়।\nপ্ৰতিযোগীয়ে ভাগ ল'বলৈ আগবঢ়োৱা সকলো ছবি (creative commons share alike) অনুজ্ঞাৰ অন্তৰভূক্ত হ'ব। আৰু এবাৰ আপলোড কৰাৰ পাছত প্ৰতিযোগীয়ে এই অনুজ্ঞা উঠাই ল'ব নোৱাৰিব। ছবিসমূহ ৱিকিপিডিয়াৰ চিত্ৰ ভঁৰালত থাকিব আৰু প্ৰয়োজন বোধে অসমীয়াৰ লগতে যিকোনো ভাষাৰ ৱিকিপিডিয়াত ব্যৱহাৰ হ'ব পাৰিব। (Creative Commons Share alike অনুজ্ঞাৰ অন্তৰ্গত কৰ্ম অইন ব্যক্তিয়ে বিতৰণ আৰু ব্যৱহাৰ কৰিব পাৰে। কিন্তু মূল সৃষ্টাৰ (অৰ্থাৎ আপুনোৰ) নাম উল্লেখ কৰাটো বাধ্যতামূলক। লগতে আপোনাৰ কৰ্মক অইন কাৰ্যত ব্যৱহাৰ কৰিলেও তাক একে অনুজ্ঞাৰ (Creative Commons Share Alike) আধাৰত বিতৰণ কৰিব লাগিব। অৰ্থাৎ অইন ব্যক্তিয়ে আপোনাৰ কৰ্মক নিজৰ বুলি বা অৰ্থ লাভৰ বাবে ব্যৱহাৰ কৰিব নোৱাৰে। অৱশ্যে স্ৰষ্টাই (আপুনি) নিজৰ ইচ্ছা মতে তৃত্বীয় ব্যৱহাৰকাৰীক অইন স্বত্ব দিব পাৰে।)\nবিভিন্ন শিতান সাপেক্ষে শ্ৰেষ্ঠ ছবি নিৰ্বাচন কৰাৰ উপৰিও সৰ্বশ্ৰেষ্ঠ ছবিৰ বাবে বিশেষ বঁটা থাকিব। এই বিষয়ে বিচাৰকৰ মন্তব্যও ৰাজহুৱা কৰা হ'ব, (বিচাৰকৰ সন্মতি সাপেক্ষে) যাতে সকলো প্ৰতিযোগীয়ে বিচাৰকৰ মন্তব্যৰপৰা লাভবান হয়। সৰ্ব্বোচ্চ সংখ্যক তথ্যসমৃদ্ধ আৰু মান বিশিষ্ট ছবি জমা দিওঁতাৰ প্ৰতিও বিশেষ উপহাৰ থাকিব। দুষ্প্ৰাপ্য বিষয়ৰ ছবি, দুৰ্গম স্থানৰ ছবি আদিৰ বাবে প্ৰতিযোগীক বেলেগে সন্মানিত কৰা হ'ব।\nছবিৰ মান বিচাৰৰ সম্পূৰ্ণ দায়িত্ব বিচাৰকৰ হাতত থাকিব। তেওঁলোকৰ সিদ্ধান্তই চূড়ান্ত বুলি বিবেচিত হ'ব।\nএকেবাৰে শেষত, নক'লেও হয় যদিও কৈ থৈছোঁ: ছবিসমূহ নিজে তোলা হ'ব লাগিব। ছবিখন প্ৰতিযোগিতাৰ বাবে আগবঢ়োৱা মানেই ছবিখন প্ৰতিযোগীয়ে নিজে তোলা বুলি ধৰি লোৱা হ'ব। নকল কৰা ছবি বা আনৰ ছবি নিজৰ বুলি উল্লেখ কৰাটো দৃষ্টিগোচৰ হ'লে ছবিখনক প্ৰতিযোগিতাৰপৰা আঁতৰাই দিয়া হ'ব।\nউদ্দীপতালুকদাৰ (talk) 18:51, 21 এপ্ৰিল 2012 (UTC)\nহয়, ছবিখন তোলা তাৰিখ আৰু সময় ওলাই থাকিব নালাগিব। — গীতাৰ্থ বৰদলৈ (talk)\nসমৰ্থন| আৰু লগতে আৰু অলপ নিয়ম যোগ কৰাৰ প্ৰয়োজন হ’ব যেন লাগিছে| পাছত দেখা যাব বাৰু| বিষ্ণু শ‍ইকীয়াবাৰ্তা 18:57, 21 এপ্ৰিল 2012 (UTC)\nএইখিনি প্ৰতিযোগীৰ বাবে নিয়মহে। এইখিনিৰ বাবে বেছি সময় ৰ'ব নালাগে। কি নিয়ম আছে সোনকালে দিয়া। দুই-তিনিদিনৰ ভিতৰতে প্ৰচাৰ আৰম্ভ কৰিব পাৰিলে ভাল। কাৰণ প্ৰবন্ধ লিখা, ছবি জমা দিয়াত সময় লাগিব, আৰু প্ৰতিযোগীৰ হাতত অকল মে-মাহটোহে ৰ'বগৈ। ছবি ক'ত জমা দিব সেইটো প্ৰথমে ঠিক কৰিব লাগিব। প্ৰবন্ধ বাৰু হাতে লিখিব বা ৱিকিপিডিয়াত জমা দিব সেইটোত অসুবিধা নাই। কেৱেল শ্ৰেণী এটা সৃষ্টি কৰি প্ৰতিযোগিতাৰ প্ৰবন্ধ বুলি তাতে প্ৰতিযোগিতাৰ প্ৰবন্ধকেইটা যোগ দি গ'লে হ'ল। মোৰ মতে প্ৰবন্ধটোৰ নামটোতে "প্ৰবন্ধ অমুক (প্ৰতিযোগিতাৰ বাবে)" বুলি থাকিলেই সহজ হ'ব। পাছত ফাইনেল কৰি নতুন নামলৈ ৰি-ডাইৰেক্ট কৰি দিলেই হ'ল। আৰু প্ৰতিযোগিতা শ্ৰেষ্ঠতা বিচাৰ আদিৰ বাবে নীতি-নিয়ম অলপ দেৰীকৈ ঠিৰাং হ'লেও একো অসুবিধা নাই। প্ৰথমে প্ৰচাৰৰ বাবে বস্তুটো ওলাই যাব লাগে। তেতিয়াহে বেছিকৈ বস্তু আহিব।উদ্দীপতালুকদাৰ (talk) 19:03, 21 এপ্ৰিল 2012 (UTC)\nহ’ব, তেন্তে, এইখিনি সমল লৈ আমি সুন্দৰভাৱে আগুৱাই যাব পাৰিম| বাকীবোৰ পাছলৈ থলো| এতিয়া প্ৰচাৰ কৰাত নামিলেই হ’ল| বাতৰি কাকতত আৰি ই-আলোচনীবোৰত দিব পাৰি নেকি? বিষ্ণু শ‍ইকীয়াবাৰ্তা 19:10, 21 এপ্ৰিল 2012 (UTC)\nবাতৰি-কাকতলৈ চিঠি লিখিলেই হ'ব নে? নে আৰু কিবা লাগিব? সেইটো কৰা যাওঁক। ই-আলোচনী কেইখনলৈও পঠিওৱা যাওঁক। চবেই সহায় কৰিব যেনেই লাগে দেখোন। আৰু কিছু প্ৰিণ্ট-আউট উলিয়াই বিশ্ববিদ্যালয় কেইখন, কলেজ যিমান পৰা যায় আৰু স্কুলৰ জাননী বোৰ্ডলৈও পঠিয়াব লাগে। মোৰ মতে নিজাকৈ একোখন প্ৰিণ্ট কৰি তাৰে ফটোষ্টেট উলিয়াই কলেজ আদিত বিতৰণ কৰিলে কম খৰচত হ'ব। বাহিৰলৈ যোৱাসকলক যোগাযোগৰ বাবে কি ঠিকনা দিয়া যাব?উদ্দীপতালুকদাৰ (talk) 19:17, 21 এপ্ৰিল 2012 (UTC)\nচিঠি লিখিলেই হ’ব| অঞ্জলদা আৰু জ্যোতিৰ লগতে আৰু ৩ জনক প্ৰচাৰ দায়িত্ব দিয়া ভাল হ’ব নেকি? যোগাযোগৰ ঠিকনাটো কি দিবনো? অনলাইন হলেতে আমাৰ ইয়াতে প্ৰকল্প পৃষ্ঠা এটা খুলি তাতেই কাম আৰম্ভ কৰিলোহেতেন| কিন্তু বাকীবোৰ কি কৰা যায় জানো? বিষ্ণু শ‍ইকীয়াবাৰ্তা 19:24, 21 এপ্ৰিল 2012 (UTC)\nপ্ৰবন্ধ প্ৰতিষোগিতাৰ নিয়মাৱালীসম্পাদনা কৰক\n(মই অকল ৱিকিপিডিয়াৰ ভিতৰতে প্ৰবন্ধ লিখিব লাগিব বুলি উল্লেখ কৰিছোঁ। ৰাইজে যদি বিচাৰে, কাগজত লিখা প্ৰবন্ধও ল'ব পাৰি। মাত্ৰ তেতিয়া infox, reference আদি দিবলৈ অলপ বেলেগ নিয়ম ধাৰ্য কৰি দিব লাগিব। মন্তব্য দিবচোন। যদি কলেজ-স্কুললৈ নিব বিচৰা হয়, তেন্তে কাগজত লিখি দিয়াটো মানি ল'ব লাগিব। .... গীতাৰ্থৰ সমৰ্থন অনুযায়ী কাগজত লিখা প্ৰবন্ধও যোগ দিলোঁ।)\nউদ্দেশ্য: অসমীয়া ৱিকিপিডিয়াত নতুন সদস্যৰদ্বাৰা প্ৰবন্ধ লিখাৰ উৎসাহ বৃদ্ধি কৰা আৰু প্ৰতিযোগিতাৰ নামতে অন্তত: কেইটামান ভাল প্ৰবন্ধ যোগ দিয়া। লগতে নিৰপেক্ষ আৰু যুক্তিশীল তথ্যসাহিত্য ৰচনাৰ প্ৰতি ৰাইজৰ আগ্ৰহ বৃদ্ধি কৰা।\nভাগ লোৱাৰ নিয়ম: প্ৰবন্ধসমূহ ৱিকিপিডিয়াতে লিখিবলৈ আৰম্ভ কৰি বিস্তাৰ কৰি যাব পাৰে। অৱশ্যে বিস্তাৰ কৰাৰ সময়-সীমা ৩১ মে তাৰিখলৈ। ইয়াৰ পাছত প্ৰবন্ধসমূহ আৰু সম্পাদনা কৰিব নোৱাৰা কৰি দিয়া হ'ব। ৱিকিপিডিয়াত লিখিবলৈ অসুবিধা পালে, প্ৰবন্ধটো লিখি কম্পিউটাৰত টাইপ কৰি বা হাতে লিখা প্ৰবন্ধটো স্কেন কৰি তলৰ ই-মেইল ঠিকনালৈ পঠিয়াব পাৰিব। (ইউনিকোডত টাইপ কৰিলে doc বা odt বা txt ফাইল হিচাপে পঠিয়াব। ছবিসমূহ বেলেগে দিব পাৰিব। ইউনিকোডত নহ'লে pdf ফাইল হিচাপে পঠিয়াব পাৰিব। মূল প্ৰবন্ধত সন্নিবিষ্ট থকাৰ বাহিৰেও প্ৰবন্ধত সংলগ্ন ছবি বেলেগে পঠিয়াব লাগিব।) ৱিকিপিডিয়াত লিখাৰ আগতে আপুনি লগ-ইন কৰি ল'ব। যদি ইতিমধ্যে ৱিকিপিডিয়াৰ সদস্যভুক্ত হোৱা নাই, তেন্তে http://as.wikipedia.org-লৈ গৈ প্ৰথমে সদস্যভুক্ত হৈ লওঁক। প্ৰবন্ধৰ শিৰোনামাত প্ৰবন্ধৰ নামটোৰ লগতে বন্ধনীৰ ভিতৰত (প্ৰতিযোগিতাৰ প্ৰবন্ধ) বুলি উল্লেখ কৰক, উদাহৰণ: "প্ৰবন্ধৰ নাম (প্ৰতিযোগিতাৰ বাবে)"। মেইলত পঠিয়ালে subject হিচাপে, 'article for assamese wikipedia competition' বুলি উল্লেখ কৰিব। নিজৰ নাম আৰু ঠিকনা জনাবলৈ নাপাহৰিব। হাতে-লিখা প্ৰবন্ধ ডাকযোগেও পঠিয়াব পাৰিব। ডাকযোগে প্ৰবন্ধ তলৰ ঠিকনালৈ পঠিয়াওক:\nপ্ৰবন্ধ প্ৰতিযোগিতা ৱিকিপিডিয়া লিখিত প্ৰবন্ধ বা প্ৰতিযোগিতাৰ বাবে বেলেগে পঠিওৱা প্ৰবন্ধক একেলগ কৰি অনুষ্ঠিত হ'ব। এই প্ৰতিযোগিতাত ৱিকিপিডিয়াৰ অভিজ্ঞ সদস্যসকলে (এবছৰতকৈ পুৰণি!!!) যোগ দিব নোৱাৰিব। প্ৰবন্ধৰ ভাষা অকল অসমীয়া হ'ব লাগিব। প্ৰয়োজন বোধে ইংৰাজী সংজ্ঞাবাচক শব্দ ব্যৱহাৰ কৰিব পাৰিব, কিন্তু তেনে শব্দবোৰ অসমীয়া আখেৰেৰে লিখিব লাগিব আৰু বন্ধনীৰ ভিতৰত ইংৰাজী বানানটো যোগ কৰি দিব লাগিব। সচৰাচৰ ব্যৱহাৰ নোহোৱা অসমীয়া সংজ্ঞাবাচক শব্দৰ বাবে মূল ইংৰাজী শব্দটো বন্ধনীৰ ভিতৰত উল্লেখ কৰি দিলে ভাল।\nশ্ৰেষ্ঠ প্ৰবন্ধৰ উপৰিও শিতান বিশেষে অইন পুৰস্কাৰ থাকিব।\nপ্ৰবন্ধৰ বিষয়বস্তু নিৰ্দিষ্ট নহয়। মাত্ৰ লিখাৰ আগতে সেই বিষয়ক প্ৰবন্ধ ৱিকিপিডিয়াত ইতিমধ্যে আছে নেকি নিশ্চিত কৰি ল'ব, অসুবিধা পালে কৰ্মকৰ্তাৰ লগত যোগাযোগ কৰি নিশ্চিত হওঁক। আগতে থকা দীঘল প্ৰবন্ধ আকৌ লিখিব নোৱাৰিব। কিন্তু 'পোখালি' বুলি উল্লেখ কৰি থোৱা প্ৰবন্ধ হাতত ল'ব পাৰে। একোটা প্ৰবন্ধ লিখাত এজনতকৈ বেছি প্ৰতিযোগী মিলি এটা গোট হিচাপেও লিখিব পাৰিব। (ৱিকিপিডিয়াৰ মূল নীতিয়েই এইটো বাবে মই গুচাব খোজা নাই।) কিন্তু আটাইকেইজন প্ৰতিযোগীৰ নাম প্ৰবন্ধ আৰম্ভ কৰাৰ আগেয়েই উল্লেখ কৰিব লাগিব। এবাৰ প্ৰবন্ধ লিখিবলৈ আৰম্ভ কৰাৰ পাছত নতুন সদস্য প্ৰতিযোগী গোটত যোগ দিব নোৱাৰিব।\nপ্ৰবন্ধবোৰ সম্পূৰ্ণৰূপে বিশ্বকোষীয় ধাৰণাৰ হ'ব লাগিব। অৰ্থাৎ নিৰপেক্ষ, সম্যক ধাৰণা দিব পৰা, আৰু তথ্য-উৎসৰ উল্লেখ (reference) থাকিব লাগিব। ৱিকিপিডিয়াৰ সম্পাদনাৰ কাৰিকৰী খুঁটিনাটি ঠিক কৰিবলৈ প্ৰতিযোগীয়ে অভিজ্ঞ সদস্যৰ সহায় ল'ব পাৰিব। কিন্তু তেনে সদস্যই মাত্ৰ টেবুল সজাই দিয়া, ৰেফাৰেন্স সঠিক স্থানত বহুওৱা, তথ্য-পেৰা কেনেকৈ যোগ দিব লাগে দেখুৱাই দিয়া, ছবি কেনেকৈ যোগ দিব লাগে দেখুৱাই দিয়া আদিৰ দৰে কাৰিকৰী কামত সহায়হে কৰিব পাৰিব। অভিজ্ঞ সদস্যই মূল লিখিত অংশত কোনো ধৰণৰ সালসলনি কৰিব নোৱাৰিব।\nহাতে-লিখা প্ৰবন্ধসমূহ ৱিকিপিডিয়াৰ সদস্যই ৱিকিপিডিয়াত সংযোগ কৰি দিব। হাতে লিখা/কাগজত লিখা প্ৰবন্ধত ৰেফাৰেন্স দিয়া অংশত নম্বৰ দি ৰেফাৰেন্সটো তলত উল্লেখ কৰিব লাগিব। উদাহৰণৰ বাবে সংযোগী 'আৰ্হি' (sample) চাওঁক। (sample খন বেলেগে সন্নিবিষ্ট কৰিব লাগিব।)\nকৰ্মকৰ্তাই ধাৰ্য কৰি দিয়া নিৰ্দিষ্ট এটা দিনৰ পাছত আৰু বিচাৰকে চাই নিজৰ মন্তব্য নিদিয়া পৰ্যন্ত প্ৰবন্ধটো সম্পাদনা কৰিব নোৱৰিব। অৱশ্যে তাৰ পাছত প্ৰবন্ধটো ৱিকিপিডিয়াৰ অইন প্ৰবন্ধৰ দৰে একেই বুলি বিবেচিত হ'ব আৰু সম্পাদনা আদি আন প্ৰবন্ধৰ দৰেই চলি থাকিব।\nসকলো প্ৰবন্ধ ৱিকিপিডিয়াৰ নিয়ম অনুসৰি Creative Commons Attribution-Share Alike অনুজ্ঞাৰ অধীন হ'ব আৰু প্ৰতিযোগিতাৰ পাছতো ৱিকিপিডিয়াত জমা কৰি ৰখা হ'ব।\nপ্ৰবন্ধ এটা সম্পূৰ্ণ ৰূপে বা একোটা অংশ অইন উৎসৰপৰা নকল কৰা বুলি প্ৰমাণিত হ'লে প্ৰবন্ধটো প্ৰতিযোগিতাৰপৰা বাহিৰ কৰাৰ উপৰিও ৱিকিপিডিয়াৰপৰা গুচাই দিয়া হ'ব।\nসকলো সিদ্ধান্তৰ ক্ষেত্ৰত বিচাৰকৰ মন্তব্যই চূড়ান্ত বুলি গ্ৰাহ্য হ'ব।\nউদ্দীপতালুকদাৰ (talk) 16:55, 21 এপ্ৰিল 2012 (UTC)\nশুদ্ধ শব্দটো "প্ৰবন্ধ"! নিয়মখিনি বঢ়িয়া হৈছে। অভিজ্ঞ সদস্যৰ সময়সীমাটো এবছৰৰ ঠাইত ছমাহ কৰা ভাল! কাগজত লিখা প্ৰবন্ধ হ'লেও তথ্যসূত্ৰ বাবে মোটামুটি একে নিয়ম ল'ব পাৰি। প্ৰবন্ধটোৰ তলত ১,২,৩ আদিকৈ সম্পূৰ্ণ তথ্যসূত্ৰৰ তালিকা দিব লাগিব আৰু প্ৰবন্ধটোৰ যথাস্থানত শাৰীটোৰ পিছে পিছে বন্ধনীৰ ভিতৰত ১,২,৩ আদিবোৰ লিখি দিলেই হ'ল। — গীতাৰ্থ বৰদলৈ (talk) 18:28, 21 এপ্ৰিল 2012 (UTC)\nঠিক আছে তেন্তে। কিন্তু কাগজত দিয়াৰ নিয়মটো কৰি দিলে, আমি একোটা সৰু sample প্ৰবন্ধ দিয়াটো ভাল হ'ব নেকি? বা অকল তথ্য-সূত্ৰখিনি কেনেকৈ দিব লাগে, অন্তত: কিতাপ আৰু বাতৰি-কাকতৰ কাৰণে সেইটো উল্লেখ কৰি দিব লাগিব। ছমাহ হ'লে কিছুমান নতুনকৈ আৰম্ভ কৰা কিন্তু সঘনাই লিখি নথকা মানুহ বাদ যাব নেকি!উদ্দীপতালুকদাৰ (talk) 18:51, 21 এপ্ৰিল 2012 (UTC)\nৱিকিপিডিয়া:ৱিকিপ্ৰকল্প আলোকছবি প্ৰতিযোগিতা নামে এটা প্ৰকল্প খোলা হ’ল| এতিয়াৰে পৰা তাতেই আলোচনা আৰু অনাগত কামবোৰ চলোৱা ভাল হ’ব| বিষ্ণু শ‍ইকীয়াবাৰ্তা\nLanguage support group for Avaricসম্পাদনা কৰক\nAs much of the activity will be concentrated on translatewiki.net, it will beaplus when team members know how to localise at translatewiki.net. Thanks, Gmeijssen 09:02, 15 অক্টোবৰ 2011 (UTC)\nচতুৰ্থ অসমীয়া ৱিকিপিডিয়া মিটআপসম্পাদনা কৰক\nচতুৰ্থ খন অসমীয়া ৱিকিমিটআপ তথা অসমীয়া ৱিকিপিডিয়াৰ দশম বৰ্ষপুতি হিছাপে হ'বলগীয়া সভাখন জুন মাহত পাতিম বুলি ভাৱি ঠাই এটা ঠিক কৰা হৈছে। গুৱাহাটীৰ ছয় মাইলৰ সপ্তস্বহীদ পথত অৱস্থিত পংকজ নেওগ ডাঙৰীয়াৰ কাৰ্য্যালয়ৰ এটা কোঠা আমাক মিটিংৰ বাবে দিব বুলি কথা দিছে। মিটআপত আলোচ্য বিষয়সমূহ এতিয়াৰ পৰাই ঠিৰাং কৰিলে সজ হয়। সেয়ে আপোনালোকৰ মতামত বিছাৰিছো। লগতে সকলোকে অনুৰোধ জনালো এইবাৰ যেন ৱিকিপিডিয়াৰ লগত জড়িত সকলো ব্যক্তি যেনেতেনে মিটআপত উপস্থিত থাকে। তাৰ বাবে ৰাইজক তাৰিখ এটা ঠিক কৰিবলৈ অনুৰোধ কৰিলো, জুন মাহৰ যিকোনো এটা দেওঁবাৰ যেনে3জুন/ 10জুন/ 17 জুন/ 24জুন। লগতে আলোচিত ফটো আৰু প্ৰবন্ধ প্ৰতিযোগিতাৰ পুৰস্কাৰ আৰু ইতিমধ্যে আৰাম্ভ হোৱা ৱিকিপিডিয়া:অসমীয়া ৱিকিপিডিয়াৰ চিডি, সংখ্যা ১.০ প্ৰকল্পৰ চিডি সমূহৰ বিতৰণৰ বাবেও সেই দিনটোকে বাচনি কৰা হওক। সকলোৰে সহায় সহযোগ কামনা কৰিলো। Jyoti Prakash Nath (talk) 07:49, 21 এপ্ৰিল 2012 (UTC)\n১। যিবোৰ বিষয়ত প্ৰৱন্ধৰ সংখ্যা কম আছে সেইবোৰৰ বিষয়ে লিখিবলৈ বা কাৰোবাৰ পৰা লেখা সংগ্ৰহ কৰিবলৈ দ্বায়িত্ব ভগাই লব লাগে। ২। বৰ্ণশুদ্ধি আৰু সত্যসত্যতা নিশ্চিত কৰিবলৈ কেইজন মানে দ্বায়িত্ব ভগাই লব লাগে।পংকজ নেওগ (talk) 08:22, 21 এপ্ৰিল 2012 (UTC)\nআগবাঢ়ক, আমি আছো| বিষ্ণু শ‍ইকীয়াবাৰ্তা 18:54, 21 এপ্ৰিল 2012 (UTC)\nঅনুস্থিতব্য সভাৰ কাৰ্য্যাবিৱৰণীসম্পাদনা কৰক\nইতিমধ্যে আৰাম্ভ হোৱা প্ৰকল্প কেইটাৰ বিষয়ে নতুন সদস্য সকলক বুজাই দি নিজৰ পচন্দ অনুসৰি বৰঙণি যগোৱাৰ দায়িত্ব দিয়া।\nআলোকচিত্ৰ প্ৰতিযোগিতাৰ ফলাফল ঘোষণা আৰু পুৰস্কাৰ বিতৰণ।\nপ্ৰবন্ধ প্ৰতিযোগিতাৰ ফলাফল ঘোষণা আৰু পুৰস্কাৰ বিতৰণ।\nঅসমীয়া ৱিকিপিডিয়াৰ চিডি, সংখ্যা ১.০ উন্মোচন আৰু বিতৰণ।\n(আপোনালোকৰ মনত অহা কথাবিলাক ওপৰৰ তালিকাত অন্তৰ্ভুক্ত কৰিবলৈ অনুৰোধ জনালো।)Jyoti Prakash Nath (talk) 07:02, 23 এপ্ৰিল 2012 (UTC)\nনতুন বেটুপাতসম্পাদনা কৰক\nৰাইজ, কিছুদিন আগতে আপোনালোকক নতুন বেটুপাতৰ ডিজাইন এটা দেখুৱাইছিলোঁ। সেইটো সামান্য সালসলনি কৰি অহা ৯ বা ১০ জুনত মুকলি কৰিম বুলি ভাবিছোঁ। সদস্য:Gitartha.bordoloi/new cover চাওক আৰু অনুগ্ৰহ কৰি মতামত আগবঢ়াওক। — গীতাৰ্থ বৰদলৈ (talk) 10:29,5জুন 2012 (UTC)\nচালো, মোৰ পচন্দ হৈছে| ১০ তাৰিখৰ আগেয়ে এইয়া ঠিৰাং কৰা উচিত| বিষ্ণু শ‍ইকীয়া বাৰ্তা 10:47,5জুন 2012 (UTC)\nলাগে, দীপাংকৰ চেতিয়া বাৰ্তা 11:02,5জুন 2012 (UTC)\nপ্ৰভাকৰ শৰ্মা নেওগ (talk) 11:29,5জুন 2012 (UTC)\nচালো, সুন্দৰ হৈছে।মূকলি কৰিব পাৰে। দ্বিজেন মহন্ত সংবাদ\nভাল হৈছে। কৌশিক বৰা বাৰ্তা\nJyoti Prakash Nath (talk) 08:01,6জুন 2012 (UTC)\nঅম্লান বসুমতাৰী (talk) 09:44,6জুন 2012 (UTC)\nস্যামন্ত কুমাৰ গোস্বামী বাৰ্তা\nনতুন বেটুপাতখন কটন কলেজৰ ১০ জুনৰ মীটআপৰ দিনাই ৰাইজৰ আগতে মুকলি কৰিলে কেনে হয়? এডমিন বিষ্ণু বা অম্লান তো যাবই। নহ'লে আমি সেইদিনাৰ কাৰণে পাতখন খুলি দিম, গীতাৰ্থ বা অন্য কোনোবাই ও কৰিব পাৰিব। প্ৰভাকৰ শৰ্মা নেওগ (talk) 04:07,6জুন 2012 (UTC)\nলগতে কিন্তু ভৱিষ্যতে নিৰ্বাচিত প্ৰৱন্ধ, আপুনি জানেনে, নিৰ্বাচিত চিত্ৰ আদি আপডে'ট কৰাৰ কথাও আহিব। অম্লান/গীতাৰ্থ/বিষ্ণু আদি: কিবা চিন্তা কৰিচানে? প্ৰভাকৰ শৰ্মা নেওগ (talk) 04:16,6জুন 2012 (UTC)\nদুয়োটা স্তম্ভ সমান সমান আকাৰৰ হ'লে আৰু ভাল লগিব। Jyoti Prakash Nath (talk) 08:03,6জুন 2012 (UTC)\nভাল হৈছে ৷'আপুনি জানেনে', 'নিৰ্বাচিত চিত্ৰ', 'নিৰ্বাচিত প্ৰৱন্ধ' নতুন বিষয়কেইটা ভাল লাগিছে ৷ 'আপুনি জানেনে', 'নিৰ্বাচিত চিত্ৰ', 'নিৰ্বাচিত প্ৰৱন্ধ' একেটা স্তম্ভতে ৰাখিলে ভাল লাগিব ৷ আৰু বিষয় সূচীখন অলপ ওপৰত ৰাখিলে ('সহায়'-ৰ তলতে) সুবিধা হব যেন লাগিছে ! "লগতে কিন্তু ভৱিষ্যতে নিৰ্বাচিত প্ৰৱন্ধ, আপুনি জানেনে, নিৰ্বাচিত চিত্ৰ আদি আপডে'ট কৰাৰ কথাও আহিব"-প্ৰভাকৰ শৰ্মা নেওগ ডাঙৰীয়াৰ সতে একমত ৷মৌচুমী (talk)\n'আপুনি জানেনে', 'নিৰ্বাচিত চিত্ৰ', 'নিৰ্বাচিত প্ৰবন্ধ' সদস্য:Gitartha.bordoloi/cover3ৰ দৰে একেটা স্তম্ভতে ৰাখিলে অলপ উচ্চতাৰ খেলিমেলি হয় (খালী ঠাই থাকে), তেতিয়া বাকছবোৰৰ কথাবোৰ আকৌ বঢ়োৱা-কমোৱা কৰিব লাগিব। ওপৰৰ "ৱিকিপিডিয়া মুক্ত বিশ্বকোষ" ফটোখনৰ তলতে "বিষয়শ্ৰেণীসমূহ" লিংক আৰু আখৰৰ তালিকাখন দিয়া বাবে মূল বিষয় সূচীখন তলত দিয়া হৈছে। "নিৰ্বাচিত প্ৰবন্ধ" পষেকৰ মূৰত, "আপুনি জানেনে" আৰু "নিৰ্বাচিত চিত্ৰ" সপ্তাহৰ মূৰে মূৰে সলোৱাৰ কথা ভবা হৈছে। নতুন বেটুপাত ১০ তাৰিখে পুৱা মুকলি কৰা হ'ব। — গীতাৰ্থ বৰদলৈ (talk) 06:28,7জুন 2012 (UTC)\nটেকনিকেল কথাবিলাক ইমান নাজানো ! সুবিধা অনুসাৰে আগবাঢ়ক! মৌচুমী (talk)\nমই দুটা গুৰুত্বপূৰ্ণ কথা ক'বলৈ বিচাৰোঁ:\nনতুন বেটুপাতৰ বেনাৰখন: আগতে অসমীয়া ৱিকিপিডিয়া বুলি আছিল। consensus নোলোৱাকৈ ইয়াক সলনি কৰাটো ঠিক হোৱা নাই। এনে কাৰ্যই বেয়া উদাহৰণ প্ৰতিষ্ঠা কৰে।\n১০ জুনৰ ৰাতিপুৱা কিয় সলনি কৰিব লাগে? আবেলি ৰাইজৰ আগত সলনি ক'ৰিব লাগে। এনে কৰিলে মানুহে শিকিবও, আৰু চেৰীমণিয়েলো হ'ব।\nপ্ৰভাকৰ শৰ্মা নেওগ (talk) 18:45,7জুন 2012 (UTC)\nনতুন বেটুপাত ১০ জুনত সন্মিলনত মুকলি ক’ৰা হ’ল| ওপৰোক্ত আলোচনাসমূহ ইয়াতেই শেষ হ’ল| বিষ্ণু শ‍ইকীয়া বাৰ্তা 14:40, 12 জুন 2012 (UTC)\nহস্তলিখিত প্ৰবন্ধ সংগ্ৰহসম্পাদনা কৰক\n১০ জুন ২০১২ তাৰিখে ৱিকিপিডিয়াৰ জন্মবাৰ্ষিকী পাৰ কৰি আহিলো| প্ৰবন্ধ প্ৰতিযোগিতালৈ প্ৰেৰিত প্ৰবন্ধ কেইটা এতিয়াও ৱিকিপিডিয়াত লিখা হোৱা নাই, গুণমালা প্ৰবন্ধটো আধৰুৱা হৈয়ে আছে, একমাত্ৰ দেওধনী নৃত্যৰ বাহিৰে আন প্ৰবন্ধবোৰ এতিয়ালৈ ৱিকিপিডিয়াত যোগ দিয়া হোৱা নাই| সোনকালেই সেইকেইটা আচল লেখকৰ নামৰ আলোচনা পৃষ্ঠাত উদ্ধৃতি দি ৱিকিপিডিয়াত অন্তৰ্ভুক্ত কৰা | উদাহৰণ স্বৰূপে আপোনালোকে দেওধনী নৃত্যৰ আলোচনা পৃষ্ঠাখন এবাৰ চাব পাৰে| ম‍ই অনুমান কৰা মতে স্বেস্বাসেৱক দুজনমান ওলাব লাগে| আপোনালোকৰ অনুমতি পালে সেই প্ৰবন্ধসমূহ তেওঁলোকক লিখাৰ বাবে আগবঢ়াই দিব পাৰিম|\nঅসমীয়া ৱিকিপিডিয়াৰ বাবে আমি হাতে লিখা প্ৰবন্ধ আগলৈকো সংগ্ৰহ কৰিব পাৰিনে? মোৰ বোধে নোৱাৰাৰ কথা নাই| এটা স্থায়ী ঠিকনা আমি প্ৰদান কৰিব সক্ষম হ’লে যিসকলে ইণ্টাৰনেটৰ লগত জড়িত নহয়, তেনে ব্যক্তি বিশেষৰ পৰাও প্ৰবন্ধ সংগ্ৰহ কৰিব পাৰো| সেই প্ৰবন্ধসমূহ পাছত ৱিকিৰ নতুন সদস্য সকলৰ মাজৰ পৰা যিসকলে এনে কামৰ বাবে ইচ্ছুক তেনে সদস্যৰ মাজত ভাগ বিতৰণ কৰি ইউনিকোড ৰূপান্তৰনৰ দায়িত্ব দিব পৰা যাব|\nআপোনালোকৰ মতামত জনাবচোন| বিষ্ণু শ‍ইকীয়া বাৰ্তা 15:48, 15 জুন 2012 (UTC)\nৰ'ব আন কিছুমান কামত লাগি আছোঁ। "মালিতা"টোৰ দুই পৃষ্ঠামান টাইপ কৰিবলৈ আছে। সোনকালেই কৰি দিম। হাতে লিখা প্ৰবন্ধ সংগ্ৰহ কৰিব পাৰি। কিন্তু তেনে প্ৰবন্ধৰ ৰচনাশৈলী, তথ্যসূত্ৰ ইত্যাদিৰ কথা লেখকক বুজাবলৈ টান হ'ব। প্ৰতিযোগিতাৰ বাবে অহা প্ৰবন্ধকেইটাই তাৰ প্ৰমাণ। ভালেখিনি সম্পাদনা কৰিব লাগিব। — গীতাৰ্থ বৰদলৈ (talk) 16:43, 15 জুন 2012 (UTC)\nসঠিক উত্তৰটো নাপালো| তুমি "মালিতা" কৰি আছা, বুজিলো, আৰু বাকীবোৰ? আনহাতে ৰচনাশৈলী, তথ্যসূত্ৰ ইত্যাদিৰ কথা নতুনসকলক বেছিকৈ বুজাই থাকিব নালাগে| অসুবিধা পাব| অভিজ্ঞতা হোৱাৰ পাছত সকলোৱে তথ্যসূত্ৰ দিব পাৰে| ভাল প্ৰবন্ধ এটা ৱিকিলৈ আহিলে তথ্যসূত্ৰ সংগ্ৰহ কৰি প্ৰবন্ধটো ৱিকিফাই কৰিব পৰা যায়| গতিকে তোমাৰ দৃষ্টিত খাতাং সিধান্ত কি জনাবা| বিষ্ণু শ‍ইকীয়া বাৰ্তা 17:05, 15 জুন 2012 (UTC)\nনতুনকতো নুবুজাওঁ। কিন্তু অফলাইন প্ৰবন্ধ এটা ৱিকিফাই কৰাটো অলপ টান বুলিহে কৈছোঁ। বাকীকেইটা প্ৰবন্ধ টাইপ কৰিবলৈ মোৰ এতিয়া সময় নাই! দ্বিতীয় কথা, যিকোনো অফলাইন প্ৰবন্ধ আমাক নালাগে। যিবোৰ আন ৱিকি বা গুগলত নাপাওঁ, তেনেকুৱাহে লাগে। নহ'লে নতুন প্ৰবন্ধ লিখা বা আনৰ প্ৰবন্ধ টাইপ কৰা একে কথা। তৃতীয় কথা, আন কেইজনমান সদস্যইও হাতে লিখা প্ৰবন্ধ টাইপ কৰিম বুলি ক'ব লাগিব। নহ'লে লাভ নাই। (খাটাং কিবা ক'লোঁ জানো? :D) — গীতাৰ্থ বৰদলৈ (talk) 17:27, 15 জুন 2012 (UTC)\nখাটাং নহল আকৌ! বাৰু, বাকীবোৰ প্ৰবন্ধ ম‍ই যাক যেনেকে পাৰি টাইপ কৰিবলৈ দিওঁ| বোধহয় ইয়াত কাৰো আপত্তি নাই| আৰু প্ৰবন্ধ যিয়েই নাহক কিয়, চালি জাৰি চাই বিচাৰ ভালবোৰ সুমুৱাই থৈ বেয়াবোৰ আতৰাই থলেই হ’ল| কিজানিবা ভাল প্ৰবন্ধ হাতত আহেই| আৰু এনেবোৰ প্ৰচেষ্টাৰে ৱিকিপিডিয়া সম্পৰ্কে অন্য ৰাইজো অৱগত হোৱাৰ সুযোগ পাব বুলি ম‍ই ভাবো| বিষ্ণু শ‍ইকীয়া বাৰ্তা 17:59, 15 জুন 2012 (UTC)\nমিডিয়া যোগসম্পাদনা কৰক\nঅসমীয়া ৱিকিপিডিয়াৰ নৱাগতসকলকে ধৰি সকলো সদস্যই কম-বেছি পৰিমাণে চিত্ৰ যোগ কৰাত পাৰ্গত হৈ উঠিছে। মই ভাবোঁ যে আমি এতিয়াৰ পৰা সকলো ছবি ৱিকিকমন্সতহে যোগ কৰা উচিত। মনত ৰাখিব ৱিকিপিডিয়াক আমি মিডিয়া ভঁৰাল হিচাপে ব্যৱহাৰ কৰিব নালাগে কাৰণ তাৰ বাবে ৱিকিকমন্স আছেই। পুৰণা সদস্য বা প্ৰশাসকসকলে এই ক্ষেত্ৰত চকু ৰাখিব লাগে আৰু নজনাসকলক আপল'ডৰ নিয়মবোৰ পাৰ্যমানে শিকাব লাগে। ৱিকিকমন্সত আপল'ড কৰিলে আমি কপিৰাইট ভঙ্গৰ পৰা সাৰি থাকিব পাৰিম কাৰণ সেইবোৰ ভালদৰে পৰীক্ষা কৰা হ'ব। ৱিকিকমন্সত যোগ কৰাৰ আন এটা লাভ হ'ব যে তেতিয়া এখন ছবি আমি যিকোনো ৱিকিমিডিয়া প্ৰকল্পতে ব্যৱহাৰ কৰিব পাৰিম। — গীতাৰ্থ বৰদলৈ (talk) 17:53, 1 জুন 2012 (UTC)\nউচিত কথাকেই কৈছা| ইংৰাজী বা অন্য ৱিকিকিছুমানত এই কাৰণৰ বাবে আপলোড পক্ৰিয়াটো ইমান জটিল কৰি ৰাখে যতে ঘূৰি ঘূৰি গৈ মানুহে কমন্সত আপলোড কৰিবলৈ বাধ্য হয়| আনহাতে কমন্সৰ আপলোড প্ৰক্ৰিয়াটো যথেষ্ঠ সহজো| গতিকে ম‍ই আমাৰ আপ্লোড প্ৰক্ৰিয়াটো জটিল কৰি তুলিম বুলি ভাবিছো| তেনে কৰা ভাল দেখানে? বিষ্ণু শ‍ইকীয়াবাৰ্তা 18:03, 1 জুন 2012 (UTC)\nতেনে কৰিব পাৰি নেকি? কৰিলে বেয়া নহ'ব চাগে। বাকীবোৰেও মন্তব্য দিয়ক। ৰ'ব ফে'চবুকত আলোচনাৰ লিংকটো দিওঁ। — গীতাৰ্থ বৰদলৈ (talk) 18:28, 1 জুন 2012 (UTC)\nমই ভাৱো নবাগত সকলে অকল প্ৰতিযোগিতাৰ বাবেহে বেছিকৈ ৱিকিত ফটো আপলোড কৰিছে আৰু এতিয়া তেঁলোকক বুজাই দিলে পিছলৈ কমন্সতে আপলোড কৰিব। আমাৰ আপলোড প্ৰক্ৰিয়াটো অলপ জটিল কৰাত মই সহমত পোষন কৰিছো। Jyoti Prakash Nath (talk) 19:48, 1 জুন 2012 (UTC)\nইংৰাজী / বাংলা আৰু হিন্দী ৱিকিপিডিয়াৰ আপলোড পক্ৰিয়াটো এবাৰ চাই মন্তব্য দিবা| অনুমতি পালে পক্ৰিয়াটো জটিল কৰিব পৰা যাব| বিষ্ণু শ‍ইকীয়াবাৰ্তা 20:00, 1 জুন 2012 (UTC)\nআপল'ড প্ৰক্ৰীয়া জ'টিল কৰাটো মই সমৰ্থন নকৰোঁ। অসমীয়া ৱিকি এখন সৰু ৱিকি আৰু বেছি ধৰাবন্ধা কৰি থাকিলে অৱশেষত শেষ হৈ যাব। কাৰোবাৰ ফটো যদি কোনোবাই চুৰি কৰে তেন্তে আপত্তি দিলেই হ'ল, আমি প্ৰথমতে ডীলিট কৰিম আৰু বিচাৰ ক'ৰিম। বাংলা বা হিন্দী ৱিকিৰ লগত আমাৰ কোনো দিশৰপৰাই তুলনা নহয়, নকৰাই ভাল। প্ৰভাকৰ শৰ্মা নেওগ (talk) 14:52,3জুন 2012 (UTC)\nময়ো প্ৰভাকৰ নেওগৰ কথা সমৰ্থন কৰো।\nআপল'ড প্ৰক্ৰীয়া জ'টিল কৰা সম্পৰ্কত নকওঁ, কিন্তু মোৰ মতেও পৰা পক্ষত কমঞ্চতে আপলোড কৰিব লাগে, কমঞ্চলৈ প্ৰতিযোগীতাৰ ছবিসমূহো স্থানান্তৰ (প্ৰতিলিপি ) কৰি পেলোৱা উচিত, কমঞ্চৰ ভঁৰালত অসম সম্পৰ্কীয় ছবি বৃদ্ধি কৰিব লাগিব আমিয়েই, গতিকে এইটোৱেই ভাল উপায়, তাৰোপৰি দেখা যায় অসমীয়া ৱিকিত আপ্লোড কৰোতে, চাইপো বৰুৱাই কষ্টেৰে সজা লাইচেন্সৰ ড্ৰপ ডাউন মেনুখন (আৰু কপিৰাইটৰ সাচঁবোৰ) ব্যৱহাৰ কৰা সদস্য বৰ কম (প্ৰতিযোগীতাৰ ছবিখিনি বাদ দি), সৰু ৱিকি বুলিয়েই আমি কপিৰাইট নিয়ম ভাঙি যোৱাটো উচিত ন’হ’ব বৰ এটা। দীপাংকৰ চেতিয়া বাৰ্তা 17:16,3জুন 2012 (UTC)\nমূল প্ৰস্তাৱটো আপল'ড প্ৰক্ৰিয়া জটিল কৰাৰ বিষয়ে নহয়, ৱিকিকমন্সত আপল'ড কৰাৰ বিষয়েহে। অসমীয়া ৱিকিপিডিয়াত বহু অনুজ্ঞাপত্ৰবিহীন চিত্ৰ (তাৰে বেছিভাগ নিজৰ সৃষ্টি নহয়) আছে যিবোৰ লাহে লাহে ৱিকিকমন্স স্কাউটৰ চকুত পৰি আছে। মই আকৌ কৈছোঁ- ৱিকিপিডিয়াক আমি মিডিয়া ভঁৰাল হিচাপে ব্যৱহাৰ কৰিব নালাগে। ৱিকিপিডিয়াত যধেমধে ছবি আপল'ড কৰাৰ বিষয়ে ইতিমধ্যে ৱিকিমিডিয়াৰ কেইবাজনো কৰ্মকৰ্তাই আপত্তি দৰ্শাইছে। আমি সময় থাকোঁতেই এইবোৰ ঠিক কৰা উচিত আৰু যিটো সঠিক পথ সেইটো অনুসৰণ কৰা উচিত। দীপাংকৰ চেতিয়াৰ সৈতে মই একমত- সৰু ৱিকি বুলিয়েই আমি কপিৰাইট নিয়ম ভাঙি যোৱা উচিত নহ'ব। — গীতাৰ্থ বৰদলৈ (talk) 17:19,3জুন 2012 (UTC)\nঅনুগ্ৰহ কৰি এইখিনি চাওক সকলোৱে চাওক আৰু মন্তব্য দিয়ক| আমি ইতিমধ্যে ৰেড এলাৰ্ট পালোৱেই.... আৰু এতিয়াও ????? বিষ্ণু শ‍ইকীয়াবাৰ্তা 17:24,3জুন 2012 (UTC)\nহয়, তাৰো পৰি দেখিছো দুই এজন সদস্যক ফেচবুকে ৱিকিয়ে সকলোতে মেচেজ দিয়াৰ পাছতো তেওঁলোকে লাইচেন্স চিলেক্ট নকৰে বা ইন্টাৰ্নেটৰ পৰা লোৱা (পাব্লিক ড’মেইনৰ নোহোৱা )ছবি আপ্লোড কৰে, তাৰোপৰি যোৱাবছৰৰ আগতে সৃষ্ট বহুবোৰ (প্ৰায়বোৰ) প্ৰৱন্ধত ব্যৱহৃত ছবিতো এনে সমস্যা আছে, হঠাতে এই সকলোবোৰ কিবা কাৰণত আঁতৰাই পেলালেচোন গোটেই খন আউল লাগিব, সেয়ে ইমানতে সাৱধান হোৱা ভাল, চিযুৱে ৱিকিমিটত আহোঁতে এই কথাটো কেইবাবাৰো বিষ্ণু দা আৰু মোক শুণাইছিল দীপাংকৰ চেতিয়া বাৰ্তা 17:37,3জুন 2012 (UTC)\nবৰ্তমানৰ ছবিবোৰ অতি সোনকালে বৰ্ননা সহকাৰে সম্পূৰ্ণ কৰি তুলিব লাগে| বিষ্ণু শ‍ইকীয়াবাৰ্তা 17:40,3জুন 2012 (UTC)\nJust looking at the first few photos on that page, I see several problems with automatically transferring these files to Commons:\nas:File:A Pair of Brahminy Duck At Deepar beel.jpg is missing source and authorship information – all it's got isalicense tag\nas:File:A piece of Beehive.jpg doesn't even havealicense\nas:File:A Tiwa Women at Jonbeel Mela.jpg is missing source and authorship information\nas:File:A Tiwa Women Preparing food.jpg is missing source and authorship information\nas:File:Aauniati satra gate.jpg is missing source and authorship information\nas:File:ACACIA.JPG is missing source and authorship information\nAll of these files would be deleted if uploaded to Commons in that state. I also noticed that the Assamese Wikipedia is hostingalot of files under fair use claims despite not being listed as one of the projects that accept non-free content and despite not having an Exemption Doctrine Policy as required by the Wikimedia Foundation to do so. Several of these non-free files were even tagged for transfer to Commons! Personally, I'd strongly recommend disabling local uploads on the Assamese Wikipedia, as the project is clearly lacking the ability to manage the responsibility. —LX (talk, contribs) 12:48,3June 2012 (UTC)\nৱিকিকমন্সত আপলোড কৰাটো মই সদায়ে সমৰ্থন কৰোঁ। আমাৰ ৱিকিৰ ফাইল আপলোড পৃষ্ঠাখনত যিহেতু তিনিটা অপচন হে দিব লাগে (লক্ষ্য ফাইলৰ নাম, সাৰাংশ, আৰু অনুজ্ঞাপত্ৰ) আৰু তাৰ মাজৰ লক্ষ্য ফাইলৰ নামটোহে কেৱল বাধ্যতামূলক, সেয়ে মই ভাবোঁ upload form খনত উৎস, স্বতাধিকাৰী, অনুমতি আদি দিব পৰাকৈ text field দিব লাগে। লগতে এইবোৰ বাধ্যতামূলক কৰি দিব লাগে, যাতে খালি ৰাখিলে ফাইল আপলোড নহয়।--অম্লান বসুমতাৰী (talk) 17:46,3জুন 2012 (UTC)\nঅম্লানৰ মত ১০০% গ্ৰহনযোগ্য| তেনে এটা পক্ৰিয়া বনাবলৈ মোক অম্লানে অলপ সহায় কৰিবানে? বিষ্ণু শ‍ইকীয়াবাৰ্তা 17:50,3জুন 2012 (UTC)\nঅম্লানৰ কথা (আচলতে সকলোৰে কথা) ঠিকেই আছে, মিডিয়াৰ মূল সৃষ্টিকৰ্তাই উপযুক্ত সন্মান বা মাননী পোৱা উচিত। আমিতো মাননী দিব নোৱাৰোঁ, তেন্তে attribution দিম। এতিয়া মোৰ কথাটো হৈছে নতুন ৱিকিপিডিয়ানক এই লাইচেন্সৰ কথাটো কেনেকৈ বুজাম য'ত মই নিজেই licence issue বোৰ বুজি নেপাওঁ? (মই সঁচাকৈ সম্পূৰ্ণৰূপে বুজি নেপাওঁ)। সেয়ে মোৰ প্ৰস্তাব যে যেয়ে যেনেকৈ পাৰে, যি লাইচেন্সতে আপল'ড কৰি থাকক। পাচত মূল সৃষ্টিকৰ্তাই আপত্তি কৰিলে দেখা যাব। মই এই লাইচেন্সৰ কথাটো ইমান গুৰুত্বসহকাৰে - বিশেষকৈ অসমীয়া ৱিকিত - যি জীয়াই থাকিবলৈ যুজ কৰি আছে - লোৱাটো ভাল পোৱা নাই। এজন নতুন লেখকে লেখিবই, নে লাইচেন্সৰ কথা জানিবলৈ ৱিকিৰ আইন পঢ়ি থাকিব? ৰাইজ, প্ৰেক্টিকেল হওক। প্ৰভাকৰ শৰ্মা নেওগ (talk) 23:19,3জুন 2012 (UTC)\nপ্ৰস্তাৱটো দিয়াৰ দহদিন পাৰ হৈছে আৰু বেছিভাগ সদস্যই ইয়াক সমৰ্থন কৰিছে। গতিকে এইটোক অসমীয়া ৱিকিপিডিয়াৰ মিডিয়া নীতি হিচাপে ধৰি লোৱা যাওক আৰু আন ঠাইত লিপিবদ্ধ কৰা হওক। — গীতাৰ্থ বৰদলৈ (talk) 05:29, 12 জুন 2012 (UTC)\n"মিডিয়া নীতি" বুলি ক’লে সঠিক কি হ’ব বুজা নাই, যিহেতু আমি এতিয়াও চুড়ান্ত সিদ্ধান্তত উপনীত হ’ব পৰা নাই| যদি পাৰি "মিডিয়া নীতি" হিচাপে কেইটামান নিয়ম প্ৰস্তুত কৰা উচিত| বিষ্ণু শ‍ইকীয়া বাৰ্তা 14:43, 12 জুন 2012 (UTC)\n"মিডিয়া নীতি" মানে ওপৰৰ প্ৰস্তাৱৰ কথাখিনিকে বুজাইছোঁ যে সকলো ছবি বা ভিডিঅ' ৱিকিকমন্সত আপল'ড কৰিব লাগে। আজিও স্যামন্ত দাই ভেকুলী বিয়াৰ এখন ছবি আপল'ড কৰিছে য'ত উত্‍স বা অনুজ্ঞাপত্ৰৰ উল্লেখ নাই। আমি আমাৰ "পোখালি নীতি", এইটো আদিবোৰ বেলেগ পৃষ্ঠা এখন কৰি সাঁচি থোৱা ভাল নেকি? আৰু এটা প্ৰস্তাৱ আছে, তথ্যসূত্ৰ বিষয়ক। সেইদিনা নুপুৰ আৰু বাকীবোৰৰ লগত আলোচনা হৈছিল। এইটো হেস্তনেস্ত হ'লেই সেইটো ইয়াত দিম। — গীতাৰ্থ বৰদলৈ (talk) 14:53, 12 জুন 2012 (UTC)\nঠিক আছে| সাৰাংশ উদ্ধাৰ কৰি প‍ইণ্ট হিচাপে বনাব লাগিব তেনে| দ্বিতীয় প্ৰস্তাৱটো ম‍ই সমৰ্থন কৰিছো| সকলোৱে বুজি পোৱাকৈ আৰু হাতে পোৱাতে এনে নীতিসমূহ সাঁচি থ’লে ভাল হয়| বিষ্ণু শ‍ইকীয়া বাৰ্তা 14:57, 12 জুন 2012 (UTC)\nA good discussion. We do haveapage মেডিয়াৱিকি:Licenses that should have taken care of this, but for some reason, it is not working on as-wiki. I don't know why. The idea is to make sure the uploaders conform to Wikipedia's licensing requirements. Some information is available here: http://www.mediawiki.org/wiki/Manual:Image_Administration চাইপাও 11:12, 14 জুন 2012 (UTC)\nকাম কৰা নাই মানে? ফাইল আপল'ডৰ সময়ত অনুজ্ঞাপত্ৰৰ ড্ৰপ-ডাউন মেনুখনেতো কাম কৰি আছে। — গীতাৰ্থ বৰদলৈ (talk)\nhmm...true, gitartha. what we need is the interface that is currently implemented on en-wiki. চাইপাও 19:13, 14 জুন 2012 (UTC)\nঅসমীয়া ৱিকিপিডিয়াত ব্যৱহাৰ কৰিবলগীয়া সকলো ছবি বা ভিডিঅ' ৱিকিকমন্সত আপল'ড কৰিব লাগে (ইয়াৰ লাভালাভ ওপৰত কোৱা হৈছে)।\nযদি কেতিয়াবা কিবা কাৰণত অসমীয়া ৱিকিপিডিয়াতে ছবি আপল'ড কৰিবলগীয়া হয় তেন্তে সদস্যজনে সঠিক উত্‍স, লেখক আৰু অনুজ্ঞাপত্ৰ উল্লেখ কৰিব লাগিব।\nইণ্টাৰনেটৰ পৰা সংগ্ৰহ কৰা ছবি বুলি গম পালে প্ৰশাসকে টেগ কৰিব আৰু উত্তৰ নাপালে বিলোপ কৰিব।\n(* অসমীয়া ৱিকিপিডিয়াৰ আপল'ড প্ৰপত্ৰখনত সকলো তথ্য উল্লেখ কৰা বাধ্যতামূলক হ'ব লাগে আৰু উল্লেখ নকৰিলে যাতে আপল'ড নহয় তেনে ব্যৱস্থা কৰিব লাগে।)\n— গীতাৰ্থ বৰদলৈ (talk) 15:17, 12 জুন 2012 (UTC)\nৱিকিপিডিয়া:আপল’ড আৰু সাঁচ:UploaderHints দুটা বনাইছো, আৰু বহুত কাম বাকী আছে... এই পৃষ্ঠা দুটা পৰীক্ষা কৰি দোষ ক্ৰুটি কিবা আছে নেকি ব্যক্ত কৰিবা| বিষ্ণু শ‍ইকীয়া বাৰ্তা 20:20, 15 জুন 2012 (UTC)\nআপল’ড প্ৰক্ৰিয়া সংস্কাৰৰ বাবে ওপৰত কৰা আলোচনা মৰ্মে 38245 নামৰ এটা বাগ্ ৰিকুৱেষ্ট পঠিয়াইছিলোঁ। তেওঁলোকৰ পৰামৰ্শ মতে এই সিদ্ধান্তত ভোটিঙৰ প্ৰয়োজন হৈছে। অনুগ্ৰহ কৰি সকলোৱে চাইচিতি সোনকালে ভোট দিব।\nবিষ্ণু শ‍ইকীয়া বাৰ্তা 13:39, 24 জুলাই 2012 (UTC)\nসমৰ্থন। লগতে অসমীয়া ৱিকিপিডিয়াত আপলোড কৰিব পৰাৰ specific নিৰ্দেশাৱলী থাকিব লাগে, যে, অকল এইকেইটা ক্ষেত্ৰতহে অসমীয়া ৱিকিপিডিয়াত আপলোড কৰিব পৰা হ'ব, অন্যথা কমন্সত দিব লাগিব।উদ্দীপতালুকদাৰ (talk) 14:24, 24 জুলাই 2012 (UTC)\nদীপাংকৰ চেতিয়া বাৰ্তা 14:57, 24 জুলাই 2012 (UTC)\nবিকাশ শৰ্মা (বাৰ্তা) 08:00, 25 জুলাই 2012 (UTC+5:30)\nJyoti Prakash Nath (talk) 17:50, 29 জুলাই 2012 (UTC)\n— গীতাৰ্থ বৰদলৈ (talk) 10:35, 30 জুলাই 2012 (UTC)\nMouchumi (talk) 10:52, 30 জুলাই 2012 (UTC)\nভগৎ লাল দত্ত 12:28, 30 জুলাই 2012 (UTC)\nAnjal Borah (talk) 12:40, 30 জুলাই 2012 (UTC)\nManjil Konwar (talk) 13:05, 30 জুলাই 2012 (UTC)\nসদস্যসকলক ধন্যবাদ জনালোঁ। 38245 বাগ্‌টো ডেভেলপাৰসকলে সমাধান কৰিলে। এতিয়াৰপৰা আপোনালোকে ৱিকিপিডিয়াৰ পৃষ্ঠাৰ বাওঁফালে সা-সঁজুলিত থকা "ফাইল আপল’ড কৰক" লিংকটো ক্লিক কৰিলে "ৱিকিপিডিয়া:ফাইল আপল’ড বিশেষজ্ঞ" পৃষ্ঠাখন পাব। পৃষ্ঠাখনৰ অনুবাদ সোনকালেই শেষ কৰা হ'ব।\n— গীতাৰ্থ বৰদলৈ (talk) 16:51, 30 জুলাই 2012 (UTC)\n"https://as.wikipedia.org/w/index.php?title=ৱিকিপিডিয়া:ৰাইজৰ_চ%27ৰা_(উদ্ভাৱনশালা)/Archive/1&oldid=197602"ৰ পৰা অনা হৈছে\nশেষ সম্পাদনা কৰা হৈছে 15 June 2019 তাৰিখে 09:09 বজাত\nএই পৃষ্ঠাখন ১৫ জুন, ২০১৯ তাৰিখে ১৪:৩৯ বজাত অন্তিম সংশোধন কৰা হৈছিল।


এডালেই মমবাতি, তথাপিঃ খগেশ সেন ডেকা - মণিকূট\nHomeকাব্যশিল্পএডালেই মমবাতি, তথাপিঃ খগেশ সেন ডেকা\nFebruary 13, 2019 rdcpb কাব্যশিল্প 0\nএডালেই মমবাতি : তুমি তাক কিয়\nদুইমূৰে জ্বলাইছা ?\nঅতিশয় অহংকাৰী হ’লেহে এনে কাণ্ড কৰা\nতুমি কিয় ইমান অহংকাৰী ?\nচকুত চকু থ’লে আন ফালে\nহাতত হাত থ’ব খুজিলে ঠেলি দিয়া,\nহাতৰ আমলখীৰ মালা হঠাৎ টান মাৰি তুমি\nঅথচ তাৰ পাছতো তুমি শান্ত স্বৰেৰে কথা কোৱা,\nএকোৱেই হোৱা নাই, যেন\nয’ত যি যেনেকৈ আছিল, সকলো তেনেকৈয়ে আছে৷\nঅতি বেছি অহংকাৰী হ’লে এনে কাণ্ড কৰা\nঅথচ এনে কাণ্ড কৰাৰ এতিয়াই কোনো\nআন কিবা থাকক নাথাকক, তোমাৰ\nস্মৃতি আছিল; স্মৃতিৰ ভিতৰত\nপৃথিৱী ওপঙোৱা এখন নৈ আছিল; তুমি\nনৈখনৰ মাজত পুনৰ ডুব দি কেইটিমান\nঅনায়াসে কটাব পাৰিলাহেঁতেন৷ কিন্তু নকটালা;\nএতিয়াই তুমি জ্বলি উঠিলা দপদপাই প্ৰচণ্ড হালধীয়া হৈ৷\nঅতিশয় অহংকাৰী হ’লেহে এনে কৰা\nএডালেই মমবাতি, তথাপি অহংকাৰত মত্ত হৈ তাক\n[অনুবাদক পূব কামৰূপ মহাবিদ্যালয়ৰ অসমীয়া বিভাগৰ অৱসৰপ্ৰাপ্ত মুৰব্বী অধ্যাপক]\nইংৰাজী নৱবৰ্ষ আৰু ভোগালী বিহুৰ শুভেচ্ছা – উৰ্মিলা মহন্ত\nগাঁওখন নৈ হ’লঃ কুলদীপ মেধি\n23 23Shares Post Views: 108\nকাঠৰ চকী: বিশাল অনুৰাগ\nDecember 16, 2018 rdcpb কাব্যশিল্প 0\nPost Views: 41 কাঠনিবাৰীৰ বুঢ়া তিতাচপাজোপাৰ অংশ মই এজন কাঠমিস্ত্ৰীয়ে বৰ যতনেৰে সাজিছিল মোক। শৰীৰটোক মসৃণ কৰিবলৈ বাছি লৈছিল এটা গ্ৰীষ্মৰ দুপৰীয়া, তেওঁৰ ঘামৰ গোন্ধটো এতিয়াও ক’ৰবাত মোৰ মজ্জাক খামুচি আছে। এজন সুঠাম পুৰুষে [More..]


সেইদিনা আছিল বৃহস্পতিবাৰ , ২০ তাৰিখ আৰু তুমি উভতিলা হয় শুক্ৰবাৰ , ২১ তাৰিখে ।।\nকিন্তু !! তুমি নোহোৱা হৈ থাকিলা।\nএইয়া এটা বাইক এক্সিডেণ্ট আছিল । জানা!!! তুমি..., তোমাৰ বৃদ্ধ ষাঠিবছৰীয়া মা , তোমাৰ প্ৰিয় পত্নী আৰু তোমাৰ চাৰিবছৰীয়া কণমানি জনীক থৈ গুচি আহিলা। বিশ্বাস কৰা তোমাৰ মৃত্যুত তুমি অলপো কষ্ট পোৱা নাছিলা ।। জানা কিয়???\nকিয়নো তুমি ১ ছেকেণ্ড সময়ো নাপালা কষ্ট পাবলৈ , লগে লগেই নিশ্বাস এৰি দিলা।। জানা!!তোমাক বচাবলৈহে গৈছিলো , বিশ্বাস কৰা!! কিন্তু তুমি ইমান জেদী যে মোক দেখি মোৰ লগত গুচি\nআহিবলৈ জেদ কৰিলা আৰু মইয়ো মোৰ প্ৰতি তোমাৰ ভালপোৱা দেখি তোমাক নিনিয়াকৈ গুচি আহিব নোৱাৰিলোঁ।। অহ: লৈ আনিলোঁ তোমাক মোৰ সৈতে, নাভাবিলো কি হ'ব ইয়াৰ পৰিণতি!!\nআহিয়েই তুমি সুধিছিলা " কি হ'ল মোৰ?, ক'ত আছোঁ মই? "\nমই কলোঁ " তুমি মোৰ সৈতে আছা "\nতুমি ক'লা "তাত এখন গাড়ী সন্মুখৰ পৰা আহি আছিল আৰু!!! আহঃ মোৰ একোৱে মনত পৰা নাই......."\n: হয়!!!!!! (বুলি ক'লো মই।)\n:তাৰ মানে মই আৰু নাই???\n:অহঃ কিন্তু ইয়াৰ বাবে তুমি চিন্তা নকৰিবা । সকলোৱেই এদিন আহিব লাগে এনেকৈ । কোনোবাই মাতৃগৰ্ভত , কোনোবাই শিশুকালত , কোনোবাই ভৰ যৌৱনত আৰু কোনোবাই বৃদ্ধকালত !!!উদ্দেশ্য এটাহে লাগে, এনেদৰে নোহোৱা হৈ যাবলৈ।\nতুমি ইফাল সিফাল চাই আছিলা। নতুন ঠাই যিহেতু!! তাত কেৱল তুমি আৰু মই। তুমি আকৌ সুধিলা\n: " আপুনি.... ?"\n"মোৰ মা , মোৰ পত্নী আৰু মোৰ কণমানি জনী ......???"\n"কি হ'ব? সিহঁতৰ মোৰ অবিহনে?? তেওঁলোক এতিয়া ঠিকেই আছেনে??"\nমই ক'লো ,"আহঃ ইমানবোৰ প্ৰশ্ন একেলগে!!! ধৈৰ্য ধৰা।। আৰু কোৱাচোন তোমাৰ একোৱে মনত নাইনে??\n: "নাই!! মোৰ একোৱে মনত পৰা নাই। কিয় আনিছে মোক আপুনি ইয়ালৈ??"\nসঁচাকৈয়ে নে!!! মই আনিলো তোমাক?? শুনা মই তাত তোমাক অনাৰ উদ্দেশ্যে যোৱা নাছিলোঁ, মই গৈছিলো তোমাক বচাবলৈ। কিন্তু; তোমাৰ দেহটোৱে আৰু যুঁজিবলৈ বিচৰা নাছিল, বৰ বেয়াকৈ ভাগৰি পৰিছিল । জানা!!!\nকি হ'ল ?? তুমি কান্দিছা যে???\n: "মই আকৌ যাব বিচাৰো তেওঁলোকৰ কাষলৈ।।\nথাকি গ'ল মোৰ বহু আশা ......\nমোৰ বুঢ়ী মাৰ সেৱা কৰাৰ আশা!!\nমাৰ হাতেৰে দুগৰাহ ভাত খোৱাৰ আশা!!\nমাৰ আচলেৰে মুখ মূচাৰ আশা!!!\nথাকি গ'ল তাইৰ সৈতে ক'বলগীয়া বহু কথা\n(তোমাক ৰঙা শাৰী পিন্ধিলে বহুত ধুনীয়া লাগে ।। আই লাভ ইও বুলি ক'বলৈ)\nথাকি গ'ল অগ্নিক সাক্ষী ৰাখি তাইক দিয়া প্ৰতিশ্ৰুতিবোৰ পূৰণৰ আশা!!\nথাকি গ'ল মোৰ কণমানি জনীক প্ৰথমবাৰৰ বাবে স্কুলত লৈ যোৱাৰ আশা!!!\nথাকি গ'ল মোৰ কণমানি জনীৰ মুখৰ পৰা (তেউতা)দেউতা বুলি শুনাৰ আশা!!!\nআৰু মানুহে কয় " দুখ পালে আশাবোৰ মৰহি যায়"\nকিন্তু; মই কওঁ ... আশাবোৰ কেতিয়াও মৰহি নাযায় .....আশা বোৰ আশা হৈয়েই থাকে সদায়!!!\nশেষত মোৰ এটাই আশা যে সকলোৰে আশাবোৰে যেন পূৰ্ণতা লাভ কৰে!!!!\nজিলা :হোজাই ।\nLabels#চুটিগল্প, #দীপা মণ্ডল


xukhdukh.com July 29, 2014 goodnews,\n১. আজি ভাৰতৰ আন ঠাইৰ লগতে অসমতো ইছলাম ধৰ্মালম্বী লোকসকলে পালন কৰিছে পবিত্ৰ ঈদ-উল-ফিটৰ। এই উপলক্ষে উছাহৰ ধল বোৱাৰ লগতে ৰাইজলৈ ঈদৰ শুভেচ্ছা জ্ঞাপন কৰিছে দেশৰ ৰাষ্ট্ৰপতি, অসমৰ ৰাজ্যপাল আৰু মুখ্যমন্ত্ৰী তথা আন দল সংগঠন সমূহেও।\n২. কামৰূপ জিলাৰ কমলপুৰৰ দালাং গাঁৱৰ পংকজ নাথ নামৰ যুৱকে সাজি উলিয়ালে "জলৰিক্সা"। এজোপা গছৰ ওপৰতে নিজৰ বাসস্থান সাজি লোৱা খেয়ালি যুৱকজনে পেলনীয়া বস্তুৰে সাজি উলিওৱা এই জলৰিস্কাত চাৰি-পাঁচজন মানুহক ভৰিৰে পেডেল মাৰি আগলৈ বা পিছলৈ নিব পৰাৰ ব্যৱস্থা আছে। বানপীড়িত অঞ্চলৰ ৰাইজৰ বাবে এই জলৰিক্সা যথেষ্ট সুফলদায়ক হব বুলিও সচেতন মহলে মত প্ৰকাশ কৰিছে।\n৩. নৰেন্দ্ৰ মোদীয়ে আজি দিল্লীত ভাৰতীয় কৃষি গৱেষণা কেন্দ্ৰৰ এখন সভাত দেশত সেউজ আৰু শুভ্ৰ বিপ্লৱৰ সমানে নীল বিপ্লৱৰ সূচনা কৰিবৰ বাবেও আহ্বান জনাইছে। নীল বিপ্লৱেৰে মৎস্য উৎপাদনৰ ক্ষেত্ৰত দেশক আগুৱাই নিয়াৰ বাবে তেখেত মত প্ৰকাশ কৰিছে। লগতে কৃষি বিশ্ববিদ্যালয় সমূহত একোটাকৈ কমিউনিটী ৰেডিঅ' ষ্টেচন স্থাপন কৰি শিক্ষাৰ্থী সকলে আহৰণ কৰা জ্ঞান সমাজৰ সকলো স্তৰৰ মাজত প্ৰচাৰ কৰাৰ বিষয়েও মত প্ৰকাশ কৰাৰ সুখবৰ পোৱা গৈছে।\n৪. প্ৰাক্তন সাংসদ সকলৰ পেঞ্চন ৭৫ শতাংশ বৃদ্ধ কৰিবলৈ বুলি নতুন কেন্দ্ৰ চৰকাৰে পদক্ষেপ লোৱাৰ কথা এখন ইংৰাজী দৈনিকে সদৰী কৰিছে। ২০০৯ চনত শেহতীয়া বৰ্দ্ধিত এই পেঞ্চন বৰ্তমানৰ ২০হাজাৰ টকাৰ পৰা ৩৫হাজাৰ টকালৈ বৃদ্ধি হব পাৰে বুলি সম্ভাৱনা প্ৰকাশ পাইছে।\n৫. গ্ৰামোন্নয়ন সুদীৰ্ঘ বছৰ ধৰি খালী হৈ থকা খণ্ড উন্নয়ন বিষয়াৰ পদ পূৰ কৰাৰ বাবে অসমৰ গ্ৰামোন্নয়ন বিভাদে গ্ৰহণ কৰিলে পদক্ষেপ। বিষয়াৰ অভাৱতে বিকাশ স্থবিৰ হৈ পৰাৰ অভিযোগৰ অন্ত পেলাবলৈকে কালি সম্প্ৰসাৰণ বিষয়াৰ পৰা পদোন্নতিৰে ৬১গৰাকী খণ্ড উন্নয়ন বিষয়াৰ পদ পূৰ কৰাৰ কথা সংবাদমেলত সদৰী কৰিলে মন্ত্ৰী ৰকিবুল হুছেইনে। লগতে ১৬হাজাৰ পদ পূৰণৰ বাবেও প্ৰক্ৰিয়া অব্যাহত ৰখাৰ কথাও তেখেতে প্ৰকাশ কৰিলে।\n৬. কালি যোৰহাটত দিনজোৰা কাৰ্যসূচীৰে পালিত হ'ল সুগন্ধি পখিলাৰ কবি "হীৰুদা"ৰ জন্মদিন। জন্মস্থান যোৰহাটৰ কেন্দ্ৰীয় কাৰাগাৰৰ অধীক্ষকৰ পুৰণি আবাসতো জনোৱা হয় শ্ৰদ্ধাঞ্জলি আৰু এই জন্মঠাই সংৰক্ষণ কৰাৰ বাবে ৰাইজে চৰকাৰৰ ওচৰত দাবী তোলা বুলিও সংবাদ প্ৰকাশ পাইছে।। গুৱাহাটীৰ ৰবীন্দ্ৰ ভৱনতো সাংস্কৃতিক কাৰ্যসূচীৰে পালিত হয় হীৰুদাৰ জন্মদিন।\n৭. অসম প্ৰদেশ কংগ্ৰেছৰ সভাপতি ভুৱনেশ্বৰ কলিতাক আলাপ-আলোচনাৰ মাজেৰে দলীয় বিসম্বাদৰ ওৰ পেলাবলৈ দলটোৰ সভানেত্ৰী ছোনিয়া গান্ধীয়ে দ্বায়িত্ব অৰ্পণ কৰাৰ খবৰ সংবাদ মাধ্যমে প্ৰকাশ কৰিছে।\n৮.ৰাজ্যৰ নিবনুৱা যুৱক-যুৱতীৰ দক্ষতা বিকাশৰ বাবে ৰাজ্য চৰকাৰে অভিলাষী আঁচনি যুগুত কৰি উলিয়াইছে আৰু অনুমোদনৰ বাবে কেন্দ্ৰীয় যুৱ কল্যাণ আৰু দক্ষতা বিকাশ মন্ত্ৰী সৰ্বানন্দ সোনোৱাললৈ প্ৰেৰণ কৰিছে বুলি মন্ত্ৰী প্ৰদ্যুত বৰদলৈয়ে কালি সদৰী কৰিছে। ৰাজ্যৰ বাহিৰত কৰ্মৰত অসমীয়া লোকসকলে ২০১২-১৩ বৰ্ষত প্ৰায় ২৮কোটি টকা অসমলৈ প্ৰেৰণ কৰিছিল বুলিও তথ্য তেখেত সদৰী কৰে।\n৯. অসমৰ অস্তিত্ব ৰক্ষাৰ আন্দোলনত ৰাজ্যৰ প্ৰান্তে প্ৰান্ত যুগজয়ী গীত গাই জনতাক উদ্বেলিত কৰা বিশিষ্ট কণ্ঠশিল্পী, সুৰকাৰ, গীতিকাৰ ৰুবী সিংহক কালি তেজপুৰত প্ৰদান কৰা হয় "সপ্তসুৰ বঁটা"। সাংস্কৃতিক অনুষ্ঠান সপ্তপুৰে দ্বিতীয় বাৰৰ বাবে আয়োজন কৰা সদৌ অসম ভিত্তিত ভূপেন্দ্ৰ সংগীত প্ৰতিযোগিতাৰ দিনজোৰা কাৰ্যসূচীৰ মাজতেই শিল্পী গৰাকীক এই বঁটা প্ৰদান কৰাৰ সুখবৰ।\n১০. স্বাধীনতা যুঁজাৰু পীতাম্বৰ দেৱ গোস্বামীৰ জীৱনৰ ওপৰত আধাৰিত তথা ৰাষ্ট্ৰীয় পৰ্যায়ৰ পুৰস্কাৰেৰে সন্মানিত কথাছবি "যুগদ্ৰষ্টা"ৰ এক বিশেষ প্ৰদৰ্শন অহা ১০আগষ্টত শিৱসাগৰ নাট্যমন্দিৰত পুৱা ১০.৩০বজাৰ পৰা আয়োজন কৰাৰ সুখবৰ পোৱা গৈছে। ভাস্কৰজ্যোতি মহন্তৰ পৰিচালনাত নিৰ্মিত কথাছবিখন চাবৰ বাবে প্ৰৱেশ বিনামূলীয়া বুলিও জানিব পৰা গৈছে।\nBy xukhdukh.com on July 29, 2014


সুৰংগৰ সিটোপাৰে আছে পোহৰ, বিশ্বকাপৰ ট্ৰাম্প কাৰ্ড অশ্বিন -\nHomeক্ৰীড়াসুৰংগৰ সিটোপাৰে আছে পোহৰ, বিশ্বকাপৰ ট্ৰাম্প কাৰ্ড অশ্বিন\nসুৰংগৰ সিটোপাৰে আছে পোহৰ, বিশ্বকাপৰ ট্ৰাম্প কাৰ্ড অশ্বিন\nসুৰংগৰ সিটোপাৰে আছে পোহৰৰ ফোঁহাৰ, বিশ্বকাপৰ ট্ৰাম্প কাৰ্ড অশ্বিন\nনতুন দিল্লীঃ ৰবিচন্দ্ৰন অশ্বিনে ইংলেণ্ডৰ বিৰুদ্ধে প্ৰথম একাদশত সুযোগ লাভ নকৰাৰ বাবে বিষয়টো চৰ্চিত হৈ পৰিছিল । অৱশ্যে ইংলেণ্ডৰ প্ৰথম একাদশত স্থান লাভ নকৰিলেও টি-২০ বিশ্বকাপত স্থান লাভ কৰিছে অশ্বিনে। ৰবিচন্দ্ৰন অশ্বিনে টি-২০ বিশ্বকাপৰ বাবে ১৫ জনীয়া দলত সুযোগ লাভ কৰিছে। বিচিচিআইৰ ঘোষণাৰ পাছত স্বাভাৱিকতে সুখী খেলুৱৈগৰাকী। টি-২০ বিশ্বকাপত সুযোগ পোৱাৰ লগে লগে অশ্বিনে টুইটাৰ যোগে মনৰ অনুভৱ ব্যক্ত কৰিছে। সম্প্ৰতি ভাইৰেল হৈ পৰিছে অশ্বিনৰ টুইটাৰ পোষ্ট।\nবিষয়টোও যথেষ্ট গুৰুত্বপূৰ্ণ। দীৰ্ঘদিন ধৰি ৰাষ্ট্ৰীয় দলৰ হৈ টি-২০ খেলা নাই অলৰাউণ্ডাৰ অশ্বিনে। ২০১৭ চনতে অন্তিমখন টি-২০ত অংশগ্ৰহণ কৰিছিল তেওঁ। অশ্বিনে এটা নতুন সুযোগ পোৱাৰ পাছত টুইটাৰত এখন ফটো পোষ্ট কৰিছিল। টুইটাৰযোগে তেওঁ সদৰী কৰে যে, ‘২০১৭ চনত মই এই বাক্যশাৰী দেৱালত লিখাৰ আগতে একাধিক বাৰ মোৰ ডায়েৰীত লিখিছিলো। আমি পঢ়া অনুপ্ৰেৰণামূলক বাণীসমূহ যথেষ্ট শক্তিশালী। বাণীবোৰ এবাৰ পঢ়াৰ পাছত, আমি ইয়াক আমাৰ জীৱনত প্ৰয়োগ কৰিব লাগে। ‘সুখ’ আৰু ‘কৃতজ্ঞতা’ এই দুটা শব্দৰ জৰিয়তে মই মোৰ অনুভূতি প্ৰকাশ কৰিবলৈ অপাৰগ।’\nঅশ্বিনে পোষ্ট কৰা ছবিখনত লিখা আছিল যে, ‘প্ৰতিটো সুৰংগৰ শেষত পোহৰ আছে। কিন্তু সুৰংগটোৰ শেষত পোহৰ পোৱা যাব বুলি বিশ্বাস কৰা সকলেহে জীয়াই থাকিব পাৰে।’ উল্লেখ্য যে, আই পি এলত উন্নত বলিং কৰাৰ বাবে অশ্বিনক টি-২০ বিশ্বকাপ দলত অন্তৰ্ভুক্ত কৰা হৈছে বুলি ভাৰতীয় দলৰ মুখ্য নিৰ্বাচক চেতন শৰ্মাই প্ৰকাশ কৰিছে।তেওঁ কয়, ‘ ৰবিচন্দ্ৰন অশ্বিনে নিয়মীয়াকৈ আই পি এল খেলি আছে। তেওঁৰ প্ৰদৰ্শন অতি উন্নত।দলটোৱে বিশ্বকাপ খেলিলে এজন অফ স্পিনাৰ লাগিবই। সকলোৱে জানে যে ইউ.এ.ই.ত উইকেটৰ গতি হ্ৰাস হয়। স্পিনাৰসকলে সেই পিটছত সুবিধা লাভ কৰিব। গতিকে আমি ভাবো অফ স্পিনাৰসকল প্ৰতিখন খেলৰ বাবে ‘ট্ৰাম্প কাৰ্ড’ হ’ব।’ ভাৰতীয় দল তথা ক্ৰীড়ানুৰাগীৰ গভীৰ প্ৰত্যাশাক অশ্বিনে বাস্তৱৰূপত কিদৰে প্ৰকাশ কৰে সেয়াহে হ’ব লক্ষ্যণীয়!\nPrevious articleUS অপেনৰ ছেমি ফাইনেলত নোভাক জকোভিছ\nNext articleদিল্লীৰ পৰা মাজুলীলৈ ৰাওনা মন্ত্ৰী সৰ্বানন্দ সোণোৱাল\nমেকুৰীৰ ডিঙিত কিয় টিলিঙা আৰিছিল অশ্বিনে? পোহৰলৈ আহিছে বিস্ফোৰক খবৰ\nআইপিএলত বিৰাট মন্ত্ৰণা! কঁকাল বান্ধিব পাৰিবনে ঈশানে?\nবাইডেন বিবাদ, পাৰমাণৱিক অস্ত্ৰৰে তালিবানক টনকিয়াল কৰিলে কোনে?


চন্দ্ৰযান-১ - অসমীয়া ৱিকিপিডিয়া\nAchieved: 312 days\n1,380 কিলোগ্ৰাম (3,000 পাউণ্ড)\n22 October 2008, 00:52 (2008-10-22UTC00:52Z) UTC\n28 August 2009, 20:00 (2009-08-28UTC21Z) UTC\n200 kilometre (120 মাইল)\nচন্দ্ৰযান ১ (সংস্কৃত: चन्द्रयान-१, lit: Moon vehicle pronunciation (সহায়·তথ্য)) ভাৰতৰ প্ৰথম মানৱবিহীন চন্দ্ৰযান। ২০০৮ চনৰ অক্টোবৰ মাহত ভাৰতীয় মহাকাশ গৱেষণা সংস্থাই ইয়াক উৎক্ষেপন কৰে আৰু ২০০৯ চনৰ আগষ্ট মাহলৈ চলাই ৰাখে। ভাৰতৰ মহাকাশ কৰ্মসূচীত এই অভিযান এক বৃহৎ পদক্ষেপ। ইয়াৰ ফলত চন্দ্ৰাভিযানত ভাৰত বৰ্তমান এচিয়াৰ চীন আৰু জাপানৰ প্ৰতিদ্বন্দ্বী ৰাষ্ট্ৰ হিচাপ পৰিগণিত হৈছে। ২০০৮ চনৰ ৮ নৱেম্বৰত সফলভাবে এই মহাকাশযান চন্দ্ৰৰ কক্ষপথত প্ৰৱেশ কৰে।\n২০০৮ চনৰ ১৪ নৱেম্বৰ ২০:০৬ মিনিটত মুন ইমপেক্ট প্ৰ'ব চন্দ্ৰৰ কক্ষপথত ভ্ৰাম্যমান চন্দ্ৰযানৰ পৰা পৃথক হৈ যায় আৰু চন্দ্ৰৰ দক্ষিণ মেৰুত সফল আৰু সুনিয়ন্ত্ৰিতভাবে অবতৰণ কৰে। চন্দ্ৰৰ মাটিত বিশ্বৰ চতুৰ্থখন ৰাষ্ট্ৰৰ জাতীয় পতাকা উৰে। সেই দিনা ২০:৩১ মিনিটত চন্দ্ৰৰ দক্ষিণ মেৰুস্থ আগ্নেয়গিৰি ছেকলটনত মুন ইমপেক্ট প্ৰ'ব অবতৰণ কৰে। উপ-উপৰিস্থলস্থ এই সঁজুলি চন্দ্ৰৰ মাটিত পানীৰ উপস্থিতি পৰীক্ষা কৰে চাবৰ বাবে মুক্ত কৰি দিয়া হয়।\nপ্ৰকল্পটোত মুঠ ৩৮৬ কোটি টকা ব্যয় হয়।\nএই দূৰৱৰ্তী সংবেদন চন্দ্ৰ উপগ্ৰহটোৰ উৎক্ষেপণ মুহুৰ্তত ওজন আছিল ১৩৮০ কিলোগ্ৰাম আৰু চন্দ্ৰৰ কক্ষপথত প্ৰবেশকালত ইয়াৰ ওজন হয় ৬৭৫ কিলোগ্ৰাম। এই যানত দৃশ্য, অৱলোহিত, পাতল আৰু কঠিন ৰঞ্জন ৰশ্মি স্পন্দনৰ বাবে ব্যৱহৃত উচ্চ ক্ষমতাসম্পন্ন দূৰৱৰ্তী সংবেদন যন্ত্ৰপাতি লৈ যোৱা হয়। এই যানখনৰ বাবে দু-বছৰৰ কাৰ্যকালৰ লক্ষ্যমাত্ৰা ধাৰ্য কৰা হৈছে। এই সময়ৰ ভিতৰত চন্দ্ৰপৃষ্ঠৰ ৰাসায়নিক চৰিত্ৰ সংবলিত ই সম্পূৰ্ণ মানচিত্ৰ ই তৃতীয়মাত্ৰিক টপ'গ্ৰাফি অঙ্কণৰ কাৰ্যত হাত দিয়া হৈছে। মেৰু অঞ্চলক বিশেষ গুৰুত্ব দিয়া হৈছে, কাৰণ ইয়াত বৰফ পোৱাৰ সম্ভাবনা আছে।. এই অভিযানত পাঁচটা ইছৰোৰ পেলোড আৰু নাছা, ইউএছএ, বুলগেৰিয়ান স্পেছ এজেন্সি প্ৰভৃতি আন্তৰ্জাতিক সংস্থাৰ ছয়টা পেলোড বিনামূল্যে বহন কৰি নিয়া হৈছে।\n↑ "chandra". Spoken Sanskrit. http://spokensanskrit.de/index.php?tinput=candra&direction=SE&script=HK&link=yes। আহৰণ কৰা হৈছে:5November 2008.\n↑ "India Launches First Unmanned Mission to Moon". 2008-12-27. http://voanews.com/english/archive/2008-10/2008-10-22-voa11.cfm.\n↑ "Chandrayaan-1 Successfully Enters Lunar Orbit". ISRO. 2008-11-08. http://www.isro.org/pressrelease/Nov08_2008.htm.\n↑ "Tricolour's 4th national flag on moon". Economic Times. 2008-11-18. http://economictimes.indiatimes.com/ET_Cetera/Tricolours_4th_national_flag_on_moon/articleshow/3714959.cms.\n↑ "Chandrayaan team over the moon". The Hindu. 2008-11-15. http://www.hindu.com/2008/11/15/stories/2008111560851200.htm.\n↑ "How India flew to the moon economy class". The Times of India. 2008-10-28. http://timesofindia.indiatimes.com/How_India_flew_to_the_moon_economy_class/articleshow/3641756.cms.\n↑ "Spacecraft Description". ISRO. 2008-11-04. http://www.isro.org/Chandrayaan/htmls/spacecraft_description.htm.\n↑ Bhandari N. (2005). "Title: Chandrayaan-1: Science goals". Journal of Earth System Science: 699. doi:10.1007/BF02715953. http://www.ias.ac.in/jessci/dec2005/ilc-14.pdf.\n↑ "India sets its sights on the Moon". BBC. 2008-10-21. http://news.bbc.co.uk/2/hi/south_asia/7681701.stm.\n"https://as.wikipedia.org/w/index.php?title=চন্দ্ৰযান-১&oldid=200729"ৰ পৰা অনা হৈছে\nএই পৃষ্ঠাখন ২৩ জুলাই, ২০১৯ তাৰিখে ২০:০১ বজাত অন্তিম সংশোধন কৰা হৈছিল।


স্খলন - সন্ধান\nYou are at:Home»ছন্দশিল্প»স্খলন\nBy ভাস্কৰজ্যোতি ভট্টাচাৰ্য্য on January 23, 2013 ছন্দশিল্প\nশব্দ প্ৰকৃতিৰ বিশাল মহাসভাত\nথমকি ৰই যাওঁ,\nভণ্ড সমাজৰ কামুক মানৱে নিসৃত কৰা\nবাণীটো আশাৰে শুনিয়ে ৰওঁ।\nদিন হ’ল ৰাতি, ৰাতি হ’ল চুনামি,\nচূৰমাৰ হ’ব ছাগে ভবিষ্যতৰ সপোন,\nসাজু নহ’লে নিজেই নিজৰ কবৰ খান্দিব লাগিব\nমূক হৈ কিয় ৰ’ল আজি তোৰেই দাপোন?\nঅসম মাতৃৰ সৰিছে চকুপানী\nসৰহসংখ্যক অন্ধপুত্ৰ দেখি দেখি,\nলুইতেওঁ স্বইচ্চাৰে মৰণৰ ক্ষণ গণিছে\nবিৰক্তিৰে কালিমা বহন কৰি কৰি…\nমৰ্ত্যত মৰণৰ চিৎকাৰ, আকাশত বাৰুদৰ ধোঁৱা\nঅৰণ্যত উণ্মাদ-পাষণ্ড স্বাধীনতা প্ৰেমিক,\nহৰিজনৰ প্ৰাণ লৈ কৰিছে খেলা\nমূৰ্ত দানৱ সমাজৰ ইওঁ এক প্ৰতীক।\nশিক্ষিত সমাজতো সমানে চলিছে\nশিক্ষিত, ধূৰ্ত অধ্যাপকজনৰো ক্লাছত ফাঁকি দি\nপ্ৰাইভেট বিজনেছ্ কৰাহে নিত্য কৰ্মজ্ঞান।\nঅসমীয়া কিতাপ, চিনেমাতো লাগিছে বৰপোক\nইওঁ এক সকীয়নীৰ চিন,\nভবা নাই ছাগে,ভাষা-সংস্কৃতি অবিহনে\nজাতি হ’ব বাৰিষাৰ বৰষুণত লীন।\nনাৰী সমাজকো বনোৱা হৈছে\nএইখন সমাজত কেঁচামালৰ দৰে সামগ্ৰী,\nবিকশিত অসমৰ প্ৰতিটো চুকত এসাজ অন্নৰ বাবে\nক’ত যে নাৰীয়ে কৰিলে দেহ বিক্ৰী।\nপ্ৰেম-ভালপোৱাৰ ওপৰতো চলিছে\nলেতেৰা হাঁতোৰাৰ খেলা,\nউদণ্ড পুৰুষৰ বাবে গঢ়া “মা” “মা” দুটা শব্দই\nক’ত যে ছোৱালীক দিলে গ্লানিৰ মোনা।\nলাজ লাগে, দুখ লাগে মোৰ\nনৰ্দমাত পৰি ৰোৱা পৰুৱাই ধৰা নব্যজাতক,\nবিশ্বাসহীনতাৰ সমাজত কৰা বিশ্বাসৰ কাৰণে\nমাজতে অজানিতে ধ্বংস হ’ল তাৰ মধুৰ ভবিষ্যত।\nদেখিছোঁ হেজাৰ বিজাৰ অভিযন্তা এই দেশত\nগৰ্ব কৰি কম এইখনি অভিযন্তাৰ দেশ,\nকিন্ত গৰ্ব পানী হৈ নিমিষতে\nউদ্যোগ নোহোৱা দেশ যে মোৰ স্বদেশ।\nচলিছে আন্দোলন,কম্পিত অসম\nবহুতৰে নাই দেখোন প্ৰাসংগিক চিন্তা,\nভয় লাগে মোৰ ভাবি, অন্যৰ উচতনিত আগবঢ়া\nপুলিচৰ লাঠীত কোবত আঘাতপ্ৰাপ্ত দুখীয়া-নিচলাজনৰ কি হ’ব অৱস্থা!\nপ্ৰকৃতিৰ নুমলী জীয়াৰী অসমীৰ সম্পদক\nলৈ চলিছে বিদেশী বুদ্ধিমানৰ খেলা,\nদেখি হাঁহিছে তেওঁলোকে, কাৰণ\nনিজৰ ঘৰৰ মাজতে চলিছে মহাৰণৰ মেলা।\nযুৱশক্তিৰ মাজতো দ্ৰুতগতিত বাঢিছে\nমদ-ভাং-চিগাৰেটৰ ভয়াবহ আড্ডা,\nআহ্বান জনালো বৌদ্ধিক মহলক\nযুৱস্খলন ৰুধিম বুলি লোৱাহে প্ৰতিজ্ঞা।\nমানবতাৰ হত্যা,হিংসাৰ দাবানল\nইত্যাদিত কম্পিত বিশ্ব,\nআহা, আমি আটায়ে নিৰৱে ভাবো\nঅসমখনেই আমাৰ নিজস্ব।\n– ভাস্কৰজ্যোতি ভট্টাচাৰ্য্য,\nতোমাৰ অবিহনে আজি মহানগৰীখন..\nমৰমবোৰ তোলৈকে সাঁচি থৈছো\nPrevious Articleমৃতকৰ কৰ্মত মুণ্ডন কৰা কাৰ্য্য…..!!!\nNext Article ঢোপ খেল….\nৰক্তিম চৌধুৰী on December 9, 2013 7:11 pm\nমোৰ বোধেৰে স্খলন বৰ্তমান সমাজৰ এক সামগ্ৰিক প্ৰতিফলন। কবিতাটোত কবিয়ে মূল নামৰ লগত সংগতি ৰাখি বিষয়বস্তুক অধিক গুৰুত্ব দিছে লগতে কবিতাটোৰ ছন্দৰ প্ৰয়োগ মন কৰিবলগা। আজিলৈকে মই বহু কবিতা পঢ়িছো কিন্তু বেছিভাগতে ছন্দ মিল নাখায়। এনে সময়ত সোঁতৰ বিপৰীতে গতি কৰি কবিয়ে নিজৰ বৌদ্ধিক দক্ষতাৰ লগতে কবি প্ৰতিভাৰ এক উৎকৃষ্ট পৰিচয় দিছে। কবি ভাস্কৰজ্যোতি ভট্টাচাৰ্য্যৰ কবি জীৱনৰ উত্তৰোত্তৰ কামনা কৰি তেথেতৰ পৰা ভবিষ্যতে এনে ধৰণৰ ছন্দ মিল খোৱা বহু কবিতা আশা কৰিলো। ধন্যবাদ।


ফিফা ১৭ বছৰ অনূর্ধ্বমহিলা বিশ্বকাপ: ভাৰতত খেলিব ডিফেণ্ডিং চেম্পিয়ন স্পেইন–ইংলেণ্ড–জার্মানীয়ে – নিয়মীয়া বাৰ্তা\nBy নিয়মীয়া বাৰ্তা\t On Aug 15, 2020\nনিয়মীয়া বাৰ্তা ১৫ আগষ্টঃ ডিফেণ্ডিং চেম্পিয়ন স্পেইন আৰু ইউৰোপৰ দুই শক্তিশালী দল ইংলেণ্ড আৰু জার্মানীয়ে ভাৰতত অহাবর্ষত অনুষ্ঠিত হ’বলগীয়া ফিফা ১৭ বছৰ অনূর্ধ্ব মহিলা বিশ্বকাপত অংশ ল’ব৷ ইউৰোপিয়ান কোৱালিফায়িং প্রতিযোগিতা মহামাৰী ক’ৰোনা ভাইৰাছৰ প্রাদুর্ভাৱৰ বাবে বাতিল হোৱাত স্পেইন, ইংলেণ্ড আৰু জার্মানীয়ে ১৭ বছৰ অনূর্ধ্ব মহিলা বিশ্বকাপলৈ ৰেংকিঙৰ ভিত্তিত যোগ্যতা অর্জন কৰিছে৷ স্থানীয় উদ্যোক্তা কমিটী (এল’চি)য়ে আজি এই কথা ঘোষণা কৰে৷ ‘ওৱেফা ১৭ বছৰ অনূর্ধ্ব মহিলা চেম্পিয়নশ্বিপৰ ফাইনেল ৰাউণ্ডৰ মেচসমূহ ক’ভিড–১৯ মহামাৰীৰ বাবে বাতিল হৈছে৷\nইয়াৰ ফলত ইংলেণ্ড, জার্মানী আৰু স্পেইনে সর্বোচ্চ ৰেংকিঙৰ ভিত্তিত আগন্তুক ফিফা ১৭ বছৰ অনূর্ধ্ব মহিলা বিশ্বকাপত অংশগ্রহণ কৰাটো নিশ্চিত হৈছে৷’– এল’চিৰ প্রেছ বিজ্ঞপ্তিত এইদৰে কোৱা হৈছে৷ উল্লেখ্য যে ২০১৮ৰ ১৭ বছৰ অনূর্ধ্বমহিলা বিশ্বকাপত স্পেইনে মেক্সিকোক হৰুৱাই চেম্পিয়নৰ সন্মান অর্জন কৰিছিল৷ স্পেইন, ইংলেণ্ড আৰু জার্মানীৰ লগতে আয়োজক ভাৰত, উত্তৰ কোৰিয়া, জাপান আৰু নিউজিলেণ্ডে এইপর্যন্ত মেগা ইভেণ্টখনলৈ যোগ্যতা অর্জন কৰিবলৈ সক্ষম হৈছে৷ ভাৰতত অনুষ্ঠিত হ’বলগীয়া ১৭ বছৰ অনূর্ধ্ব ফিফা মহিলাৰ বিশ্বকাপ প্রকৃতার্থত চলিত বর্ষৰ অক্টোবৰ–নৱেম্বৰত অনুষ্ঠিত হোৱাৰ কথা আছিল যদিও ক’ভিড–১৯ মহামাৰীৰ বাবে প্রতিযোগিতাখন ২০২১ৰ ১৭ ফেব্রুৱাৰী–৭ মার্চলৈ পিছুৱাই দিয়া হৈছে৷ প্রতিযোগিতাখনৰ অন্যতম ভেন্যু হ’ল গুৱাহাটীৰ সৰুসজাই এথলেটিক ষ্টেডিয়াম৷\nআই পি এলত আজি দিল্লীৰ সন্মুখত চি এছ কে\nৰাহুলৰ বিস্ফোৰক শতকেৰে জয় পঞ্জাবৰ\nহূদৰোগত আক্রান্ত হৈ ডীন জ’নছৰ আকস্মিক মৃত্যু\nকোহলিক য়’–য়’ টেষ্টৰ কথা সুধিলে প্রধানমন্ত্রীয়ে\nবিহাৰৰ নিৰ্বাচনৰ দিন ঘোষণা, ৩টা পৰ্যায়ত হ’ব নিৰ্বাচন\nমাৰ্ঘেৰিটাৰ লাট মণ্ডল সুনীল গগৈৰ ক’ৰোনাত মৃত্যু, শোকৰ…\nআমচৈ পাহাৰত মৃত অৱস্থাত উদ্ধাৰ বনৰীয়া হাতী\nছয়গাঁও আৰক্ষী থানাৰ লগতে বিভিন্ন অঞ্চল প্লাৱিত\nবিজনীত বিপিএফৰ প্ৰতিবাদী সমদল, মহকুমাধিপতিক স্মাৰক-পত্ৰ\nমাৰ্ঘেৰিটাৰ লাট মণ্ডল সুনীল গগৈৰ ক’ৰোনাত মৃত্যু, শোকৰ ছাঁ\nগুগল প্লে’ ষ্টোৰত থকা ১৪টা এপ, যিয়ে গোপনে চুৰ কৰিব পাৰে আপোনাৰ টকা\nকিংবদন্তি সংগীতশিল্পী এচ. পি. বালাসুব্ৰমনিয়ামৰ দেহাৱসান\nঅৰ্থডক্স চাহ উৎপাদকক দিয়া হ’ব ৰাজসাহায্যঃ বিত্তমন্ত্ৰী ড০ শৰ্মাৰ সংবাদমেলত ঘোষণা\nডিমৰীয়া মহাবিদ্যালয়ত ক’ৰোনা আতংক, শিক্ষক-কৰ্মচাৰীসহ ২১জন আক্ৰান্ত\nকাইলৈ কামৰূপ (মহানগৰ) জিলাত ড্ৰাই ডে ঘোষণা\nPrev\tNext 1 of 3,346


ইণ্ডোনেছিয়া - অসমীয়া ৱিকিপিডিয়া\n(ইণ্ডোনেচিয়াৰ পৰা পুনঃনিৰ্দেশিত)\n"ভিন্নেকা তুংগাল ইকা" (পুৰণি জাভা ভাষাত)\n"অনৈক্যৰ মাজত ঐক্য"\nৰাষ্ট্ৰীয় মতাদৰ্শ: পাঙ্কাছিলা\n(আৰু বৃহত্তম নগৰ) জাকাৰ্টা\n6°08′S 106°45′E / 6.133°S 106.75°E / -6.133; 106.75\n- ৰাষ্ট্ৰপতি যক' ৱিডড'\n- উপৰাষ্ট্ৰপতি মহম্মদ যুছুফ কাল্লা\n- ঘোষিত ১৭ আগষ্ট ১৯৪৭\n- স্বীকৃত ২৭ ডিচেম্বৰ ১৯৪৯\n- জলভাগ (%) ৪.৮৫\n- ২০০৯ আনুমানিক ২৩,১৫,৪৭,০০০ (৪ৰ্থ)\n- ২০০০ লোকপিয়ল ২০,৬২,৬৪,৫৯৫\n- ঘনত্ব ১৩৪ প্ৰতি বৰ্গকিমি (৮৪তম)\n৩৪৭ প্ৰতি বৰ্গমাইল\n- মুঠ ৯৬০.৭৭৬ বিলিয়ন\nUS$364 bn (nominal)\n- জনমুৰি US$৪,১৪৬.৩৮ (PPP) (102তম)\nজিনি সহগ? (২০০২) ৩৪.৩ (medium)\nমানৱ উন্নয়ন সূচক (2004) 0.711 (medium) (১০৮তম)\nvarious (ইউটিচি+7 to +9)\nইণ্ডোনেছিয়া (ইংৰাজী: Indonesia) দক্ষিণ-পূব এছিয়াৰ এখন দ্বীপ ৰাষ্ট্ৰ। প্ৰায় ৫,০০০ দ্বীপৰ সমষ্টিৰে গঠিত এই দেশখন পৃথিবীৰ বৃহত্তম মুছলিম সংখ্যাগৰিষ্ঠ ৰাষ্ট্ৰ। ইয়াৰ ৰাজধানীৰ নাম জাকাৰ্টা। চৰকাৰী ভাৱে ইণ্ডোনেছিয়াৰ নাম ইণ্ডোনেছিয় প্ৰজাতন্ত্ৰী (ইণ্ডোনেছিয় ভাষাত Republik Indonesia)।\n↑ US Library of Congress; Vickers (2005), page 117.\n↑ 2.0 2.1 Estimate "World Economic Outlook Database" (Press release). International Monetary Fund. Sep. 2009. http://www.imf.org/external/pubs/ft/weo/2009/02/weodata/weorept.aspx?sy=2006&ey=2009&scsm=1&ssd=1&sort=country&ds=.&br=1&c=536&s=NGDPD%2CNGDPDPC%2CPPPGDP%2CPPPPC%2CLP&grp=0&a=&pr.x=15&pr.y=12 Estimate। আহৰণ কৰা হৈছে: 2006-10-05.\n"https://as.wikipedia.org/w/index.php?title=ইণ্ডোনেছিয়া&oldid=234148"ৰ পৰা অনা হৈছে\nএই পৃষ্ঠাখন ০২ জুন, ২০২০ তাৰিখে ২১:১৩ বজাত অন্তিম সংশোধন কৰা হৈছিল।


অৱশেষত দিপুৱে এজনী পালে – মানস শইকীয়া – ফটাঢোল\nমণিৰ দোকানত পাণখন লৈ মুখত ভৰাব ধৰোতেই মিণ্টুৱে ক’লে-\n“সকলোৱে পাব দাদা৷ আপোনাক লাগে যদি কওক, মই সব ঠিক কৰি দিম৷”\nপাণখন মুখৰ ভিতৰৰ নিৰ্দিষ্ট ঠাইকণত থিতাপি লগাই মই বোলোঁ-“মোক নেলাগে হেই৷ পাৰ যদি দিপুকে কিবা এটা কৰি দে, আমিতো একো কৰিব পৰাই নাই৷”\nসি তপৰাই ক’লে,“ঠিক আছে দাদা, কাইলৈ ৰাতিপুৱা তাক পঠাই দিব৷”\nদিপুৰ সৰু দোকানখনত সোমাই খবৰটো দিয়াৰ পিছদিনাই দিপুৱে মিণ্টুক লগ ধৰিলে৷ মিণ্টুয়ে ক’লে যে সি ওপৰত সকলো ঠিকঠাক কৰি দিব৷ প্ৰথমৰ কামখিনি পূৰ্ণিমা ডেকাই কৰিব৷ দিপুৱে গৈ লগ ধৰি ক’লেই হ’ল৷ টকা এশ সৰকাবলৈ অৱশ্যে নাপাহৰিলে৷\nপূৰ্ণিমা দিপুহঁতৰ গাঁৱৰে জীয়ৰী৷ নামটোৰ লগত একোৰে মিল নাই,অমানিশাৰ লগতহে মিলে৷ আৰ লগত চিনেমা, তাৰ লগত পাৰ্কত-কৰি থাকোঁতেই বয়স গৈছিলেই আৰু৷ ভাগ্যে যেনিবা দুখনমান গাঁৱৰ সিফালৰ কমবয়সীয়া ডেকা এটাক পকৰাই দেউতাকে বিয়াখন পাতি দিলে৷ সেই পূৰ্ণিমাই দিপুহঁতৰ গাঁও পঞ্চায়তৰ সভানেত্ৰী৷ ভিৰৰ বাবে পূৰ্ণিমাৰ ঘৰলৈ দুদিন গৈ ঘূৰি অহাৰ পিছত তৃতীয়দিনা পূৰ্ণিমাই কামখিনি কৰি দিলে৷ এতিয়া অনলাইন এপ্লাই কৰিব লাগিব৷\nপ্ৰথম দিনা চাৰভাৰ ডাউন বাবে পঞ্চায়তৰ কম্পিউটাৰ মৰা বাইদেউগৰাকীয়ে খেদি পঠালে৷ পিছৰ দিনা নেট ঠিক হ’ল৷ কিন্তু নৱৰ পাল পৰোতে গম পালে যে কিবা আই দি নম্বৰ লাগে৷ ‘ক’ত পায়’ বুলি সোধাত ভেকাহি মাৰি ক’লে-‘ইয়াত নহয়,সভানেত্ৰীয়ে দিব৷’\nপিছদিনা আকৌ পূৰ্ণিমাৰ ঘৰ ওলালগৈ৷ মানুহ মানে দৰ্শনাৰ্থী কম৷ দিপুৱে কথাখিনি কোৱাত,ওচৰতে বহি পূৰ্ণিমাই আৰম্ভ কৰিলে,“সিদিনা ইমান মানুহ ! তোৰ লগত কথা পতাই নহ’ল৷ আগতে এইবিলাক নালাগিছিলেই৷ পিছে তহঁততো বি পি এল নহয়৷ বেলেগৰ আই দি এটা দিলেই হ’ব৷ ৰ’চোন৷ (ভিতৰলৈ চাই )অ’ মাইনু মোমায়েৰক চাহ অকণ দে৷”\nএইবুলি কৈয়েই পূৰ্ণিমাবাই পদূলি মুখত এইমাত্ৰ আহি পোৱা নৰেশ্বৰ গাঁওবুঢ়াৰ ল’ৰা জয়ন্তক মাত দিবলৈ গ’ল৷ দিপুৱে ভালো পালে৷ গাঁওসম্বন্ধীয় ভাগিনীহে৷ আগতে কেতিয়াও দেখা নাই৷ মুখখন উজ্জ্বলি উঠিল৷ হেজাৰ হ’লেও ডেকা মন৷ অলপ পিছতেই মাইনু প্লেট এখনতে ৰঙা চাহৰ কাপ এটা আৰু মেৰিগল্ড বিস্কুট দুটা লৈ ওলাই আহিল৷ দিপুৰ মুখখন সেমেকি গ’ল৷ মনতে ভাবিলে- এইজনীয়ে দেখোন তাক কেঁচুৱা লোৱাদি ল’ব পাৰিব৷\nতেনেতে বাই আহি ক’লেহি- “হৈ যাব৷ জয়ন্তৰ আই দিটোয়েই দিওঁ, কোনে চাব? পিছত তাক টকা দুশ দি দিবি৷”\nদিপু আচৰিত হ’ল৷ ডিচি অফিচত চাকৰি কৰা জয়ন্তও তাৰমানে বিপিএল৷ সেইদিনাই যাবতীয় কামবোৰ কৰি অনলাইন এপ্লাই কৰা কামটো হ’ল৷ নামটোৱে খেলিমেলি লগাইছিলেই৷ মানে দিপু বৰুৱাৰ ঠাইত ফে’চবুকৰ নামটোকে লিখি দিছিল৷ গোটেই কামখিনিত চাৰে চাৰিশ খৰচ হ’ল৷ হওক পালেই হ’ল৷\nসেইয়া ব’হাগ বিহুৰে কথা৷ তাৰপিছৰে পৰা পূৰ্ণিমাই মাকৰ ঘৰলৈ আহোতে একোপাক দিপুৰ ঘৰলৈও মৰা হ’ল৷ বোলে অকলশৰীয়া খুড়ীদেউজনীৰ খবৰ-বাতৰি এটা লৈ যাওঁ৷ এদিন দিপুৰ সোঁৱৰণীখনৰ নকল এটাও লৈ গ’ল৷ মহন বাপুৰ তাত বোলে দিপুৰ ভাগ্য চোৱাবগৈ৷ এবাৰ জীয়েক মাইনুকো লৈ আহিল৷ যাওঁতে দিপুৰ মাকৰ আগতে কৈ গ’ল,\n“মোমায়েৰৰ ঘৰলৈ আহিলে মাজে মাজে খুড়ীদেউৰ খবৰ একোটাও লৈ যাবিচোন৷”\nদিপুৰ মাক হোজা-নিমাখিত মানুহ৷ মানুহৰ মৰমতে গলি যায়৷ পুতেকে কথাটো বৰ ভাল নাপাই বুলি জানিও মুখ খুলি ক’ব নোৱাৰে৷\nইফালে মণিৰ দোকানত এই কথাটো লৈ লগৰবোৰে ৰগৰ কৰিবলৈ ল’লে৷ বোলে দিপুলৈ পূৰ্ণিমাই মাইনুক গতাবই৷ নতুনকৈ বনোৱা আৰচিচিটো হেনো জী-জোঁৱাইক দিব৷ মহন বাপুৰ হতুৱাই চোৱাইছে বোলে ৰাজ-যোৰা৷ দিপু সাধাৰণতে মণিৰ দোকানলৈ কম যায়৷ তথাপিও আৰ-তাৰ মুখৰ পৰা শুনি শুনি লাজো পায়৷ দিপুৰো মন এটা আছে, মুখ ফুটাই ক’বলৈ লগ-সংগ তেনেকৈ নাই৷\nমাজতে,এদিন তাৰ দোকানলৈ যাওঁতে দিপুৱেই কথাটো উলিয়ালে,“দাদা, মোৰ কথাবোৰতো শুনিছেই৷ কি কৰোঁ, ভাবি নোপোৱা হৈছোঁ৷ মাজনীক আজলী পাই সেইজনীয়ে সেইবোৰ ৰটনা ৰটি ফুৰিছে৷”\nমই বোলো-কি বেয়া কথাটো হৈছেহে! বিয়া পাতিবই লাগিব যেতিয়া,মাইনুতনো কি বেয়া দেখিলি? সি একো নামাতোতেই গম পালোঁ- বপুৰাৰ মাইনুত মন খাইছে৷\nএনেবোৰ গুণা-গঁথাৰ মাজতে পৰহি মিণ্টুৱে দিয়া খবৰ অনুযায়ী দিপু কালি পুৱাই ব্লক পালেগৈ৷ বহুত মানুহ৷ দিপুৰ হাতত ব্লকৰ কেৰাণীজনে ১২৩ নম্বৰ লিখা কাগজ দিলে৷ বিধায়ক আহি বিতৰণী অনুষ্ঠান উদ্বোধন কৰোতেই বাৰটা বাজিল৷ তাৰ পিছত টোকন দেখুৱাই গুদামৰ পৰা তাইক লৈ টেম্পো ৰখা ঠাইকণ পাওতে চাৰি বাজিল৷ পিছে পয়মাল তাইক লৈ,কোনেও নুঠায়৷ এইখন জোতাখালি মাৰি থাকোতেই সোণাইৰ চোটা হাতীখন পাই আনি ঘৰ পাওঁতেই সাজ লাগিল৷ সোণায়ে পইচা পাতি নল’লে৷ ক’লে-‘পিছত গাখীৰ চাহকে খামহি৷’\nনঙলা মুখতে মাকে ধূপ এগছি জ্বলাই খুৰা আৰু শিঙত মিঠাতেল অকণ ঘঁহি দি তাইক গঁড়াললৈ খেদি লৈ গ’ল৷ মুঠতে,দিপুৱে এজনী ছাগলী পালে,চৰকাৰ বাহাদুৰে দিয়া৷ অষ্ট্ৰেলিয়ান সঁচৰ, মানে হাইব্ৰীড৷\nলগে লগে দিপুৰ ঘৰলৈ মাইনুৰ আহ-যাহো সঘনাই হ’বলৈ ল’লে৷ পূৰ্ণিমাৰ নতুন ইন’ভাখনত আজিকালি দিপু আৰু মাইনু একেলগে উঠি যোৱাটো সাধাৰণ যেন হ’ল৷ শুনামতে, এই আঘোণতে টোপোলা পেলাই মাঘত বিয়াখন পতাৰ যো-জা চলিছে৷\nমানে এইবাৰ বিয়া হবই


কৰ্তব্যৰ মাজতে কৃষ্ণাইৰ আৰক্ষীয়ে দেখুৱালে মানৱতাৰ নিদৰ্শন\nএজন অসহায়, অচিনাকি ৰোগীৰ মুখলৈ হাঁহি ঘূৰাই অনাৰ কঠিন প্ৰয়াস কৃষ্ণাই আৰক্ষীৰ\nকৃষ্ণাই , September 10, 2018 6:45 pm\nঅচিনাকি ৰোগীজনক সহায় কৰি থকা দেখা গৈছে কৃষ্ণাই আৰক্ষীৰ দুজন জোৱানক। ফটো : নীলমণি শৰ্মা।\nসততে কঠোৰতাই তেওঁলোকৰ পৰিচয় বুলি ধৰা হয় যদিও আৰক্ষীৰ লোকসকলো মানুহ। মানৱতা তেওঁলোকৰো প্ৰধান আধাৰ। খাকী পোচাকৰ মাজতে লুকাই থাকে এই মানৱতা৷ তাৰে দৃষ্টান্ত দাঙি ধৰিলে কৃষ্ণাইৰ কেইজনমান খাকী পোচাকধাৰী জোৱানে।\nআইন-শৃংখলা নিয়ন্ত্ৰণৰ দায়িত্বৰ মাজতো বিগত চাৰি মাহ ধৰি এওঁলোককেইজন ব্যস্ত হৈছে এজন অসহায়, অচিনাকি লোকৰ সেৱা-শুশ্ৰূষাত৷ এফালে চাকৰিৰ দায়িত্ব আনফালে পৰিচয়বিহীন অসহায় লোকৰ চিকিৎসা –দুয়োটাৰ মাজত সমন্বয় ৰক্ষা কৰিব লগীয়া হৈছে।\nএবাৰ যদি এই কেও-কিছু নোহোৱা লোকজনক চিকিৎসাৰ বাবে গোৱলপাৰা অসমৰিক চিকিৎসালয়ত লৈ যায় আকৌ চিকিৎসালয় কৰ্তৃপক্ষৰ কথামতে লৈ যায় গুৱাহাটীৰ চিকিৎসা মহাবিদ্যালয়লৈ৷\nগুৱাহাটীৰ চিকিৎসা মহাবিদ্যালয় কৰ্তৃপক্ষই আকৌ ৰোগীক গোৱালপাৰাত ৰাখিবলৈহে পৰামৰ্শ দিয়ে৷ গতিকে দোমোজাত পৰে আৰক্ষীৰ জোৱানকেইজন।\nঘটনাটো আৰম্ভ হৈছিল ১৮ মে’ ২০১৮ তাৰিখতে। উক্ত দিনা স্থানীয় লোকৰ অভিযোগৰ ভিত্তিত কৃষ্ণাইৰ জ্যোতি নগৰৰ পৰা কৃষ্ণাই আৰক্ষী থানাৰ ভাৰপ্ৰাপ্ত বিষয়া টুবুল বড়োসহ আৰক্ষীৰ দল এটাই আঘাতপ্ৰাপ্ত অৱস্থাত উদ্ধাৰ কৰিছিল পৰিচয়বিহীন এজন লোকক।\nতাৰ পৰাই আৰম্ভ হ’ল কৃষ্ণাই আৰক্ষীৰ এই ধৰ্মসংকট৷ অৱশ্যে কৃষ্ণাইৰ আৰক্ষীয়ে ইয়াক প্ৰত্যাহ্বান হিচাপে লৈ মানৱতাৰ বিৰল নিদৰ্শন স্থাপন কৰিবলৈ সক্ষম হৈছে৷ কৰ্তব্যৰ খাতিৰত ঘৰ-পৰিয়াল পৰা আঁতৰত থাকি ৰোগীক শুশ্ৰূষা কৰাত ব্যস্ত আৰক্ষী থানাখনৰ কেইবাজনো আৰক্ষী৷ ইব্ৰাহিম, আখিৰুল, মনছেৰ, ৰাজু ৰাভা, অপূ শৰ্মা, জাকিৰ হুছেইন, আব্দুল আৰু মজিবৰ আলী -এওঁলোকৰ হাতত এতিয়া নাই বন্দুক-বাৰুদ। এওঁলোক এতিয়া গুৱাহাটীৰ চিকিৎসা মহাবিদ্যালয়ত অসহায় লোকজনৰ শুশ্ৰূষা কৰাত ব্যস্ত৷ খোৱা-বোৱাৰ লগতে ৰোগীগৰাকীৰ মল-মূত্ৰও নিতৌ পৰিষ্কাৰ কৰিব লগা হয় তেওঁলোকে।\nজানিব পৰা মতে, ১৯ মে’ত আঘাতপ্ৰাপ্ত লোকজনক আৰক্ষীয়ে ভৰ্তি কৰিছিল গোৱালপাৰাৰ অসামৰিক চিকিৎসালয়ত৷ প্ৰথম অৱস্থাত ডেৰ মাহ সময় গোৱালপাৰাৰ অসামৰিক চিকিৎসালয়ত ৰোগীগৰাকীক ৰখা হৈছিল যদিও চিকিৎসালয় কৰ্তৃপক্ষই প্ৰতি মুহূৰ্ততে ৰোগীজনক লৈ যাবলৈ জোৰ কৰিছল৷\nঅভিভাৱকহীন এই ৰোগীজনক ক’ত ৰাখিব আৰক্ষীয়ে, যাৰ নাই কোনো ঠিকনা, নাই কোনো পৰিয়াল-পৰিজন? চিকিৎসালয় কৰ্তৃপক্ষক বহু কাকূতি-মিনতি কৰিও বিফল হ’ল কৃষ্ণাই আৰক্ষী৷\nইফালে চিকিৎসালয় কৰ্তৃপক্ষই ৰোগীজনক চিকিৎসালয়ৰ পৰা আঁতৰাই পঠিওৱাৰ বাবে আদালতৰ কাষ চাপে আৰু আদালতৰ নিৰ্দেশ অনুসৰি অসহায় ৰোগীজনক প্ৰেৰণ কৰা হয় গুৱাহাটীৰ চিকিৎসা মহাবিদ্যালয়লৈ৷ আকৌ বিড়ম্বনাই দেখা দিলে আৰক্ষীৰ বাবে। এদিনতে ৰোগীক ৰিলিজ কৰিলে চিকিৎসা মহাবিদ্যালয় কৰ্তৃপক্ষই৷\nঅসহায়-অচিনাকি লোকজনৰ লগত যোৱা আৰক্ষীকেইগৰাকী বৰ বিমোৰত পৰিল! ক’ত লৈ যাব এই লোকজনক? গোৱালপাৰাৰ পৰা উন্নত চিকিৎসাৰ বাবে আনিছিলহে মাত্ৰ৷\nনিৰুপায় আৰক্ষী জোৱান ইব্ৰাহিম, অপু, ৰাজু, জাকিৰহঁতে চিকিৎসালয় কৰ্তৃপক্ষক হাতে-ভৰিয়ে ধৰি এটা সপ্তাহৰ চিকিৎসা মহাবিদ্যালয়ত ৰোগীজনক ৰাখিবলৈ খাটনি ধৰাত চিকিৎসালয় কৰ্তৃপক্ষ মান্তি হ’ল৷\nএতিয়া এটা সপ্তাহত আতিক্ৰম কৰিবৰ হ’ল৷ আকৌ আহিল সংকটৰ সময়! কৃষ্ণাই আৰক্ষীয়ে কি কৰিব? ক’ত ৰাখিব অসহায় লোকজনক?\nবিগত এই চাৰি মাহত আৰক্ষীয়ে চৰকাৰী-বেচৰকাৰী বহু আনুষ্ঠানৰ পৰা সহায়ৰ আশা কৰিছিল যদিও কোনো চৰকাৰী-বেচকাৰী সংস্থাই এই অসহায়-অচিনাকি লোকজনক আৰোগ্য কৰি তোলাৰ বাবে কিন্তু আগ বাঢ়ি নাহিল। আনকি এটকাও নাপালে চৰকাৰৰ পৰাও৷\nবিগত চাৰি মাহে কৃষ্ণাই আৰক্ষী থানাৰ বিষয়া তথা জোৱান সকলোৱে মিলি এতিয়ালৈকে দৰমহাৰ এটা শকত পৰিমাণৰ ধন ব্যয় কৰিব লগা হৈছে অসহায় ৰোগীজনৰ চিকিৎসাৰ বাবত৷\nখাকী পোচাক পিন্ধি হাতত বন্দুক আইন-শৃংখলা ৰক্ষাৰ সমান্তৰালভাৱে এই আৰক্ষীৰ জোৱানকেইজনে দায়িত্ব লৈছে অচিনাকি ৰোগাক্ৰান্ত লোকজনক সোনকালে সুস্থ কৰি তোলাৰ৷


পৃষ্ঠা:ৰঙ্গিলী-ৰজনীকান্ত বৰদলৈ.pdf/৩৮ - ৱিকিউৎস\nনৃত্য-গীত শলাগে। তাইক সকলোৱে ভাল পায়। তাই কোনো এটা কথা যাকে তাকে খাটিলেই সেই কামটো সিদ্ধি নোহোৱাকৈ নেথাকে। তাই যদি এইবাৰ আমাৰ হিন্দু চুবুৰিলৈ গৈ হিন্দু সঙ্গীহঁতক নাচিবলৈ গাবলৈ মাতে তেন্তে বোধকৰো কেৱে ‘না’ কৰিব নোৱাৰিব। সেইদেখি সখি! মই তোমাক খাটো তুমি মোৰ নাম-ধাম নোকোৱাকৈ ৰঙ্গিলী গাভৰুৰ হতুৱাই তাইক এইবেলি নিশা-বিহুলৈ আনিব নোৱাৰিবনে?”\nসৎৰাম — “হয় সখি! তুমি আচল উপায়টো ভাবিছা। বাৰু মই তোমাৰ সলনি ৰঙ্গিলীক খাটি-লুটি তাইৰ হতুৱাই পদুমীক উলিয়াই অনাই তোমাৰ বুকুত পেলাই দিয়াম। কিন্তু সখি! এটা কথা,ৰঙ্গিলীয়ে জানিবা তাইক আনি তোমাৰ বুকুত দিলে, তাইও জানিবা তোক “ভালপাওঁ” বুলি কলে, তথাচ তুমি মাক বাপেকে নিদিলে তাইক কেনেকৈ পাবা?”\nশান্তিৰাম — “সখি! তাই যদি মোক “ভালপাওঁ” বুলি কয়, তেন্তে তাইক মই পলুৱাই নি আঁতৰত বিয়া কৰাম। মোৰ জেঠাইৰ ঘৰলৈ নি তাইক তাতে বিয়া কৰাম। তাইক আমাৰ হিন্দু মতে বিয়া কৰাই লব পাৰিলেই আৰু এক তোলন নেলাগে দহ তোলনেও আমাক এৰা-এৰি কৰাব নোৱাৰিব।”\nসৎৰাম — “বাৰু সখি! মই সোধো তুমি বেজাৰ নাপাই উত্তৰ দিবা। তাইক নো কেনি কোন বাটেদি পলুৱাই নিবা।”\nশান্তিৰাম — “গাৱৰ ম’হ নিয়া বাটেৰে নিম।”\nসৎৰাম — “মহ নিয়া বাটত যদি হেঙাৰ দি থয়।”\nশান্তিৰাম — “ভূঁইতলিৰ বাটেৰে নিম।”\nসৎৰাম — “তাতে যদি ভেটা থাকে।”\n"https://as.wikisource.org/w/index.php?title=পৃষ্ঠা:ৰঙ্গিলী-ৰজনীকান্ত_বৰদলৈ.pdf/৩৮&oldid=45121"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ৮ এপ্ৰিল ২০২০ তাৰিখে ১৯:২৫ বজাত সলনি কৰা হৈছিল।


প্ৰধানমন্ত্ৰী নৰেন্দ্ৰ মোদীয়ে লক ডাউন ৪ মে' পৰ্যন্ত বঢ়াই দিছে নেকি? - Factcrescendo Assamese\nচীন দেশৰ ৱুহান নামৰ ঠাইখনৰ পৰা সংক্ৰমিত হোৱা ক’ৰনা ভাইৰাছ ৰোগে ধীৰে ধীৰে বিশ্বৰ বিভিন্ন দেশলৈ বিয়পি পৰিছে । এই বীজাণুৰ আক্ৰমণৰ ফলত চীনত তিনিহেজাৰতকৈ অধিকৰ মৃত্যু হৈছে আৰু হাজাৰ হাজাৰ মানুহ আক্ৰান্ত হৈছে । সমগ্ৰ বিশ্বতে এতিয়ালৈকে মুঠ ৫৩ হাজাৰতকৈও অধিক মানুহৰ এই ভাইৰাছৰ আক্ৰমণৰ ফলত মৃত্যু হৈছে আৰু লাখ লাখ মানুহ আক্রান্ত হৈ আছে ।\nবিশ্বৰ আন দেশৰ লগতে ভাৰতলৈও ক’ৰনা ভাইৰাছ ধীৰে ধীৰে বিয়পিব ধৰিছে আৰু ভাৰতত এতিয়ালৈকে দুহেজাৰতকৈ অধিক ৰোগী চিনাক্ত হৈছে আৰু ৭২ জনৰ মৃত্যু হৈছে । অসমতো ১৬জন ৰোগী ইতিমধ্যে চিনাক্ত হৈছে ।\nএই সময়তে ক’ৰনা ভাইৰাছ ৰোগৰ লগত সম্বন্ধ থকা বিভিন্ন মেছেজ হোৱাটচ এপ্পৰ যোগেদি বহুল ভাৱে শ্বেয়াৰ হৈ ভাইৰেল হৈ পৰিছে আৰু অসমো এই ক্ষেত্ৰত পিছ পৰি থকা নাই ।\nভাৰতত ইতিমধ্যে ২১ দিনৰ লক ডাউন ঘোষণা কৰা হৈছে আৰু অত্যাৱশ্যকীয় সেৱাৰ বাহিৰে সকলোকে এই লক ডাউন মানি চলিবলৈ কঠোৰ ভাবে নিৰ্দেশ চৰকাৰে দিছে । এই লক ডাউন ১৪ এপ্ৰিল তাৰিখে অন্ত পৰিব । এই সময়তে হোৱাটচ এপ্পত এখন ফটো বহুল ভাৱে শ্বেয়াৰ হৈছে য’ত লিখা আছে যে ভাৰতৰ প্ৰধান মন্ত্ৰী নৰেন্দ্ৰ মোদীয়ে এই লক ডাউন ৪ মে’ পৰ্যন্ত বঢ়াই দিছে ।\nসঁচাকৈ লক ডাউন ৪ মে’ পৰ্যন্ত বঢ়াই দিয়া হৈছে নেকি? সত্য কি? জানোঁ আহক ।\nপ্ৰথমে আমি লক্ষ্য কৰিলোঁ যে ভাইৰেল হোৱা ফটোখন ইণ্ডিয়া টুডেই নামৰ নিউজ চেনেলটোৰ এক ভিডিঅ’ নিউজৰ স্ক্ৰীনশ্বট হয় । আমি বাতৰিটোৰ লগত সম্পৰ্ক থকা কিছুমান কীৱৰ্ডছ ব্যৱহাৰ কৰি ইউটিউবত এক চাৰ্ছ কৰিলোঁ আৰু ২৪ মাৰ্চ, ২০২০ তাৰিখে ইণ্ডিয়া টুডেইত প্ৰকাশিত প্ৰকৃত বাতৰিটোৰ ভিডিঅ’টো পালোঁ । উক্ত ভিডিঅ’টোত প্ৰধানমন্ত্ৰী মোদীয়ে ২৫ মাৰ্চ, ২০২০ তাৰিখৰ পৰা ২১দিনীয়া লক ডাউন ঘোষণা কৰিছিল । এই ভিডিঅ’টোত ৪ মে’ পৰ্যন্ত লক ডাউন বঢ়াই দিয়াৰ দৰে কোনো ঘোষণা আমাৰ চকুত নপৰিল ।\nগতিকে ভাইৰেল স্ক্ৰীনশ্বটটো আচলতে এডিত কৰি বনোৱা হৈছে আৰু জনসাধাৰণৰ মাজত আতংকৰ সৃষ্টি কৰা হৈছে । বুজাত সুবিধা হবলৈ প্ৰকৃত আৰু এডিটেড, দুয়োটা সংস্কৰণ তলত দিয়া আছে:\nLeft: ভুৱা, Right: সঁচা\nইয়াৰ পাছত আমি এই সম্পৰ্কে কিছুমান বিশেষ কীৱৰ্ডছ ব্যৱহাৰ কৰি গুগলত চাৰ্ছ কৰিলোঁ আৰু দেখিলোঁ যে এনে ধৰণৰ কোনো বাতৰি, প্ৰেছ ৰিলিজ বা বক্তব্য কোনো নিউজ গোষ্ঠীৰ ৱেবচাইটত প্ৰকাশ হোৱা নাই ।প্ৰধানমন্ত্ৰী জনৰ ছচিয়েল মিডিয়া একাউন্টবোৰতও আমি এই সম্পৰ্কে কোনো বক্তব্য প্ৰকাশ কৰা দেখা নাপালোঁ ।\nআমি এই সম্পৰ্কে আৰু চাৰ্ছ কৰি প্ৰচাৰ ভাৰতী নিউজ চাৰ্ভিছৰ টুইটাৰ হেণ্ডেলটোৰ পৰা এই সম্পৰ্কে এক টুইট দেখা পালোঁ ।\nতাত লিখা আছে যে তেওঁলোকে কেবিনেট চেক্ৰেটেৰী লগত এই সম্পৰ্কে যোগাযোগ কৰিছিল আৰু তেওঁ ভাইৰেল ফটোখনৰ কথা শুনি আশ্চৰ্য প্ৰকাশ কৰিলে, লগতে স্পষ্ট কৰি দিলে যে লক ডাউন বঢ়াই দিয়াৰ কোনো প্লেন বৰ্তমান নাই ।\nভাইৰেল ফটোখন ভুৱা হয় আৰু বৰ্তমানলৈকে লক ডাউন বঢ়াই দিয়াৰ সম্পৰ্কে কোনো ঘোষণা প্ৰধানমন্ত্ৰীজনে কৰা নাই । গতিকে লক ডাউন ৪ মে’, ২০২০ লৈকে বঢ়াই দিয়া হৈছে বুলি এক উৰা বাতৰিহে ভাইৰেল হৈছে আৰু সাধাৰণ মানুহৰ মাজত আতংকৰ সৃষ্টি কৰিছে ।\nTitle:প্ৰধানমন্ত্ৰী নৰেন্দ্ৰ মোদীয়ে লক ডাউন ৪ মে’ পৰ্যন্ত বঢ়াই দিছে নেকি?\nTagged CoronavirusCOVID 19IndiaLockdownNarendra ModiPM modi\nছচিয়েল মিডিয়াত ক’ৰনা ভাইৰাছ ৰোগৰ সম্বন্ধিত পোষ্ট কৰাটো এক শাস্তিমূলক অপৰাধ হিচাবে চৰকাৰে ঘোষণা কৰিছে নেকি?\nএইখন ৰাছিয়াত ক’ৰণা ভাইৰাছৰ সংক্ৰমণ ৰোধিবলৈ ৰাজপথত সিংহ মেলি দিয়া ফটো নেকি?\nMarch 23, 2020 March 23, 2020 Manjori Borkotoky\nJune 10, 2020 June 10, 2020 Manjori Borkotoky


ক’ৰোনা আৰু ধৰ্ম ! – Guwahati Times\nক’ৰোনা আৰু ধৰ্ম !\nApril 1, 2020 Desk Editor\nকালিৰ পৰা ক’ৰোনাত কৈও যেন ডাঙৰ এটা ভাইৰাছ আহিল অসমলৈ । যিসময়ত পৃথিৱীত কোনো এখন শক্তিশালী ৰাষ্ট্ৰই মহামাৰীৰ ক’ৰোনাৰ পৰা ৰক্ষা পাব পৰা নাই তেনে সময়তে এই মুলুকত প্ৰতিটো পক্ষৰ একাংশ ধৰ্মান্ধই প্ৰলাপ বকিবলৈ আৰম্ভ কৰিছে । অদৃশ্য ভগৱান, আল্লা অথবা গডৰ সলনি দৃশ্যমান চিকিৎসকসকলক বাস্তৱ পৃথিৱীৰ ভগৱান বুলি সকলোৱে একেমুখে কোৱাৰ পাচত একাংশ ধৰ্মান্ধৰ অনৰ্থক কথা-বতৰা আৰু আক্ৰোশমূলক আচৰণে ভাবিবলৈ বাধ্য কৰিছে প্ৰকৃততে ইহঁতবোৰহে পৃথিৱীৰ বাবে ভয়াৱহ আৰু সংক্ৰামক ।\nচৰ্চিত হৈ থকা দিল্লীৰ নিজামুদ্দিনৰ প্ৰসংগত কওঁ , নিজামুদ্দিনৰ সেই বিশেষ ধৰ্মীয় সভাত অংশগ্ৰহণ কৰি ভাৰতৰ কেইখনমান ৰাজ্যৰ ১০ লোকৰ ইতিমধ্যে মৃত্যু হৈছে ক’ৰোনাত আক্ৰান্ত হৈ । কিন্তু তাৰ পাচতো কালি অৰ্থাৎ মঙলবাৰে নিশা ছ’চিয়েল মিডিয়াত গোলাঘাটৰ বাতিপৰীয়াৰ এজন যুৱকৰ এটা ভিডিঅ’ ভাইৰেল হৈছিল । ভিডিঅ’টোত নিজামুদ্দিনৰ এই বিশেষ সমাৱেশলৈ যোৱা যুৱকজনে ১০০ শতাংশ গ্যাৰাণ্টি দি কৈছে যে তাত কোনো ক’ৰোনা আক্ৰান্ত হোৱা নাই । তেওঁ বাৰে বাৰে এইয়া ভুল বাতৰি বুলি প্ৰতিপন্ন কৰিব বিচৰাৰ লগতে এইটোও উল্লেখ কৰে যে বৰ্তমান তেওঁলোকক ১৪ দিনৰ বাবে আছুতীয়াকৈ ৰাখিছে দিল্লীৰ প্ৰশাসনে ।\nএতিয়া কথা হ’ল যুৱকজনে কোৱা এই ১০০ শতাংশ গ্যৰাণ্টিৰ কথাটোৱে সাধাৰণ মানুহক বিপথে পৰিচালিত নকৰিবনে । ভাৰত চৰকাৰ স্বাস্থ্য আৰু পৰিয়াল কল্যাণ মন্ত্ৰণালয়ৰ প্ৰকাশিত তথ্যকো কিয় পোনচাটেই নাকচ কৰিছে যুৱকজনে । হয় নিজামুদ্দিনত কোনো ক’ৰোনা আক্ৰান্ত বৰ্তমান নাথাকিব পাৰে কিন্তু তাৰ পৰা উভিত অহাৰ পাচতেই একাংশ লোক এই মহামাৰীত আক্ৰান্ত হোৱাৰ লগতে দহজনকৈ লোকৰ মৃত্যু হৈছিল ।\nযিসময়ত মক্কাৰ এটা মছজিদৰ এজন ইমামে লকাডাউন পালন কৰাৰ লগতে সকলো লোকক সুৰক্ষিত হৈ থাকিবলৈ অনুৰোধ কৰিছে , লগতে কৈছে যে মানুহক ৰক্ষা কৰাটোৱেই হৈছে মুছলমানৰ প্ৰধান ধৰ্ম । যদি পৃথিৱীত মানুহেই নাথাকে তেন্তে মন্দিৰ অথবা মছজিদ কেনেকৈ থাকিব বুলিও কয় এইগৰাকী ইমামে । তাৰ বিপৰীতে একাংশই ধৰ্মীয় গোড়ামীৰে নিৰক্ষৰ লোকসকলক বাৰু জটিল সময়লৈ ঠেলি দিয়া নাইনে ।\nচিকিৎসাবিজ্ঞানেও বৰ্তমানলৈকে সঠিক প্ৰতিষেধক আৱিষ্কাৰ কৰিব নোৱাৰা ক’ৰোনাক লৈ বিশ্বৰ সকলো বিজ্ঞানী , চিকিৎসক ব্যস্ত থকাৰ সময়তে হিন্দু অথবূা মুছলমান দুয়োপক্ষৰে একাংশই ধৰ্মান্ধই সৃষ্টি ধৰ্মকেন্দ্ৰিক ভাইৰাছ হে এতিয়া সকলোতকৈ বিপদজনক ।\nধৰ্মৰ বিষয়বোৰ অন্তৰত ৰাখক , আপোনাৰ মোৰ ইষ্ট দেৱতা গৰাকী পৃথক হ;’ব পাৰে কি্ন্তু প্ৰথম অৱস্থাত আমি মানুহ । এনে ধৰ্ম কিয় লাগে যি ধৰ্মই ধ্বংস কৰে মানৱীয়তা ।\nপ্ৰকৃততে মই কি ধৰ্মৰ মই নিজেই ভাবিব নোৱাৰো । হিন্দু পৰিয়ালৰ হোৱাৰ বাবে মইও হিন্দু । কিন্তু জীৱনত যিমানটা মছজিদ, মন্দিৰ, গুৰুদ্বাৰ অথবা গীৰ্জাৰ কাষেৰে আহিছোঁ প্ৰতিটোতেই এবাৰলৈ মূৰ দোঁৱাইছো । মোৰ বাবে ঈশ্বৰ এটা প্ৰশান্তি আৰু বিশ্বাসৰ নাম ।\nPrevious COVID-19: অসমত আক্ৰান্তৰ সংখ্যা বৃদ্ধি\nNext CORONA ALERT: Three more positive cases in Assam, taking the tally to 16\nJuly 12, 2020 Desk Editor\nGuwahati lockdown likely to be extended by one more week: Himanta Biswa Sarma\nJuly 11, 2020 Desk Editor\nদিছপুৰ পলিক্লিনিকৰ ১৬ গৰাকী নাৰ্ছৰ শৰীৰত COVID19


ৱিকিপিডিয়া:ৱিকিপত্ৰিকা এপ্ৰিল,২০১৫ - অসমীয়া ৱিকিপিডিয়া\n< ৱিকিপিডিয়া:ৱিকিপত্ৰিকা(ৱিকিপিডিয়া:প্ৰচাৰপত্ৰিকা/এপ্ৰিল-২০১৫ৰ পৰা পুনঃনিৰ্দেশিত)\nঅসমীয়া ৱিকিপিডিয়াৰ অনলাইন মাহেকীয়া দাপোণ\n✍ জলী ৰুমী বৰা\nঅনলাইন বিশ্বকোষ অসমীয়া ৱিকিপিডিয়াৰ জন্মৰ প্ৰায় দহবছৰলৈকে অন্য বহুতৰে দৰে ময়ো ইয়াৰ অস্তিত্বৰ একো উমঘামেই পোৱা নাছিলো। ইটো সিটো প্ৰয়োজনত ইংৰাজী ৱিকিপিডিয়াত খুঁচৰি চাইছিলো। অসমীয়া ভাষাটো যে এনে এখন ৱিকিপিডিয়া থাকিব পাৰে সেয়া মনলৈকে অহা নাছিল, ইয়াত লিখা বা জড়িত হোৱাৰ ইচ্ছা দূৰৰে কথা। ২০১১ চনৰ শেষৰফালে কোনোবা এটা দিনত বন্ধু এজনৰ মুখত অসমীয়া ৱিকিৰ বিষয়ে শুনিবলৈ পালো । সেইসময়ত ইন্টাৰনেটত অসমীয়া ভাষাত তথ্য-পাতি প্ৰায় নাছিল বুলিলেই হয়। তেনে পৰিস্থিতিত অসমীয়া ৱিকিৰ ভৱিষ্যত গুৰুত্বৰ বিষয়ে বন্ধুৱে আভাস এটা দিলে। গুগলত কিবা এটা অসমীয়াত বিচাৰিলে অসমীয়াতে সেইবিষয়ে তথ্য পাম, এই ভাৱটোৱে মন ৰোমাঞ্চিত কৰি তুলিলে! সিদিনাই ৱিকিত একাউন্ট এটা খুলিলো। ফে'চবুকৰ অসমীয়া ৱিকিপিডিয়া সমাজতো সদস্যভুক্ত হ’লো। অসমীয়া টাইপিঙৰ সমস্যাবোৰো কেইবাজনো অভিজ্ঞ ৱিকিপিডিয়ানৰ সহায়ত নোহোৱা হ’ল।\nৱিকিত সোমায়েই মই প্ৰথম কৰা কামটো আছিল, মোৰ জিলা লখিমপুৰৰ বিষয়ে তথ্য যোগ দিয়া।নিজৰ জিলাখনৰ উল্লেখযোগ্য ঠাই, ব্যক্তি, অনুষ্ঠান আদিৰ বিষয়ে যি পাৰো লিখিলো। সেইখিনি কৰি উঠি ৱিকিৰ সম্পাদনা কৰাৰ ক্ষেত্ৰত মনটো অলপ আত্মবিশ্বাসী হ’ল। এইবাৰ নতুন প্ৰবন্ধ সৃষ্টিত লাগিলো। বহুতৰে দৰে মোৰো ভাৱ হৈছিল, নতুনকৈ কিনো লিখিম! কিছু চিন্তা কৰি মোৰ প্ৰিয় বিষয় কিছুমান বাচি ল’লো – মই ইতিমধ্যে জনা বা জানিব খোঁজা বিষয়বোৰ। ইয়াৰ ভিতৰত অন্যতম আছিল, অসমৰ বন্যপ্ৰাণী আৰু চৰাই-চিৰিকটিৰ বিষয়ে প্ৰবন্ধ সৃষ্টি। এটা নতুন প্ৰবন্ধ লিখি সম্পূৰ্ণ কৰি এক সাংঘাটিক সন্তুষ্টি বা পৰিতৃপ্তি পোৱা হ’লো। ৱিকিত কিবা এটা কৰিলেই ভাব হয়, যেন অন্ততঃ এটা ভাল কাম কৰিলো! লাহে লাহে এনে দিন আহিলগৈ যে দিনটোৰ ভিতৰত ৱিকিত অলপকৈ হ’লেও কিবা এটা নিলিখিলে বা নকৰিলে কিবা এটা আধৰুৱা হৈ ৰৈ যোৱা যেন লগা হ’ল! হয়, মোক বহুতো ৱিকিপিডিয়ানৰ দৰে ৱিকিৰ আসক্তিয়ে পালে আৰু আজিও এই আসক্তি কেতিয়াও এৰাব নোৱাৰাকৈ গভীৰলৈকে শিপাই আছে। পিছে, কেৱল ৱিকিৰ পৰা পোৱা সন্তুষ্টি বা জ্ঞানেই নহয়, ইয়াৰ লগতে অন্য কেইবাটাও কথাই এই আসক্তি গভীৰ কৰাত সাৰ-পানী যোগাই আহিছে।\nপ্ৰথম অনুঘটকটো হ’ল, অসম আৰু অসমীয়া ভাষা-সংস্কৃতিৰ প্ৰতি কিবা এটা কৰাৰ হেঁপাহ! এনে এটা হেঁপাহ হয়তো প্ৰতিজন অসমীয়াৰে কম-বেছি পৰিমাণে থাকেই। বাহিৰৰ বহু লোকৰে উত্তৰ-পূৰ্বাঞ্চল সম্পৰ্কীয় জ্ঞান সীমিত বুলি আমি অভিযোগ কৰোঁ, ইয়াৰ নিৰাময়ৰ বাবে কি কৰিব পাৰি সেই সম্পৰ্কে নানা আলোচনা, বিতৰ্কও চলে। তেনেদৰে ইন্টাৰনেটৰ পৃথিৱীত অসমীয়া ভাষা-সংস্কৃতিৰ চালুকীয়া অৱস্থা আদিৰ বিষয়েও বহুতে কয়। উচ্চশিক্ষাৰ বাবে অসম এৰি দূৰৈত থকাৰে পৰা এইবিষয়ে যেন মই বেছি সচেতন হ’বলৈ ল’লো। সাধ্যানুসাৰে কিবা এটা কৰাৰ হেঁপাহটোও হয়তো তীব্ৰ হৈ উঠিল। ইচ্ছা থাকিলেও পঢ়াৰ বা কামৰ ব্যস্ততাৰ বাবে এনে ক্ষেত্ৰত সক্ৰিয়ভাৱে জড়িত হ’ব নোৱাৰা বহুতৰ দৰে মোৰ বাবেও অসমীয়া ৱিকি এক উপযুক্ত মাধ্যম হৈ পৰিল যেন। এটোপ দুটোপ পানীৰেই সাগৰ ভৰাৰ দৰে এটা-দুটাকৈ প্ৰতিদিনে যোগ হোৱা অসমীয়া ৱিকিৰ প্ৰবন্ধবোৰে ধীৰে ধীৰে ইন্টাৰনেটৰ পৃথিৱীত অসমীয়া ভাষাৰ এক বিনামূলীয়া আৰু বিশ্বৰ যিকোনো ঠাইতে উপলব্ধ হোৱা এক বিশাল তথ্যভাণ্ডাৰ প্ৰতিষ্ঠা কৰিছে। ৱিকিউৎস নামৰ ভগ্নী প্ৰকল্পত আপুৰুগীয়া অসমীয়াগ্ৰন্থসমূহ ইউনিক’ড ৰূপত পাব পৰা হৈছে। অসম আৰু অসমীয়া ভাষাক বিশ্বৰ দৰবাৰত প্ৰতিষ্ঠা কৰিবলৈ যিকোনো ব্যক্তিয়ে সাধ্যানুসৰি অৱদান আগবঢ়াব পৰা ইয়াতকৈ সঠিক আৰু উপযুক্ত মাধ্যম আৰু কি হ’ব পাৰে!\nতাৰোপৰি দৈনন্দিন ব্যস্ততাৰ মাজত ৱিকিত মই নিজৰ সুবিধা অনুসৰি যিকোনো সময়ত বা যিকোনো প্ৰকাৰে অৱদান আগবঢ়াব পাৰোঁ। সময়ৰ কোনো বাধ্যবাধকতা নাই- কেতিয়াবা পাঁচ-দহমিনিট, কেতিয়াবা কেইবা ঘন্টালৈকে সুবিধা অনুসৰি কৰোঁ। সুবিধা মতে নতুন প্ৰবন্ধ লিখোঁ, নাইবা ৱিকিত ইতিমধ্যে থকা প্ৰবন্ধত দুই এটা তথ্য যোগ দিওঁ; সেয়াও নহ’লে, নিজে তোলা ফটো আপল’ড কৰোঁ নাইবা ৱিকিউৎসত কোনোবা কিতাপৰ টাইপিঙতে অকণমান লাগি দিওঁ।\nতৃতীয় কাৰকটো হ'ল, অন্য ভাষাসমূহৰ তুলনাত অসমীয়া ভাষাৰ সীমিত ডিজিটেল তথ্যভাণ্ডাৰ। অসমীয়াৰ সচেতনতাৰ এক উল্লেখযোগ্য নিদৰ্শনৰূপে মালায়ালম ৱিকিপিডিয়াৰ পিছতে ভাৰতীয় ভাষাসমূহৰ ভিতৰতে দ্বিতীয়খন ৱিকিপিডিয়া আছিল ২০০২ চনত মুকলি কৰা অসমীয়া ৱিকিপিডিয়া৷ কিন্তু সক্ৰিয় অৱদানকাৰীৰ অভাৱৰ বাবে বৰ্তমানলৈকে এই ৱিকিপিডিয়া চালুকীয়া অৱস্থাতে আছে৷আজিৰ তাৰিখত পৰিসাংখ্যিকভাৱে ইংৰাজী ৱিকিপিডিয়াৰ প্ৰবন্ধৰ সংখ্যা তিনি কোটি আৰু মালায়ালম ৱিকিপিডিয়াৰ এক লাখ হোৱাৰ বিপৰীতে অসমীয়া ৱিকিপিডিয়াৰ প্ৰবন্ধ কেৱল তিনিহাজাৰটা৷ এই পৰিসংখ্যাটোৱে প্ৰতিযোগিতাৰ বা প্ৰত্যাহ্বানৰ ভাৱ এটা মোৰ মনলৈ আনি দিয়ে। বাংগালোৰত থকাৰ সময়ছোৱাত ৱিকিৰ প্ৰতি আগ্ৰহী সহকৰ্মী কেইজনমানৰ সৈতে সপ্তাহত এবাৰকৈ আমি একেলগ হৈছিলো। প্ৰত্যেকেই নিজৰ মাতৃভাষাৰ বা ইংৰাজী ৱিকিৰ কাম কৰোঁ। সেই সুযোগতে তামিল, ইংৰাজী আদি ৱিকিৰ কাম-কাজৰ প্ৰক্ৰিয়া প্ৰত্যক্ষ ভাৱে দেখিছিলো। তাৰবাবেই কিজানি জ্ঞানৰ মুক্ত বিতৰণ আৰু প্ৰসাৰৰ দৌৰত আমাতকৈ বহুযোজন আগবাঢ়ি যোৱা এই ৱিকিসমূহৰ সমকক্ষ হোৱাৰ সংকল্প এটাই মনত ঠাই ল’লে।\nএই আভিজ্ঞতাসমূহৰ বাহিৰেও ৱিকিৰ লগত জড়িত বহুতো প্ৰেৰণাদায়ক অভিজ্ঞতাইও মোক সদায়ে উৎসাহ যোগাই আহিছে। উদাহৰণস্বৰূপে, ২০১৩-ৰ শেষৰফালে বাংগালোৰত অনুষ্ঠিত হোৱা আন্তঃৰাষ্ট্ৰীয় কনফাৰেঞ্চ এখনৰ এক বিশেষ কৰ্মশালাত অংশগ্ৰহণ কৰাৰ সুযোগ লাভ কৰিছিলো। বিষয় আছিল-স্থানীয় ভাষাত প্ৰকৃতি বা পৰিস্থিতিবিজ্ঞানৰ জ্ঞানৰ প্ৰসাৰৰ গুৰুত্ব আৰু বৰ্তমানলৈকে বিভিন্ন ভাষাত ইয়াৰ অগ্ৰগতিৰ বুজ লোৱা। তাতে কেইবাগৰাকী ব্যক্তিৰ তেলুগু, মাৰাঠী আদি ভাষাত প্ৰকৃতি সম্পৰ্কীয় লিখা-মেলাৰ কথা শুনিলো। ময়ো অন্যান্য মাধ্যমত চৰ্চাৰ উপৰিও অসমীয়া ৱিকিপিডিয়াৰ প্ৰকৃতি সম্পৰ্কীয় তথ্য বিস্তাৰৰ বিষয়ে দুআষাৰ ক’লো।সকলোৱে কিছু আশ্চৰ্য্য প্ৰকাশ কৰিলে অসমীয়া ভাষাত এনে অগ্ৰগতিৰ সম্পৰ্কে জানি। বহুতে মন্তব্য কৰিলে, নিজৰ মাতৃভাষাত এনে ধৰণৰ প্ৰকল্প আৰম্ভ কৰিবলৈ উদ্যোগ ল’ব বুলি। আনৰ বাবে অসমীয়া ৱিকিৰ চানেকি দেখুৱাবলৈ পাই গৌৰৱত মোৰ বুকুখন ফুলি উঠিল!\nঅন্য এটা ভাল লগা অভিজ্ঞতা; সেইবছৰতে নতুনকৈ আৱিস্কৃত স্তন্যপায়ী প্ৰাণীৰ প্ৰজাতি অ'লিংগুইট'ৰ বিষয়ে বাতৰিত পোৱাৰ পিছদিনাই অসমীয়া ৱিকিপিডিয়াত এটা প্ৰবন্ধ যোগ দিছিলো৷নিশাৰ ভাগলৈ ৱিকিৰ মোৰ সদস্যপৃষ্ঠাত এটা বাৰ্ত্তা আহিল৷ লিখিছিল C.R.Selvakumar নামৰ তামিল ৱিকিপিডিয়ান এগৰাকীয়ে৷ তেওঁ লিখিছিল, তেওঁ অসমীয়া ভাষা বুজি নাপায়। কিন্তু তামিল ৱিকিপিডিয়াত সেই একেটা বিষয়ত এটা প্ৰবন্ধ সংযোগ কৰাৰ পিছত তেওঁ জানিব পাৰিলে যে অসমীয়া ৱিকিপিডিয়াত সেই বিষয়ে প্ৰবন্ধ ইতিমধ্যে সৃষ্টি কৰা হৈছে৷ ইমান শেহতীয়া বিষয় এটাত তাৎক্ষণিক ভাৱে এনেকৈ তথ্য সংযোগ কৰাকে লৈ তেওঁ আনন্দ প্ৰকাশ কৰিলে৷ পঢ়ি লৈ অলপ আচৰিত হ’লো যদিও খুউব ভালো লাগিল৷ কিছুপৰৰ পিছতে দেখিলো তেওঁ অসমীয়া ৱিকিপিডিয়াতো এটা একাউন্ট খুলিছে৷ তাত তেওঁৰ বক্তব্য আছিল- “I wish to contribute whatever I can to Assamese Wikipedia, like addingapicture and taking part in matters related to Tamil language and Tamil culture in Assamese Wikipedia. I don't yet know Assamese language, but will be picking upalittle at least I hope in due course. I wish Assamese Wikipediaagreat success”. অসমীয়া ৱিকিপিডিয়াত অৰিহণা যোগাবলৈ অসমীয়াৰ মাজতে আগ্ৰহৰ অভাৱৰ এক হতাশাজনক পৰিস্থিতিত তামিল ৱিকিপিডিয়ান এজনৰ এনে আগ্ৰহ আৰু আন্তৰিকতা দেখি অভিভূত হৈ পৰিলো৷ কিন্তু, তাতোকৈ বেছি আশ্চৰ্য্য ৰৈ আছিল মোৰ বাবে! তেওঁৰ বিষয়ে অধিক জানিবৰ বাবে তেওঁৰ তামিল ৱিকিৰ সদস্য পৃষ্ঠাটোত চকু ফুৰালো৷দেখিলো, তেওঁ কানাডাৰ ইউনিভাৰ্ছিটি অব ৱাটাৰলুৰ কম্পিউটাৰ ইঞ্জিনিয়াৰিং বিভাগৰ জ্যেষ্ঠ অধ্যাপক! তেওঁৰ প্ৰতি শ্ৰদ্ধাত মোৰ মন ভৰি উঠিল৷ বিশ্বৰ শীৰ্ষস্থানীয় বিশ্ববিদ্যালয় সমূহৰ ভিতৰত অন্যতম, ইউনিভাৰ্ছিটি অব ৱাটাৰলুৰ এগৰাকী অধ্যাপকে তেওঁৰ কৰ্মব্যস্ততাৰ মাজত তামিল ৱিকিপিডিয়াৰ নিয়মীয়া অৱদানকাৰী হোৱাকৈ, একেবাৰে নজনা অসমীয়া ভাষা শিকি লৈ অসমীয়া ৱিকিলৈ অৰিহণা যোগোৱাৰ প্ৰস্তাব দিব পৰাকৈ আগ্ৰহ আৰু ঐকান্তিকতা থকা এনে এজন ব্যক্তি সঁচাই অশেষ শ্ৰদ্ধাৰ আৰু প্ৰেৰণাৰ উৎস৷\nএইসমূহৰ উপৰিও মোৰ ৱিকিৰ আসক্তি স্থায়ী কৰাৰ অন্যতম কাৰণ হ’ল অসমীয়া ৱিকিপিডিয়া সমাজখন। অসম আৰু বাহিৰৰো বহু ঠাইত কাম কৰি থকা বা পঢ়ি থকা এই সকল লোকে কোনো ব্যক্তিগত লাভ নিবিচৰাকৈ অসমীয়া ভাষাৰ কাৰণে যেনেকৈ কাম কৰি আছে সেয়া মোৰ কাৰণে এটা ডাঙৰ প্ৰেৰণা৷ দুই এজনৰ বাহিৰে আমি প্ৰায়ভাগেই মুখামুখিকৈ কেতিয়াও লগ পোৱা নাই । কিন্তু আজি ইমানবছৰ ধৰি আমি একেলগে ৱিকিৰ কাম কৰি আহিছোঁ। আমাৰ ভাষাৰ বা জাতিটোৰ কাৰণে কিবা কৰাৰ কথা প্ৰায় সকলোৱে কয়, কিন্তু আবেগ বাদ দি সঁচা অৰ্থত হাতে কামে লগা লোকৰ সংখ্যা আঙুলিৰ মূৰত গণিব পাৰি। এইক্ষেত্ৰত মই সদায়ে অসমীয়া ৱিকিপিডিয়ান সকলক লৈ গৌৰৱ কৰোঁ৷ প্ৰতিদিনে অলপ অলপকৈ তথ্য যোগ দি আজি বছৰ বছৰ ধৰি এইখিনি মানুহে নিস্বাৰ্থভাৱে নিজৰ ভাষাৰ হকে কাম কৰি আহিছে।ৱিকিৰ জৰিয়তে এইখিনি মানুহক লগ পাই আৰু এই বৌদ্বিক আন্দোলনৰ অংশীদাৰ হ’ব পাৰি মই নিজকে বহুত ভাগ্যবান বুলি গণ্য কৰোঁ৷\nশেষত কওঁ, বিশ্বৰ যিকোনো ঠাইতে উপলব্ধ হোৱাকৈ ইন্টাৰনেটত অসমীয়া ভাষাৰ সমল বৃদ্ধি কৰাৰ ক্ষেত্ৰত অসমীয়া ৱিকিপিডিয়াৰ ভূমিকা অতি গুৰুত্বপূৰ্ণ৷ শেহতীয়াকৈ ৱিকিপিডিয়াত অসমীয়া ভাষাত তথ্য বৃদ্ধি পোৱাৰ লগে লগে বিভিন্ন চাৰ্ছ ইঞ্জিনসমূ্হত অসমীয়া ভাষাত তথ্য পাব পৰা হৈছে৷ গতিকে অধিক অৱদানেৰে নিসন্দেহে ই অসমীয়া ভাষাটোক ডিজিটেল জগতত আৰু এঢাপ আগুৱাই নিব পাৰে৷ কিন্তু ইয়াৰ বাবে অধিক লোকে ৱিকিপিডিয়ালৈ অৱদান আগবঢ়োৱাৰ প্ৰয়োজন৷ গতিকে আহক, অসমীয়া ভাষা আৰু সংস্কৃতি বিশ্ব দৰবাৰত প্ৰতিষ্ঠা কৰাৰ এইপ্ৰয়াসত আমি সকলোৱে কণমানকৈ হ’লেও অৱদান আগবঢ়াওঁ৷ আহক, সকলোৱে অসমীয়া ৱিকিপিডিয়াত লিখোঁ!\n★ ☆ ✮ ✯ ☼ ✯ ✮ ☆ ★\nঅসমীয়া ৱিকিপিডিয়াত লেখাৰ সংখ্যা ৩৩৪৪ টালৈ বৃদ্ধি পালে। যোৱা মাহত মুঠ ১২৩ টা নতুন প্ৰবন্ধ যোগ হয়।\nঅসমীয়া ৱিকিউৎসত লেখাৰ সংখ্যা ১১৯৭ টালৈ বৃদ্ধি পালে।\n২০১৫ চনৰ ২৫ মাৰ্চ তাৰিখে অসমৰ এগৰাকী প্ৰসিদ্ধ অভিনেতা ইন্দ্ৰ বণিয়াৰ মৃত্যু হয়। তেখেতৰ জন্ম ১৯৪২ চনৰ ২৪ ডিচেম্বৰত লখিমপুৰ জিলাৰ ধলপুৰত হৈছিল। গুৱাহাটী অনাতাঁৰ কেন্দ্ৰৰদ্বাৰা প্ৰচাৰিত নাটক 'গোবৰ্ধন চৰিত' আৰু 'মইনাৰ সংবাদ'ত অভিনয়েৰে ৰাইজৰ চিনাকী হৈ পৰা বণিয়াই ১৯৭৫ চনত 'খোজ' চলচ্চিত্ৰৰ যোগেদি বোলছবিত অভিনয়ৰ পাতনি মেলিছিল। ১৯৮৭ চনত মুক্তিপ্ৰাপ্ত জাহ্নু বৰুৱাৰ 'হালধীয়া চৰায়ে বাওধান খায়' চলচ্চিত্ৰত এজন দুৰ্দশাগ্ৰস্ত খেতিয়কৰ চৰিত্ৰ ৰূপায়ণ কৰি তেখেতে লোকাৰ্ণ' চলচ্চিত্ৰ মহোৎসৱত 'শ্ৰেষ্ঠ অভিনেতা'ৰ বঁটা লাভ কৰিছিল। জীৱনকালত তেখেতে ২৫ খনৰো অধিক চলচ্চিত্ৰৰ ভিন্ন চৰিত্ৰত অভিনয় কৰি সমাদৰ লাভ কৰে।\nবুঢ়ী দিহিং নদীৰ বুকুত নাৱৰীয়াই মাছ ধৰা দৃশ্য\nযোৱা মাহৰ উল্লেখযোগ্য প্ৰবন্ধসমূহ\nঅবিৰত আৰু বোধগম্য মূল্যায়ন\nঅসম উচ্চতৰ মাধ্যমিক শিক্ষা সংসদ\nপঞ্চম গ্ল'বেল ইণ্ডিয়ান মিউজিক একাডেমী বঁটা\nমাৰ্চ ২০১৫ত সৃষ্টি কৰা প্ৰবন্ধসমূহৰ তালিকা\nভৌগোলিক স্থানাংক পদ্ধতি\nমায়া (শ্ৰব্য এলবাম)\nমুক্তি (শ্ৰব্য এলবাম)\nঅখিল ভাৰতীয় বিদ্যাৰ্থী পৰিষদ\nজুবিনৰ গান (শ্ৰব্য এলবাম)\nৰং (শ্ৰব্য এলবাম)\nবিখ্যাত অসমীয়া ব্যক্তিক প্ৰদান কৰা উপাধি\nমহেন্দ্ৰ সিং ধোনি\nৰাং কুকুৰ (নাটক)\nকইনা সজাব কোনে\nইন্দিৰা গান্ধী এথলেটিক ষ্টেডিয়াম\nজম্মু আৰু কাশ্মীৰ\nৰেনেছাঁ অসম বঁটা\nগানে কি আনে\nমানৱ উন্নয়ন প্ৰতিবেদন\nকলীয়া গোঁসাই সত্ৰ\nচুৰেণ চোৰৰ পুতেক\nগণ মুক্তি সংগ্ৰাম অসম\nমহাপুৰুষ শ্ৰীমন্ত শংকৰদেৱ বিশ্ববিদ্যালয়\nসংঘ লোক সেৱা আয়োগ\nএণ্টিগুৱা আৰু বাৰ্বুডা\nতৰুণ চন্দ্ৰ পামেগাম\nপূব এছীয় দেশৰ অৰ্থনৈতিক উন্নয়ন\nগিৰিজানন্দ চৌধুৰী ব্যৱস্থাপনা আৰু প্ৰযুক্তি প্ৰতিষ্ঠান, তেজপুৰ\nৱুল্ফ্ চাকঁফ পৰিঘটনা\n১ দিব্য দত্ত ৭৯৩ (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n২ মঞ্জিল কোঁৱৰ ৩৯৫ (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n৩ দীপাংকৰ চেতিয়া ১৫৭ (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n৪ ঈশাণ কাশ্যপ হাজৰিকা ১০৬ (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n৫ বিষ্ণু শইকীয়া (কাৰিকৰী সহায়ক) ১০৪ (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n৬ গীতাৰ্থ বৰদলৈ (কাৰিকৰী সহায়ক) ১০১ (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n৭ প্ৰাঞ্জল দাস ৮৮ (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n৮ ৰাম কিংকৰ মহন্ত ৭৩ (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n৯ অনিমেষ বৰা ৫২ (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n১০ হীৰক নয়ন ভূঞা ৪০ (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n১১ ইন্দুভূষণ নাথ ৩৮ (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n১২ প্ৰভাকৰ শৰ্মা নেওগ (কাৰিকৰী সহায়ক) ৩৭ (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n১৩ যুগল চন্দ্ৰ বড়া ২০ (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n১৪ সুজাতা হাতীবৰুৱা ১০ (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n"https://as.wikipedia.org/w/index.php?title=ৱিকিপিডিয়া:ৱিকিপত্ৰিকা/এপ্ৰিল-২০১৫&oldid=190958"ৰ পৰা অনা হৈছে


উপনাম - নীৰুজা বৰা - সাহিত্য ডট অৰ্গ\nউপনাম – নীৰুজা বৰা\nবাৰীৰ সৰু পুখুৰীটোত সেইবাৰ বেছি মাছ নোলাল, তথাপি দেউতাৰ তাগিদা,\n“ডাঙৰ বায়েৰক মাছ কেইটামান দি আহ যা৷“\nইফালে মোৰ পঢ়াৰ কাম শেষেই হোৱা নাই৷ পুৱাতেই গৰু কেইটা লৈ দেউতাৰ লগত হাললৈ নগ’লে নহয়৷ গতিকে পুৱা কিতাপত হাত দিয়াটো সপোনৰ অগোচৰ৷ আবেলি যিকণ সময় পাওঁ, ৰজনী শইকীয়া ছাৰে, পঢ়াই দিয়া ইংৰাজী পাঠটোৰ অসমীয়া ভাঙনিসমূহ কৰিবলৈ, মহেন্দ্ৰ ককাইদেউৰ পৰা অনা কেইটামান পৃষ্ঠাৰ বাহিৰে বাকী সকলো পৃষ্ঠা জহি-খহি যোৱা ইংৰাজী অভিধানখন মেলি লওঁ৷\n“ঐ, বোপাই, সোনকালে নাযাৱ কিয়? বাট এচোৱা নাই জানো, আজি আহিব নালাগে, কালিলে পুৱাতেই স্কুল পোৱাকে ঘূৰি আহিবি“,\nদেউতাৰ অবাধ্য আজিলৈকে হ’বলৈ সাহ কৰা নাই৷ কিয়নো অবাধ্য হ’ব লাগে৷ দেউতাই, যি কৰিছে বা কয় সদায় আমাৰ ভালৰ বাবেই হয়৷\nমায়ে যতনাই দিয়া মাছৰ কলহটোৰ লগতে, বাৰীৰ তামোল, নেমু, কাচকল দুআশী, বেহুৱাৰ টোপোলাটো আন এটা মোনাত ভৰাই ল’লো৷ কেৰিয়াৰত ইংৰাজীৰ কিতাপখন কাপোৰেৰে মেৰিয়াই লৈ বাইদেউৰ ঘৰলৈ যাবলৈ ওলালোঁ৷ বাইদেউৰ ভিনদেউ এজন নামী অধিবক্তা৷ লগতে সেই ঠাইৰ চোকা ল’ৰা বুলি খ্যাত৷ গতিকে মই মোৰ ফটা অভিধানখন নিনিলেও হ’ব৷ তেখেতেই সকলো শিকাই দিব পাৰিব৷\nপ্ৰায় পাঁচ মাইল মান বাট কুৰি বাই, চাইকেল চলাই, ফুট গধূলিৰ সময়ত বাইদেউৰ ঘৰ পাওঁ পাওঁ হওঁতেই মোৰ চাইকেলৰ আগ চকাৰ বায়ু উৰিল৷ উপায় নাপাই চাইকেলখন টানি টানিয়ে আগবাঢ়িলোঁ৷ তেনেতে গাঁৱৰে চিনাকি এজনে মোক প্ৰত্যক্ষ কৰি,\n“কি হ’ল ঐ, তই উকীলৰ খুৰশালিয়েক নহয় নে? কি হ’ল, চকাৰ বায়ু উৰিল হ’বলা৷ সেই পকী ঘৰটোত সোমাগৈ যা, সিহঁতৰ ঘৰত পাম্প এটা আছে, এতিয়া সেইটো ৰাজহুৱা হৈছে গৈ৷“ মানুহজন সেই গাঁৱৰে৷ বাইদেউৰ ঘৰলৈ আহি আহি চিনাকি হৈ গৈছে৷ মনতে ভাবিলো পাম্পটো কৰাই লৈ যোৱাটোয়ে উচিত হ’ব৷ কাইলৈ আকৌ পুৱাতেই যাব লাগিব যেতিয়া৷\nকথাটো মনতে আওৰাই, মানুহজনে দেখুৱাই দিয়া পদূলিটোৰ ফালে আগবাঢ়িলোঁ৷ ইফালে নামঘৰৰ পৰা ডবাৰ শব্দ আহিলেই৷\n“গৃহস্থ আছে নে? “\nমোৰ মাত শুনি ঘৰ খনৰ আদহীয়া মহিলাগৰাকী, হাতত ধূনাৰ মলা লৈ ওলাই আহিল৷\n:“কোন অ’ এইটো, এই কাল সন্ধ্যাখন“\n:“মই, বেবেজীয়াৰ, ইয়াত বাইদেউ-ভিনদেউৰ ঘৰলৈ আহিছোঁ, আপোনালোকৰ ঘৰত চাইকেলৰ পাম্প আছে বুলি সোমালো৷“\n:“হে প্ৰভু, মাতটো ধৰিব পাৰিছোঁ ৰ, তই বেবেজীয়াৰ মাধৱীৰ ভায়েক নহয় জানো৷ কিয় মোক ধৰিব পৰা নাই, মই চেনেহী বাইদেউ, আহ আহ চাইকেল তাতে ষ্টেণ্ড কৰি সুমুৱাই আহ৷“\nতেতিয়াহে মনত পৰিল, হয়তো এইটো চেনেহী বাইদেউৰ ঘৰ, আন্ধাৰত ধৰিবই পৰা নাছিলোঁ৷ মোক কথাখিনি কৈ, চেনেহী বাইদেউ গোঁসাই থাপনাৰ ওচৰলৈ গৈ, মলাটো আগবঢ়াই প্ৰাৰ্থনা জুৰিলে৷\n“মুক্তিতঃ নিস্পৃহ যিটো, সেহি ভকতক নমো.. “\nতেনেতে ভিতৰৰ পৰা কোনোবাই মতা যেন লাগিল, মই কাণ দিলোঁ,\n“হেৰা খুলশালি সোমাই আহা হে, বাইদেউৰাই দীঘলীয়া ঘোষা জুৰিলে, তুমি ৰৈ ৰৈ আমনিহে পাবা৷“\nমাতটো শুনি চেনেহী বাইদেউৰ ভিনদেউ য়ে মাতা বুলি জানি, চাইকেলখন চোতালতে থৈ ভিতৰলৈ সোমাই গ’লো৷\nভিনদেউয়ে হাতত কিতাপ এখন লৈ আছে, মই যোৱা দেখি, চচমা যোৰৰ ওপৰেৰে মোৰ ফালে চাই, মিচিকিয়াই ক’লে, “আহা, বহি লোৱা৷“\nমই ভিনদেউক নমস্কাৰ জনাই, কাষতে থকা সৰু বেতৰ চকীখনত বহিলোঁ৷\n“ডাঙৰ চকীখনত বহা, কিয় তাত বহিলা“,\nভিনদেউৰ কথাত “হ’ব ভিনদেউ “ বুলি ক’লো৷ এটা অভ্যাস মোৰ, ডাঙৰৰ লগত একে শাৰীতে বহিবলৈ সংকোচ কৰোঁ৷ মোৰ বাবে জ্যেষ্ঠজনৰ ওচৰত, ই এক সন্মান৷\nভিনদেউয়ে আমাৰ ঘৰৰ খা -খবৰ ল’লে, এপাকত তেওঁলোকৰ ল’ৰাজনক পাম্পটো আনিবলৈ দিলে৷ বাহিৰৰ লাইটটো জ্বলাই মই আৰু ল’ৰাজনে চাইকেলৰ চকা দুয়োটাতে পাম্প মাৰিলোঁ৷ মাজতে ভিনদেউয়ে ল’ৰাজনক ক’লে, “বাবা, এইয়া মামা দেই, তোৰ কাণ সমনীয়াই মামাজন৷“ সি মোৰ মুখলৈ চাই, মিচিকিয়ালে৷\nভিনদেউহঁত আঢ্যৱন্ত পৰিয়ালৰ৷ পকী ঘৰ, লগতে কাৰেণ্টৰ সুবিধা আৰু আন আচবাব সমূহো মোৰ চকুত লাগিল৷ আমাৰ ঘৰত কাৰেণ্টৰ সুবিধাকণৰো অভাৱ, গতিকে সেইদিনা লাইটৰ পোহৰত থাকি কিমান আনন্দ লাগিল মোৰ মনেহে জানিলে৷\nইতিমধ্যে চেনেহী বাইদেউ গোঁসাই ঘৰৰ পৰা, ৰান্ধনী ঘৰলৈ গৈছিল৷ তেওঁলোকৰ ছোৱালী এজনীও আছে, তেওঁ মোতকৈ বয়সত যথেষ্ট সৰু৷ মই মনতে এটা ভাৱ আহিল, এই ল’ৰা -ছোৱালী দুয়োটাই বাৰু কি খাই জন্ম লৈছিল, লাইটৰ পোহৰত আৰু পকী ঘৰখনত থাকিবলৈ পাইছে৷ কথাটো ভাবি নিজৰেই হাঁহি উঠিল৷ নিজৰ অৱস্থাটো চালোঁ, সাতোটা ল’ৰা ছোৱালীৰে আমাৰ ঘৰখনত দেউতা শিক্ষক হ’লেও, কিমান বস্তু যোগাৰ দিব? তিনিজনীকৈ বাইদেউ, ভনী দুজনী আৰু ভাইটিটো, এই সকলো এটা চাকৰিৰ ওপৰতে নিৰ্ভৰশীল৷ খেতিৰ মাটি অলপ সৰহকৈ থকাৰ বাবে, কিছু সকাহ হয়৷ বাইদেউ দুজনীক বিয়া দিলে যদিও আলহী অতিথিৰ আগমন বাঢ়িল৷ তথাপি আমি একো অভাৱ পোৱা নাই, কিতাপৰ অভাৱটোও ওচৰৰ দাদা, বাইদেউহঁতৰ পৰা পূৰণ হয়৷ বিদ্যালয়তে মই ভালকৈ বুজি আহোঁ বাবে, মোৰ বেছি অসুবিধা নহয়৷ এনেদৰেই এতিয়া নৱম শ্ৰেণী পালোহি৷ কেৱল কষ্ট কৰিব লগীয়া হয়৷ হালৰ দিনত পুৱাই হাল বাবলৈ যাব লগা হয়, ঠিক সেইদৰে ধান কটা দিন কেইটা, মৰণা মৰাৰ পৰা ধান ভঁৰালত সোমোৱা লৈকে দেউতাৰ লগতে থাকিবলগীয়া হয়৷\n“বোপা, এইয়া ল“, গিলাচ এটাত গাখীৰ পানী আৰু লগতে খোলা চাপৰি পিঠা দুটা আনি চেনেহী বাইদেৱে মোক যাচিলে৷ ময়ো আথে-বেথে হাতখন পেণ্টতে মচি, বাইদেউৰ হাতৰ পৰা বস্তু কেইপদ ল’লোঁ৷\nভিনদেউৰ ওচৰতে সেই সৰু বেতৰ চকী খনত বহি খৰ খেদাকৈ খোৱাত লাগিলোঁ৷ গাখীৰ পানীখিনি মুখত দিওঁতে এটা বেলেগ সোৱাদ পালোঁ৷ খাই শেষ কৰি ভাবিলোঁ, এয়াটো গাখীৰ পানী নহয়, মোক নো কি খাবলৈ দিলে৷ কিন্তু খাই খুব ভাল পালোঁ৷ বাইদেউ, ভিনদেউ আৰু ল’ৰা ছোৱালীহাল মোৰ ওচৰতে বহিল, তেওঁলোকেও সন্ধিয়াৰ আহাৰ লৈছিল৷ মই অৱশ্যে আনলৈ নাচাই খোৱাত লাগিছিলোঁ, কাৰণ ইতিমধ্যে মোৰ ডাঙৰ বাইদেউৰ ঘৰলৈ যাবলৈ পলম হৈছিল৷\nসৰুৰে পৰা মোৰ এটা অনুসন্ধিৎসু মন আছিল৷ সকলো কথাতে নজনাটো সুধি বা শিকি হে শান্তি পাওঁ৷ খোৱা বস্তুৰ লগতো ইয়াৰ ব্যতিক্ৰম নাছিল৷\n:“বাইদেউ, মোক দিয়া গাখীৰ পানী খিনি, ভাল লাগিল খাই, কিন্তু গাখীৰ পানী নহয় যেন লাগিল৷“,\nমোৰ কথাটো শুনি তেওঁলোক চাৰিওয়ে ইজনে আনজনৰ ফালে চালে৷ ল’ৰা ছোৱালী দুয়োটাই অলপ ডাঙৰকৈ হাঁহিয়েই দিলে৷\nমই অলপ অবাক হ’লো৷ ইতিমধ্যে মই যাবলৈ থিয় হৈছিলোয়েই৷ এপাকত বাইদেউয়ে লাহেকৈ ক’লে, “সেইয়া হৰলিক্স অ’, তই আগতে খোৱা নাই নেকি? “\nমই লাহেকৈ ক’লো, “নাই খোৱা, বাইদেউ“\nহাঁহি থকা ল’ৰা ছোৱালী হাললৈ চাই ভিনদেউয়ে চকু পকাই ধৰিলে৷ ময়ো নতুন বস্তুৰ এটাৰ সোৱাদ মুখত লৈ বাইদেউহঁতৰ পৰা বিদায় ল’লোঁ৷\nএনেকৈ অভাৱ-অনাটনৰে ক্লাছ নাইনত পঢ়া মই মেট্ৰিকৰ দেওনা পাৰ কৰি, এদিন অৰ্থনীতিক মূল বিষয় হিচাপে লৈ প্ৰথম বিভাগত স্নাতক হ’লোঁ৷\nদেউতাক কাকুটি-মিনতি কৰি বিশ্ববিদ্যালয়ত নাম ভৰ্তি কৰা সিন্ধান্ত এটি লৈ, গুৱাহাটীলৈ যাবলৈ ওলালোঁ৷ যোৱাৰ আগতে দেউতাৰ আদেশ মৰ্মে, তিনিজনী বিয়া দিয়া বাইদেউৰ ঘৰত মাত এটা লগাই আহিবলৈ ওলালোঁ৷\nগুৱাহাটীলৈ যোৱা দুদিন আগতেই ডাঙৰ বাইদেউৰ ঘৰলৈ চাইকেলৰে আহি আছিলোঁ৷ সেইদিনা বাটতে চেনেহী বাইদেউৰ ভিনদেউক লগ পালো৷ চাইকেলৰ পৰা নামি ভিনদেউৰ খা-খবৰ ল’লো৷ ভিনদেউয়ে মোৰ পঢ়াশুনাৰ বিষয়ে সুধাত, মই বিশ্ববিদ্যালয় লৈ যোৱাৰ কথা ক’লো৷ ভিনদেউ আনন্দত আত্মহাৰাহৈ মোক চেনেহী বাইদেউক দেখা কৰি যাবলৈ একপ্ৰকাৰ জোৰেই কৰিলে৷ ময়ো কথা পেলাব নোৱাৰি, ভিনদেউৰ লগতে চেনেহী বাইদেউক দেখা কৰিব লৈ ঘৰলৈ সুমুৱাই গ’লো৷ ভিনদেউয়ে মোক সন্মুখৰ কোঠাতে বহিবলৈ দি ভিতৰৰ কোঠালৈ সুমুৱাই গ’ল৷ তাৰ পাছতে চেনেহী বাইদেউ ওলাই আহি মোৰ চুলিত হাত বুলাই চকুৰ পানী টুকি ক’লে,\n“বোপা, বায়েৰৰ ঘৰলৈ আহিলে, এইজনী বায়েৰক এবাৰ দেখা কৰিব নোৱাৰ? এতিয়া ইমানটো হ’লি, সৌ সিদিনা পাম্প কৰিবলৈ সুমুৱাই যোৱা নাছিলি জানো ৷“ মই বাইদেউৰ ভৰিত ধৰিলোঁ৷ বাইদেৱে মূৰত হাত বুলাইয়ে ক’লে, “আশীৰ্বাদ কৰিছোঁ, তই আগবাঢ়ি যা৷“\nতেনেতে ল’ৰা -ছোৱালী হালৰ সৈতে ভিনদেউ ওলাই আহিল৷ ল’ৰা-ছোৱালীহাল বহু ডাঙৰ হ’ল৷\nভিনদেউয়ে সিহঁতৰ ফালে চাই ক’বলৈ ধৰিলে, “বাবা-মইনা, তহঁতে এইজন কোন চিনি পাইছ নে নাই, তহঁতে যে ’হৰলিক্স মামা’ বুলি কৱ, সেইজনয়েই, প্ৰথম শ্ৰেণীৰ স্নাতক৷ তহঁতক ইমান সুবিধা দিয়াৰ পাছতো, আনে খাই নোপোৱা বস্তু তহঁতক খুৱাইও মোৰ বাৰু কি লাভ হ’ল, মইনাই এইবাৰৰ সৈতে দুবাৰ মেট্ৰিক দিওঁ পাছ কৰিব নোৱাৰিলে আৰু বাবাইটো পঢ়াই এৰিলে৷“\nমই মৌন হৈ কথাবোৰ শুনি গ’লো৷ কিন্তু ’হাৰলিক্স মামা’, বুলি কোৱা কথাটো বুজি নাপালোঁ৷ মই একো নুসুধোতেই ভিনদেউয়ে মোৰ ফালে চাই আকৌ ক’লে, “বুজিছা নে, তুমি সেইদিনা হাৰলিক্স চিনি নাপাওঁ বুলি কওঁতেই, ইহঁতে তোমাক এটা উপনাম লগাই কথা কোৱা হ’ল, ’হৰলিক্স মামা বুলি’৷ মই নিশ্চুপ হৈ আছিলোঁ, ইহঁতৰ কাণ্ড কাৰখানা দেখি, আজি মুখ খুলিছোঁ৷“\nভিনদেউৰ কথাবোৰ শুনি হাঁহি উঠিল৷ মোক উপনাম দিলে অথচ মই আজিহে গম পালোঁ৷ বাইদেৱে দিয়া চাহ জলপান খাই, ভিনদেউৰ লগত দুআষাৰ কথা পাতি বিদায় ল’লো৷\nপঢ়াৰ মাজতে এই সকলো কথা পাহৰণিৰ গৰ্ভত সুমাল৷ এবাৰ বন্ধৰ সময়ত বিশ্ববিদ্যালয়ৰ পৰা মই ঘৰলৈ আহোঁতে, ডাঙৰ বাইদেউকো ঘৰতে পালোঁ৷ বাইদেউয়ে এদিন চেগ বুজি মোক ক’লে, “ডাঙৰ ল’ৰা, তই হ’বলা চেনেহী বাইদেউৰ ঘৰলৈ গৈছিলি? “\nমই হয়ভৰ দিলোঁ৷ বাইদেউৰ পৰা জানিবলৈ পালোঁ, মই নৱম শ্ৰেণীত পঢ়ি থাকোতে, চেনেহী বাইদেউহতৰ ঘৰত ঘটা ঘটনাটো সেই গাঁৱৰ সকলোৰে মুখে মুখে, আৰু বহুতেই মোক হৰলিক্স মামা বুলিয়েই চিনি পায়৷ তেতিয়া বোলে মোৰ ডাঙৰ বাইদেউৰ খঙে গৈ চুলিৰ আগ পাইছিল৷ মোকহে কোৱা নাছিল৷ কিন্ত সিদিনা মোৰ ভাল ৰিজাল্টৰ খবৰো সেই গাঁৱৰ ৰাইজৰ মুখে মুখে৷ চেনেহী বাইদেউৰ ভিনদেউয়ে হৰলিক্স নাখাইও যে মানুহ ভাল হ’ব পাৰি সকলোকে জনালে, লগতে মই অভাৱ অনাটনৰ মাজেৰে বিশ্ববিদ্যালয়ৰ দুৱাৰদলি গচকিবলৈ যাবলৈ যোগ্যতা অৰ্জন কৰিছোঁ, সেই কথা সকলোকে মেলে-মিটিংয়ে কৈ থকা হ’ল৷ আৰু তেতিয়া মোৰ ডাঙৰ বাইদেউৰ বুকু ফুলি উঠিল৷\nসেইদিনা ডাঙৰ বাইদেউয়ে মোৰ আগত হাঁহি হাঁহি কোৱা গাঁৱৰ কথাবোৰৰ মাজতে বাইদেউৰ আনন্দ দেখি, মই সুখ পালোঁ৷ মই বহু বছৰৰ পাছত সেইদিনা বাইদেউক সাৱটি ধৰিলো, মুখেৰে আপোনা-আপুনি এষাৰ কথা ওলাই আহিল,\n“তই এইদৰেই সদায় হাঁহি থাক, বাইদেউ তোৰ নাম হৈ পৰক ’হাঁহিলী’৷“\n← ইউৰোপ ভ্ৰমণৰ কিছু অভিজ্ঞতা- বিতোপন বৰদলৈ\nচাইকেল, মোৰ ৰেলী চাইকেল- খজেন ডেকা →


Elsie in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Elsie ar byavahar, ppali, parshwakriya, upkaar, kriya-pratikriya aaru satarkatabani\nElsie ৰ মূল্য আৰু পেকৰ চাইজ - Elsie Price and Pack Size in Assamese - Elsie ar mulya aaru pakor size\nElsie Tablet ₹31.5 दवा खरीदें\nElsie की जानकारी\nElsie ৰ লাভ আৰু ব্যৱহাৰসমূহ- Elsie Benefits & Uses in Assamese- Elsie ar laabh aaru byavaharsamuh\nElsie ৰ পালি আৰু সেয়া কেনেদৰে ল'ব- Elsie Dosage & How to Take in Assamese - Elsie ar paali aaru xeya kenedore lobo\nElsie ৰ পাৰ্শ্চক্ৰিয়াসমূহ- Elsie Side Effects in Assamese- Elsie ar parshwakriyasamuh\nElsie সংক্ৰান্ত সতৰ্কতাবাণীসমূহ- Elsie Related Warnings in Assamese- Elsie xonkranta xatarkatabanisamuh\nঅইন দৰৱৰ সৈতে Elsieৰ গুৰুতৰ ক্ৰিয়া-প্ৰতিক্ৰিয়া- Severe Interaction of Elsie with Other Drugs in Assamese- Oinor xoite Elsie ar gurutor kriya-pratikriya\nElsie মতভেদসমূহ- Elsie Contraindications in Assamese- Elsie nishedhsamuh\nElsie ৰ বিষয়ে সততে সোধা প্ৰশ্নসমূহ- Frequently asked Questions about Elsie in Assamese- Elsie ar bikhoye satate xodha prashnasamuh\nখাদ্য আৰু মদৰ সৈতে Elsie ক্ৰিয়া-প্ৰতিক্ৰিয়া- Elsie Interactions with Food and Alcohol in Assamese- khadya aaru modor xoite Elsie kriya-pratikriya\nElsie ৰ লাভ আৰু ব্যৱহাৰসমূহ - Elsie Benefits & Uses in Assamese - Elsie ar laabh aaru byavaharsamuh\nElsie তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nElsie ৰ পালি আৰু সেয়া কেনেদৰে ল'ব - Elsie Dosage & How to Take in Assamese - Elsie ar paali aaru xeya kenedore lobo\nElsie-ৰ উপাদানসমূহ - Elsie Active Ingredients in Assamese - Elsie-ar upadaansamuh\nElsie ৰ পাৰ্শ্চক্ৰিয়াসমূহ - Elsie Side Effects in Assamese - Elsie ar parshwakriyasamuh\nগৱেষণাৰ ভিত্তিত, Elsie ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nElsie সংক্ৰান্ত সতৰ্কতাবাণীসমূহ - Elsie Related Warnings in Assamese - Elsie xonkranta xatarkatabanisamuh\nElsie-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nElsie ৰ গৰ্ভৱতী মহিলাৰ ক্ষেত্ৰত কোনো পাৰ্শ্ব-প্ৰতিক্ৰিয়া নাই।\nElsie-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাসকলে Elsie ৰ মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া লক্ষ্য কৰে লগে লগে Elsie গ্ৰহণ কৰা বন্ধ কৰে। আপোনাৰ চিকিতসকৰ সৈতে যোগাযোগ কৰক আৰু আপোনাৰ চিকিতসকে সুৰক্ষিত বুলি কোৱাৰ পিছতহে পিছত ব্যৱহাৰ কৰিব।\nবৃক্কত Elsie কি প্ৰভাৱ দেখা গৈছে?\nElsieৰ বৃক্ক ৰ ওপৰত মৃদু পাৰ্শ্ব-প্ৰতিক্ৰিয়া আছে।\nযকৃতত Elsie কি প্ৰভাৱ দেখা গৈছে?\nকলিজা ৰ বাবে Elsie কেতিয়াবাহে ক্ষতিকাৰক।\nহৃদযন্ত্ৰৰ ক্ষেত্ৰত Elsie ৰ কি প্ৰভাৱ দেখা গৈছে?\nহৃদয় ৰ বাবে Elsie ক্ষতিকাৰক নহয়।\nঅইন দৰৱৰ সৈতে Elsieৰ গুৰুতৰ ক্ৰিয়া-প্ৰতিক্ৰিয়া - Severe Interaction of Elsie with Other Drugs in Assamese - Oinor xoite Elsie ar gurutor kriya-pratikriya\nElsie তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nElsie মতভেদসমূহ - Elsie Contraindications in Assamese - Elsie nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Elsie লোৱা অনুচিত যাতে -\nElsie ৰ বিষয়ে সততে সোধা প্ৰশ্নসমূহ - Frequently asked Questions about Elsie in Assamese - Elsie ar bikhoye satate xodha prashnasamuh\nএই Elsie-এ অভ্য়াস বা নিচাৰ সৃষ্টি কৰে নেকি?\nনহয়, Elsieয়ে অভ্যাসৰ সৃষ্টি নকৰে।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Elsie লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, কিন্তু ডাক্তৰৰ পৰামৰ্শ মতেহে Elsie লওক।\nনহয়, মানসিক ৰোগৰ চিকিত্সাৰ ক্ষেত্ৰত Elsie ব্যৱহৃত নহয়।\nখাদ্য আৰু মদৰ সৈতে Elsie ক্ৰিয়া-প্ৰতিক্ৰিয়া - Elsie Interactions with Food and Alcohol in Assamese - khadya aaru modor xoite Elsie kriya-pratikriya\nখাদ্য আৰু Elsieৰ ক্ৰিয়া-প্ৰতিক্ৰিয়া\nখাদ্যৰ সৈতে Elsie লোৱাট নিৰাপদ।\nমদ আৰু Elsieৰ মাজৰ প্ৰতিক্ৰিয়া\nElsie লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।\nElsie ৰ অনুকল্প - Substitutes for Elsie in Assamese\nআপুনি বা আপোনাৰ পৰিয়ালৰ কোনোবাই Elsie লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Elsie ব্যৱহাৰ কৰিছিল নেকি?\nআপুনি কিমান পৰিমাণে Elsie সেৱন কৰিছিল?\nআপুনি Elsie ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Elsie সেৱন কৰে?


নিৰ্বাচনী চিঞাহী - মৃদুল কুমাৰ শৰ্মা - সাহিত্য ডট অৰ্গ\nনিৰ্বাচনী চিঞাহী — মৃদুল কুমাৰ শৰ্মা\nকথাতে কোৱা হয় যে গণতন্ত্ৰত ৰাইজেই ৰজা৷ গণতান্ত্ৰিক দেশ এখনত নাগৰিকে নিৰ্বাচনত ভোটৰ সহায়েৰে জনপ্ৰতিনিধি নিৰ্বাচিত কৰে আৰু সাধাৰণতে সেই প্ৰতিনিধিৰ সংখ্যাগৰিষ্ঠসকলে চৰকাৰ গঠন কৰে আৰু সংখ্যালঘিষ্ঠসকলে বিৰোধীৰ আসনত বহে৷\nঅসীম গুৰুত্বপূৰ্ণ নিৰ্বাচন অনুষ্ঠিত কৰি তাক সুকলমে সমাপন কৰাৰ দায়িত্ববাহী সংস্থা ’নিৰ্বাচন আয়োগ’ৰ গুৰুত্বও সেয়ে অপৰিসীম৷ নিৰ্বাচন পাতিলেই নহ’ব; তাক নিকা আৰু স্বচ্ছ কৰি ৰাখিবও লাগিব৷ আৰু সেই দায়িত্বও নিৰ্বাচন আয়োগৰেই৷ ভাৰতৰ দৰে এখন জনবহুল দেশত নিৰ্বাচন অনুষ্ঠিত কৰাটো এক অত্যন্ত ব্যয়বহুল আৰু শ্ৰমনিৰ্ভৰশীল কাৰ্য৷ সেয়েহে প্ৰতিটো সৰু বৰ নিৰ্বাচনত বিভিন্ন চৰকাৰী-বেচৰকাৰী লোকে নিৰ্বাচন আয়োগৰ হৈ কাম কৰিবলগা হয়৷\nনিৰ্বাচনৰ এক মূল পৰ্যায় হ’ল ভোট দিয়া পৰ্বটো৷ এই পৰ্বটো যাতে সুকলমে আৰু নিকাভাৱে হয় তাৰবাবে ভাৰতৰ নিৰ্বাচন আয়োগে কিছুমান কটকটীয়া নীতি-নিয়ম বান্ধি দিছে আৰু নিৰ্বাচন বিষয়াসকলক সেইবোৰ আখৰে আখৰে পালন কৰিবলৈ কঠোৰ নিৰ্দেশনা দিয়ে৷ তেনে এক নিয়ম হ’ল ভোটদাতাৰ বাঁওহাতৰ তৰ্জনী আঙুলিত (Index finger of left hand) মচ নোখোৱা চিঞাহীৰে (Indelible ink) দাগ লগাই দিয়াটো৷\nকিয় লগোৱা হয় এই দাগ?\nএই দাগটি যিহেতু মচ নাখায়, কোনোবা ভোটদাতাই নিজে এবাৰ ভোট দি উঠিও আকৌ প্ৰতাৰণামূলকভাৱে অইন এগৰাকী ভোটদাতাৰ হৈ ভোট দিব যাতে নোৱাৰে৷ ইয়াত দুটা কথা হ’ব পাৰে- এক) এজনে নিজে নিজৰ ভোট দিব নোৱাৰি বেলেগৰ ভোট দিব পাৰে৷ ধৰক, কাৰোবাৰ ভোটাৰ তালিকাত নাম নাই কিন্তু বেলেগৰ হৈ দিছে ভোট৷ দুই) নিজে এবাৰ দি উঠিও অইন কোনো ভোটদাতাৰ ভোটটো দিব পাৰে৷ যিগৰাকী ব্যক্তিৰ হৈ ভোট দিয়ে সেইগৰাকী হয়তো মৃত হ’ব পাৰে, অনুপস্থিত থাকিব পাৰে, অথবা ব্যক্তিগৰাকী ভোটদান কেন্দ্ৰ আহি পোৱাৰ আগতেই আনজনে ভোট দি যাব পাৰে৷\nসেয়েহে এজন ব্যক্তিয়ে ইতিমধ্যে ভোট দিছে নেকি তাক নিশ্চিত কৰাৰ বাবে এই মচ নোখোৱা চিঞাহীৰে দাগ দিয়া হয়৷\nকোনে লগায় এই দাগ?\nভোটদান কেন্দ্ৰত দ্বিতীয়গৰাকী প’লিং বিষয়াই এই দাগটি লগাই দিয়ে৷\nকি থাকে এই চিঞাহীবিধত?\nএই চিঞাহীবিধৰ ৰং বেঙেনাবুলীয়া বা বেঙুনীয়া (Purple/ violet). ইয়াত সাতৰ পৰা পঁচিশ শতাংশলৈকে ছিলভাৰ নাইট্ৰেট (Silver Nitrate, AgNo3) থাকে যি পোহৰৰ অতিবেঙুনীয়া (Ultraviolet) ৰশ্মিৰ সংস্পৰ্শলৈ আহি দাগটো স্থায়ী কৰি তোলে৷\nকিমান দিন থাকে এই দাগটো?\nছালত লগা দাগটো সাধাৰণতে তিনি-চাৰি দিনৰ ভিতৰত নাইকিয়া হৈ যায়৷ কিন্তু নখ আৰু নখৰ গুৰিত থকা মৰা ছাল (Cuticle) ত লগা দাগটো সম্পূৰ্ণভাৱে নাইকিয়া হ’বলৈ পোন্ধৰ দিনৰ পৰা এমাহলৈকে সময় লাগে৷\nকোনে তৈয়াৰ কৰে এই চিঞাহীবিধ?\nমাইছোৰ পেইণ্টছ এণ্ড বাৰ্নিছ লিমিটেড (Mysore Paints and Varnish Limited) নামৰ কৰ্ণাটক চৰকাৰৰ অধীনস্থ এক প্ৰতিষ্ঠানে এই চিঞাহীবিধ তৈয়াৰ কৰি বিক্ৰী কৰে৷ আৰু গোটেই ভাৰতবৰ্ষত এওঁলোকেই একমাত্ৰ অনুমোদিত প্ৰতিষ্ঠান যাৰ পৰা নিৰ্বাচন আয়োগে এই চিঞাহী কিনে৷\nকেতিয়াৰ পৰা এই দাগ লগোৱা প্ৰথাটি বলবৎ কৰা হ’ল?\n১৯৬২ চনত আইন মন্ত্ৰালয়, ৰাষ্ট্ৰীয় ভৌতিক গৱেষণাগাৰ (National Physical Laboratory) আৰু ৰাষ্ট্ৰীয় গৱেষণা বিকাশ নিগম (National Research Development Corporation) ৰ সহযোগত নিৰ্বাচন আয়োগে মাইছোৰ পেইণ্টছৰ লগত এখন চুক্তি স্বাক্ষৰ কৰে৷ এই চুক্তিমৰ্মে কোম্পানীটোৱে নিৰ্বাচন আয়োগক লোকসভা আৰু বিধানসভা নিৰ্বাচনৰ বাবে মচ নোখোৱা চিঞাহীৰ যোগান ধৰিব৷ তেতিয়াৰ পৰাই এই কোম্পানীটোৱে ভাৰতৰ সকলো পৰ্যায়ৰ নিৰ্বাচনৰ বাবে এই বিশেষ চিঞাহীবিধ যোগান ধৰি আহিছে৷ এওঁলোকে পৃথিৱীৰ ৩০ খনৰো অধিক দেশলৈ এই চিঞাহী যোগান ধৰে৷\n১৯৩৭ চনত সেই সময়ৰ মহীশুৰৰ মহাৰজা নলৱাডি কৃষ্ণৰজা ৱোডেয়াৰে এই সংস্থাটি স্থাপন কৰিছিল স্থানীয় লোকক সংস্থাপন দিয়াৰ উদ্দেশ্যে৷ এই সংস্থাটিয়ে বিশেষ ধৰণৰ মম প্ৰস্তুত কৰাৰ লগতে যুদ্ধৰ টেংকৰ বাবে প্ৰতিৰক্ষা মন্ত্ৰালয়ক ৰঙৰো যোগান ধৰি আহিছে৷\nক’ত লগাব লাগে এই দাগ?\nনিৰ্বাচন আয়োগে ২৩ মাৰ্চ’ ২০১৫ চনত ভাৰতৰ প্ৰতিখন ৰাজ্য তথা কেন্দ্ৰীয় শাসিত অঞ্চলৰ ’মুখ্য নিৰ্বাচনী বিষয়া’লৈ (Chief Electoral Officer) জাৰী কৰা জাননীমৰ্মে (নম্বৰ: 54/2/2015-EMS, Dated: 23rd March, 2015 ), প্ৰতি ভোটাৰৰ বাঁওহাতৰ তৰ্জনী আঙুলিত ব্ৰাছৰ সহায়ত এই চিঞাহীৰে দাগ দিব লাগিব আৰু ভোটদাতাই বেলট বুটাম (ইভিএমৰ বুটাম) টিপাৰ সময়লৈকে এই দাগ অক্ষুণ্ণ থাকিব লাগিব৷ এই চিঞাহী কেৱল Mysore Paints and Varnish Limited এ যোগান ধৰা হ’ব লাগিব৷\nকেনেকৈ লগাব লাগে এই দাগ?\nওপৰত উল্লিখিত জাননীয়ে স্পষ্ট নিৰ্দেশ দিছে যে দাগটো তৰ্জনী আঙুলিৰ নখৰ একেবাৰে ওপৰৰ পৰা আঙুলিৰ পাবটো য’ত শেষ হয় তালৈকে লগাব লাগিব৷ চিত্ৰ (১) চাওক৷\nযদি কাৰোবাৰ তৰ্জনী আঙুলিটো নাথাকে ক’ত লগাব?\nযদি কোনো ভোটদাতাৰ তৰ্জনী আঙুলিটো নাথাকে (যিটো বিভিন্ন কাৰণত যেনে দুৰ্ঘটনা, বেমাৰ আদিৰ ফলত হ’ব পাৰে) তেন্তে বাঁওহাতৰ অইন আঙুলিত দাগটি দিব লাগিব৷ যদি বাঁওহাতত এটাও আঙুলি নাথাকে তেন্তে সোঁহাতৰ তৰ্জনীত দিব লাগিব৷ যদি, সোঁহাতৰ তৰ্জনী নাথাকে তেন্তে বাঁওহাতৰ নিয়মৰ দৰে বেলেগ আঙুলিত লগাব লাগিব আৰু যদি দুয়োখন হাতত এটাও আঙুলি নাথাকে তেন্তে যিকোনো এখন হাতৰ আৰম্ভণি অংশত লগাব লাগিব৷\nপুনৰ্নিবাচনৰ ক্ষেত্ৰত কি হ’ব?\nযিহেতু এই চিঞাহী প্ৰায় এমাহলৈকে মচ নোখোৱাকৈ থাকিব পাৰে, মূল নিৰ্বাচনৰ ঠিক পিছে পিছে যদি পুনৰ্নিবাচন হয় তেন্তে চিঞাহী বাঁওহাতৰ তৰ্জনী আঙুলিৰ সলনি মধ্যমা আঙুলিত লগাব লাগিব৷\nযদি দুটা নিৰ্বাচন উপৰাউপৰি হয় কি হ’ব?\nযেনে, লোকসভা নিৰ্বাচন আৰু কোনো ৰাজ্যৰ বিধানসভাৰ নিৰ্বাচন যদি একেসময়তে হয় তেন্তে পুনৰ্নিৰ্বাচনৰ ক্ষেত্ৰত প্ৰয়োগ কৰা নিয়মেই খাটিব৷\nযদি কোনোবাই দাগ লগাব নিবিচাৰে?\nনিৰ্বাচন আয়োগে প্ৰিজাইডিং বিষয়াসকলৰ বাবে প্ৰস্তুত কৰা হাতপুথিৰ (Handbook for Presiding Officers) 49K ধাৰাৰ ২ নং অনুচ্ছেদত এইদৰে লিখা আছে যে-\nক) যদি কোনো ভোটদাতাই তেওঁৰ বাঁওহাতৰ তৰ্জনী আঙুলিটো পৰীক্ষা কৰাত অথবা চিঞাহী লগোৱাত বাধা দিয়ে বা ইতিমধ্যে তাত দাগ লাগিয়েই আছে বা দাগ মচিবলৈ চেষ্টা কৰাৰ প্ৰমাণ আছে বা\nখ) নিজৰ পৰিচয় পত্ৰ দেখুৱাবলৈ বিফল বা অসমৰ্থ হয় তেন্তে তেওঁক ভোটদান কৰিব দিব নালাগে৷ (অৱশ্যে পুনৰ্নিৰ্বাচন বা দ্বৈত নিৰ্বাচনৰ বাবে যদি ইতিমধ্যে দাগ লাগি আছে তেন্তে কথা সুকীয়া)\nদুটামান আনুষংগিক কথা:\n১) ২০১৯ চনৰ লোকসভা নিৰ্বাচনৰ বাবে নিৰ্বাচন আয়োগে ২৬ লাখ বটল চিঞাহী ক্ৰয় কৰিছে৷ ২০১৪ চনত ২১.৫ লাখ বটল কিনা হৈছিল৷ এইবাৰৰ নিৰ্বাচনত প্ৰায় ৯০ কোটি ভোটদাতাৰ বাবে প্ৰায় ১০ লাখ ভোটগ্ৰহণ কেন্দ্ৰত বটলসমূহ বিতৰণ কৰা হৈছে৷\n২) এটা বটলত ১০ মিলিলিটাৰ চিঞাহী থাকে৷\n৩) ২০১৫ চনত ব্ৰাছৰ সলনি একেই ক’ম্পেনীয়ে প্ৰস্তুত মাৰ্কাৰ কলমৰ ব্যৱহাৰ কৰাৰ কথা ওলাইছিল কিন্তু অদ্যাপি কোনো সিদ্ধান্ত লোৱা হোৱা নাই৷\n৪) ভোটদাতাৰ চিনাক্তকৰণ হোৱাৰ পিছত লিখিব জনা লোকৰ পৰা চহী আৰু লিখিব নজনা লোকৰ পৰা চিপচহী লোৱা হয়৷ অৱশ্যে আজিকালি সময় বচাবলৈ কলমেৰে চহী কৰাৰ সলনি টিপচহী লোৱা হয়৷ আগতে টিপচহী লোৱাৰ পিছত আঙুলিত চিঞাহী লগোৱা হৈছিল৷ এনে ক্ষেত্ৰত চিঞাহী লগোৱা আৰু ভোট দিয়াৰ মাজৰ সময়ৰ ব্যৱধান কমি যায় আৰু মচি দিলে মচ খাই যোৱাৰ সম্ভাৱনা থাকে কাৰণে আজিকালি চিঞাহী লগাই উঠাৰ পিছতহে টিপচহী লোৱা হয় যাতে কিছু বেছি সময় পোৱা যায় চিঞাহীৰ দাগটো ভালদৰে লাগি উঠাৰ বাবে৷\n৫) ২০১২ চনৰ ১০ ফেব্ৰুৱাৰী তাৰিখে নিৰ্বাচন আয়োগে প্ৰতিখন ৰাজ্য আৰু কেন্দ্ৰীয় শাসিত অঞ্চলৰ মুখ্য নিৰ্বাচনী বিষয়ালৈ জাৰী কৰা জাননী নং 51/8/7/2011-EMOPS মৰ্মে প্ৰতিটো ভোটগ্ৰহণ কেন্দ্ৰত কপাহী কাপোৰ বা ডাষ্টাৰৰ সহায়েৰে চিপচহীৰ দাগ মচি দিয়াৰ ব্যৱস্থা কৰিব লাগে ভোটদাতাজনে বেলট যন্ত্ৰৰ বুটাম টিপাৰ আগেয়ে৷ ইয়াৰ কাৰণটো হ’ল কোনোবাই যদি বাঁওহাতৰ বুঢ়া আঙুলিৰে বুটাম টিপে তেন্তে বুটামটিত দাগ ৰৈ যাব পাৰে আৰু ই গোপনীয়তা ভংগৰ কাৰক হ’ব পাৰে৷\n৬) এইবছৰৰ এপ্ৰিলৰ ১৮ তাৰিখে চেন্নাইৰ এটা ভোটগ্ৰহণ কেন্দ্ৰত দক্ষিণ ভাৰতৰ প্ৰখ্যাত অভিনেতা ৰজনীকান্তৰ সোঁহাতৰ তৰ্জনী আঙুলিত চিঞাহীৰ দাগ লগোৱা ঘটনাটোকলৈ কিছু হৈ চৈৰ সৃষ্টি হৈছে৷ এই সন্দৰ্ভত ৰাজ্যৰ মুখ্য নিৰ্বাচনী বিষয়াই জিলা নিৰ্বাচনী বিষয়াৰ পৰা প্ৰতিবেদন বিচাৰিছে৷\n৭) ’চিঞাঁহী’ শব্দটো ভুল৷ ’চিঞাহী’ বা ’চিয়াঁহী’হে শুদ্ধ৷ ’ঞ’ অনুনাসিক বৰ্ণ কাৰণে ইয়াৰ ওপৰত চন্দ্ৰবিন্দু নাখাটে৷\n★ Handbook for Presiding Officers\n★ ভাৰতীয় নিৰ্বাচন আয়োগৰ জাননী নং- 54/2/2015-EMS, Dated: 23rd March, 2015\n★ ভাৰতীয় নিৰ্বাচন আয়োগৰ জাননী নং- 51/8/7/2011-EMOPS Dated: 10th February, 2011\n★ https: //timesofindia.indiatimes.com/elections/lok-sabha-elections-2019/tamil-nadu/news/indelible-ink-applied-on-rajinikanths-right-index-finger-ec-seeks-report/articleshow/68952845.cms\n★ https: //www.thehindubusinessline.com/news/voters-ink-marker-pen-likely-to-replace-bottle-amp-brush/article7905288.ece\n★ https: //www.firstpost.com/politics/lok-sabha-election-2019-what-is-indelible-ink-why-is-it-used-in-polls-and-who-manufactures-it-6429381.html


শিলামবৰ্ষণ ৰাজেন্দৰ - অসমীয়া ৱিকিপিডিয়া\n(সিলামবৰসন ৰাজেন্দৰৰ পৰা পুনঃনিৰ্দেশিত)\nশিলামবৰ্ষণ ৰাজেন্দৰৰ প্ৰতিকৃতি\n৩ ফেব্ৰুৱাৰী, ১৯৮৩\nচলচ্চিত্ৰ অভিনেতা, পৰিচালক, নেপথ্য গায়ক, গীতিকাৰ, চিত্ৰনাট্যকাৰ\nশিলামবৰ্ষণ ঠেছিংগু ৰাজেন্দৰ (তামিল: சிலம்பரசன் ராஜேந்தர; ইংৰাজী: Silambarasan Thesingu Rajendar) হৈছে এজন তামিল চলচ্চিত্ৰ অভিনেতা, চলচ্চিত্ৰ পৰিচালক, নেপথ্য গায়ক, গীতিকাৰ আৰু চিত্ৰনাট্যকাৰ৷ শিলামবৰ্ষণ, শিম্ভু, এছ টি আৰ, লিটিল ছুপাৰষ্টাৰ আদি নামেৰেও প্ৰখ্যাত এখেতৰ জন্ম হয় ১৯৮৩ চনৰ ৩ ফেব্ৰুৱাৰীত তামিল নাডুৰ চেন্নাইত৷ পিতৃ বিজয় টি ৰাজেন্দৰ পৰিচালিত ছবিত তেওঁ সৰু কালৰে পৰাই শিশু শিল্পী ৰূপে ভূমুকি মাৰি আহিছিল৷ মুখ্য অভিনেতা ৰূপে তেওঁৰ প্ৰথম ছবি হৈছে পিতৃ পৰিচালিত ২০০২ বৰ্ষৰ “কাধল অঝিভঠিলই”৷\n2 পুৰস্কাৰ তথা সন্মান\nসিলামবৰসন ৫ বছৰ বয়সৰে পৰা পিতৃ পৰিচালিত বহু তামিল ছবিত শিশু শিল্পীৰূপে অভিনয় কৰি আহে৷ তাৰ মাজত উল্লেখযোগ্য কেইখনমান হৈছে “থাই থংগই পাসম”, “ওৰো ভসন্ঠ গীথম”, “এন ঠঙগই কল্যানী”, “এংগা ভীটু ভেলান”, “সাব্বাস বাবু” ইত্যাদি৷ নায়ক ৰূপে তেওঁৰ প্ৰথম ছবি হৈছে পিতৃ পৰিচালিত ২০০২ বৰ্ষৰ তামিল ভাষাৰ “কাধল অঝিভঠিলই”৷ তেওঁৰ প্ৰথম হিট ছবি হৈছে ২০০৪ চনত মুক্তি প্ৰাপ্ত “কোঠো”, যাৰ জৰিয়তে তেওঁ কলিউডত অভিনেতা ৰূপে প্ৰতিষ্ঠা লাভ কৰে৷ কোঠো চিত্ৰগৃহত একেৰাহে ১০০ দিন পৰ্য্যন্ত চলে৷\n“মনমধন” ছবিখনত তেওঁ এবছৰৰ ধৰি মনোনিবেশ কৰে৷ প্ৰথম বাৰৰ বাবে দ্বৈত চৰিত্ৰত অভিনয় কৰাৰ লগতে তেওঁ ইয়াৰ চিত্ৰনাট্যও লিখে৷ এজন ধাৰাবাহীক হত্যাকাৰীক কেন্দ্ৰ কৰি গঢ় লোৱা ছবিখনৰ কাহিনীৰ মূল নাৰী চৰিত্ৰত অভিনয় কৰে জ্যোতিকা সাৰাভননে৷ সংগীত দিয়ে য়ুৱান শংকৰ ৰাজাই৷ ফলস্বৰূপে এইখন হৈ পৰে সিলামবৰসনৰ কেৰিয়াৰৰ প্ৰথম ব্লকবাষ্টাৰ৷ একেৰাহে ২৭৫ দিন পৰ্য্যন্ত চিত্ৰগৃহত চলে মনমধন৷\n“ঠোট্টি জায়া” (হিট) আৰু “সৰভনা” (এভাৰেজ হিট)-ত অভিনয়ৰ পাচত তেওঁ পৰিচালনা, অভিনয় তথা চিত্ৰনাট্য লিখে “ভল্লভন”-ৰ বাবে৷ সিলামবৰসনৰ বিপৰিতে নয়নতৰা, ৰীমা সেন আৰু সন্ধ্যাই অভিনয় কৰা এইখন ছবি মুক্তি পাই ২০০৬ বৰ্ষৰ দিপাৱলীৰ সময়ত আৰু হৈ পৰে সেই বছৰৰ এখন অন্যতম হিট৷ তেওঁৰ পিছৰখন ছবি “কালই” (জানুৱাৰী ২০০৮) বক্স অফিছত মুখ ঠেঁকেচা খায়৷ অভিনেত্ৰী স্নেহাৰ সৈতে অভিনিত তেওঁৰ ডিচেম্বৰ ২০০৮-ত মুক্তি লভা ছবি “শিলামবট্টমে” ভাল ব্যবসায় কৰি ব্লকবাষ্টাৰ হয়৷ ২০০৯ বৰ্ষৰ শ্ৰেষ্ঠ ছবিৰ একাডেমি বঁটা বিজয়ী “শ্লামডগ মিলেনিয়াৰ”-ৰ তামিল সংস্কৰণত তেওঁ মূখ্য পূৰুষ চৰিত্ৰতোৰ বাবে কন্ঠ ডাবিং কৰে৷ ভেংকট প্ৰভুৰ ছবি “গোৱা”-ত তেওঁক “মনমধন”-ৰ চৰিত্ৰত অতিথি শিল্পি ৰূপে ৪৩ ছেকেণ্ডৰ বাবে দেখা যায়৷\nসিলামবৰসনৰ কেৰিয়াৰৰ পঞ্চবিংশতম ছবি হৈছে গৌতম মেনন পৰিচালিত “ভিন্নইথাণ্ডি ভৰুভায়া”৷ এ. আৰ. ৰহমানএ সংগীত দিয়া ছবিখন মুক্তি পায় ২০১০-ৰ ২৬ ফেব্ৰুৱাৰীত৷ তৃষা কৃষ্ণনক নায়িকা ৰূপে লৈ নিৰ্মান কৰা ছবিখনে বক্স অফিছত লাভ কৰে অপাৰ সফলতা৷ বহু সমালোচকে সিলামবৰসনৰ এয়া শ্ৰেষ্ঠ প্ৰদৰ্শনৰ আৰু ছবিখনক সমসাময়িক যুগৰ এখন ক্লাচিক ছবি ৰূপে আখ্যা দিয়ে৷ ই হৈ পৰে তেওঁৰ কেৰিয়াৰৰ আটাইতকৈ ডাঙৰ ব্লকবাষ্টাৰ৷ এই ছবিখনেই ব্যবসায়ীক ধৰ্মী নায়কৰ ৰূপে থকা তেওঁৰ মেডিয়া ইমেজ সলনি কৰি ভাৰছেটাইল অভিনেতা ৰূপে তেওঁক প্ৰতিষ্ঠা কৰে৷ এই ছবিখনৰ তেলেগু সংস্কৰণ “য়ে মায়া ছেসাবে”-ত তেওঁ অতিথি শিল্পি ৰূপে দেখা যায়৷\n২০১১ চনত মুক্তি পায় “ভানম” (তামিল), যি আছিল চিত্ৰসমালোচকৰ দ্বাৰা প্ৰসংশিত তেলেগু ছবি “ভেডম”ৰ পুনৰনিৰ্মান। এই ছবিখনো সমালোচকৰ দ্বাৰা প্ৰসংশিত হোৱাৰ লগতে বানিজ্যিক সাফল্যও লাভ কৰে।\nতেওঁৰ নিৰ্মান প্ৰয্যায়ত থকা উল্লেখযোগ্য ছবিসমূহ হৈছে “পোডা পোডি”, “ভেট্টাই মন্নণ” আৰু জনপ্ৰিয় হিন্দী ছবি “দবংগ”ৰ তামিল পুনৰনিৰ্মান “অষ্ঠী”। “ভেট্টাই মন্নণ” ছবিখন একেলগে তিনিটা ভাষা (তামিল, তেলেগু আৰু হিন্দী) নিৰ্মান কৰা হৈছে।\nশেষতীয়াকৈ পৰিচাক গৌতম মেনন সংবাদ মাধ্যমযোগে এয়া জনায় যে “ভিন্নইথাণ্ডি ভৰুভায়া”ৰ দ্বিতীয় খন্ড “ভিন্নইথাণ্ডি ভাৰুভায়েন”ত সিলামবৰসন পুনৰ আগৰ চৰিত্ৰতোকে ৰূপায়ন কৰিবলে চুক্তিবদ্ধ হৈছে।\nসিলামবৰসনে মণি ৰত্নমৰ দ্বাৰা আয়োজিত মঞ্চানুষ্ঠানসমূহত নেত্ৰো, ইন্দ্ৰো, নালই আদি প্ৰদৰ্শনকাৰী সকলৰ লগত প্ৰদৰ্শনো কৰে৷ তেওঁ ষ্টাৰ বিজয় ছেনেলৰ নৃত্য ভিত্তিক ৰিয়েলিটি শ্বো “যোৰি নম্বৰ ৱান”-ৰ কেইবাটাও ছিজনত বিচাৰক ৰূপেও অংশগ্ৰহন কৰে৷\nপুৰস্কাৰ তথা সন্মান[সম্পাদনা কৰক]\n“তামিল নাডু ইয়ল ইসই নাটক (সাহিত্য, সংগীত আৰু নাটক) মনৰম”-ৰ দ্বাৰা আগবঢ়োৱা ২০০৬ বৰ্ষৰ “কলইমমনি বঁটা”\nইসইয়ৰুভি তামিল সংগীত বঁটা ২০০৯\n“সিলামবট্টম”ৰ বাবে শ্ৰেষ্ঠ নৃত্য শিল্পি বঁটা\n“সিলামবট্টম”ৰ গীত “হুৱেৰ ইজ পাৰ্টি”ৰ বাবে উদিয়মান গীতিকাৰ বঁটা\nএডিচন বঁটা ২০১০ - “ভিন্নইথাণ্ডি ভৰুভায়া”ৰ বাবে শ্ৰেষ্ঠ অভিনেতা\nবিগ তামিল ম'ষ্ট এন্টাৰটেইনিং এৱাৰ্ড ২০১১ “ভিন্নইথাণ্ডি ভৰুভায়া”ৰ বাবে\nজনপ্ৰিয় নায়কৰ বিজয় বঁটা ২০১১ “ভিন্নইথাণ্ডি ভৰুভায়া”ৰ বাবে\nশ্ৰেষ্ঠ অভিনেতাৰ তামিল ফ্লিমফেয়াৰ বঁটা ২০১১ “ভিন্নইথাণ্ডি ভৰুভায়া”ৰ বাবে\nসিলামবৰসনৰ জন্ম হয় তামিল নাডুৰ চেন্নাইত ১৯৮৩ চনৰ ৩ ফেব্ৰুৱাৰীত বিজয় টি ৰাজেনডৰ উদৰত, যি হৈছে এজন তামিল চলচিত্ৰ পৰিচালক, অভিনেতা, সংগীত পৰিচালক, চিত্ৰনাট্যকাৰ আৰু ৰাজনৈতিক নেতা আৰু ঊষা ৰাজেনডৰ গৰ্ভত, যি এগৰাকী অভিনেত্ৰী৷ তিনিজন সন্তানৰ মাজত তেওঁ জ্যেষ্ঠ৷ তেওঁৰ কনিষ্ঠ ভাতৃ আৰু ভগ্নী হৈছে যথা ক্ৰমে কুৰলাসন ৰাজেন্দৰ আৰু ইলাকিয়া ৰাজেন্দৰ৷ জন্মস্থানৰেই “দ্যা আশ্ৰম স্কুল”-ত অধ্যয়ন কৰাৰ পাছত তেওঁ অ’ডিঅ’ ইঞ্জিনিয়াৰিং বিষয়ত শিক্ষা গ্ৰহন কৰে৷\nসিলামবৰসন ৰাজেনডৰৰ অফিছিয়েল ৱেবছাইট\nইন্টাৰনেট মুভি ডাটাবেছৰ সিলামবৰসন ৰাজেনডৰৰ প্ৰোফাইল\n"https://as.wikipedia.org/w/index.php?title=শিলামবৰ্ষণ_ৰাজেন্দৰ&oldid=251279"ৰ পৰা অনা হৈছে\nএই পৃষ্ঠাখন ১৫ নৱেম্বৰ, ২০২০ তাৰিখে ১৯:১০ বজাত অন্তিম সংশোধন কৰা হৈছিল।


Vaccination In India: ১১ কোটি লোকে এতিয়ালৈকে Covid Vaccineৰ দ্বিতীয় পালি গ্ৰহণ কৰা নাই !– News18 assam\nHome » photogallery » nation »Vaccination In India: ১১ কোটি লোকে এতিয়ালৈকে Covid Vaccineৰ দ্বিতীয় পালি গ্ৰহণ কৰা নাই ! চিন্তিত কেন্দ্ৰীয় চৰকাৰ, আহ্বান কৰিছে বৈঠক...\nVaccination In India: ১১ কোটি লোকে এতিয়ালৈকে Covid Vaccineৰ দ্বিতীয় পালি গ্ৰহণ কৰা নাই ! চিন্তিত কেন্দ্ৰীয় চৰকাৰ, আহ্বান কৰিছে বৈঠক...\nচৰকাৰে কোভিড-19 টিকাকৰণৰ অধীনত লোকসকলৰ দ্বিতীয় পালি গ্ৰহণ নকৰাৰ বিষয়ে চিন্তিত। সূত্ৰই কৈছে যে দেশৰ প্ৰায় ১১কোটি লোক দ্বিতীয় পালিৰ যোগ্য। টিকাকৰণ কেন্দ্ৰত টিকা থকাৰ পাছতো তেওঁলোকক এতিয়ালৈকে টিকাকৰণ কৰা হোৱা নাই।\n| October 27, 2021, 08:18 IST\n১০০ কোটি টিকাকৰণৰ (100 Crore Vaccination) পিছত প্ৰথমবাৰৰ বাবে কেন্দ্ৰীয় স্বাস্থ্য মন্ত্ৰী (Mohfw) মনসুখ মাণ্ডাভিয়াই (Mansukh Mandaviya) বুধবাৰে দিল্লীৰ বিজ্ঞান ভৱনত সকলো ৰাজ্যৰ স্বাস্থ্য মন্ত্ৰীৰ এখন বৈঠক আহ্বান কৰিছে।\nসভাখনত তেওঁলোকৰ দ্বিতীয় পালি গ্ৰহণ নকৰা লোক আৰু এতিয়ালৈকে ভেকছিনৰ প্ৰথম পালি গ্ৰহণ নকৰা লোকসকলৰ ওপৰত গুৰুত্ব দিয়া হ'ব। সুত্ৰ অনুসৰি, বৈঠকখন আহ্বান কৰা হৈছে কিয়নো চৰকাৰে কোভিড-19 টিকাকৰণৰ অধীনত লোকসকলৰ দ্বিতীয় পালি গ্ৰহণ নকৰাৰ বিষয়ে চিন্তিত।\nসূত্ৰই কৈছে যে দেশৰ প্ৰায় ১১কোটি লোক দ্বিতীয় পালিৰ যোগ্য। টিকাকৰণ কেন্দ্ৰত টিকা থকাৰ পাছতো তেওঁলোকক এতিয়ালৈকে টিকাকৰণ কৰা হোৱা নাই।\nসূত্ৰই কৈছে যে বৈঠকৰ উদ্দেশ্য হৈছে সকলো ৰাজ্যক মিছন মোডত টিকাকৰণ কৰিবলৈ অনুপ্ৰাণিত কৰা। বৈঠকত ৰাজ্যসমূহক বিভিন্ন টিকাকৰণ অভিযানত উদগনি দিবলৈও কোৱা হ'ব।\nভাৰতে এতিয়ালৈকে ২১ অক্টোবৰত কৰোনা-বিৰোধী ভেকছিনৰ মুঠ পালি ১০০ কোটি অতিক্ৰম কৰিছে। এতিয়া চৰকাৰৰ অগ্ৰাধিকাৰ হৈছে বাকী থকা যোগ্য লোকসকলকো টিকাকৰণ কৰা।